## การวิเคราะห์และคำอธิบายของฝ่ายจัดการ

ในการคำนวณตัวเลขต่างๆ ในส่วนของการวิเคราะห์และคำอธิบายของฝ่ายจัดการ ตัวเลขทศนิยมอาจเกิดจากการปัดเศษทศนิยม ตำแหน่งที่ 2 หรือ 3 แล้วแต่กรณี จึงทำให้ตัวเลขที่คำนวณได้อาจไม่ตรงกับผลลัพธ์ที่เกิดจากการคำนวณดังที่แสดงไว้

### บริษัท ไทยประกันภัย จำกัด (มหาชน) - TIC

#### **ภาพรวมผลการดำเนินงานที่ผ่านมา**

TIC เป็นบริษัทที่ประกอบธุรกิจประกันวินาศภัย โดยเข้าจดทะเบียนในตลาดหลักทรัพย์ตั้งแต่วันที่ 17 สิงหาคม 2519 ปัจจุบัน TIC มีรายได้มาจากเบี้ยประกันภัยรับ รายได้ค่าจ้างและค่าบำเหน็จจากการประกันภัยต่อ รายได้จากการลงทุน และรายได้อื่นๆ โดยมีรายได้หลักมาจากเบี้ยประกันรับ ซึ่งสามารถจำแนกตามประเภทกรมธรรม์ได้เป็น 4 ประเภท ได้แก่ ประกันอัคคีภัย ประกันทางทะเลแลขนส่ง ประกันรถยนต์ และประกันเบ็ดเตล็ด โดย TIC มีรายได้หลักมาจากประกันภัยรถยนต์ คิดเป็นประมาณร้อยละ 59.77 – 66.72 ของเบี้ยประกันภัยรับรวม ในช่วงปี 2559 – 2561 และประมาณร้อยละ 65.77 – 67.16 ของเบี้ยประกันภัยรับรวม ในงวดสามเดือนสิ้นสุดวันที่ 31 มีนาคม 2561 และ 2562

รายได้รวมของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 4.55 ล้านบาท หรือคิดเป็นร้อยละ 0.27 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากประกันประเภทรถยนต์ และประกันเบ็ดเตล็ด เช่น ประกันอุบัติเหตุส่วนบุคคล เป็นต้น ซึ่งเป็นไปตามนโยบายที่ TIC มุ่งเน้นการขยายช่องทางการขายผ่านตัวแทนและรายย่อย รวมถึงมีรายได้ค่าจ้างและค่าบำเหน็จจากการประกันภัยต่อจากประกันประเภทรภยนต์เพิ่มขึ้น

รายได้รวมของ TIC ในงวดปีสิ้นสุดวันที่ 31 ธันวาคม 2561 เพิ่มขึ้น 59.94 ล้านบาท หรือคิดเป็นร้อยละ 3.55 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากประกันประเภทรถยนต์ และประกันภัยทางทะเลและขนส่ง ซึ่งเป็นไปตามนโยบายที่ TIC มุ่งเน้นการขยายช่องทางการขายผ่านตัวแทนและรายย่อย

รายได้รวมของ TIC ในงวดสามเดือนสิ้นสุดวันที่ 31 มีนาคม 2561 เพิ่มขึ้น 57.24 ล้านบาท หรือคิดเป็นร้อยละ 13.55 จากงวดปีสิ้นสุดวันที่ 31 ธันวาคม 2561 โดยมีสาเหตุหลักมาจากการเพิ่มขึ้นของเบี้ยประกันภัยรับจากประกันประเภทรถยนต์ รวมถึงการเพิ่มขึ้นของรายได้ค่าจ้างและค่าบำเหน็จจากการประกันภัยต่อเนื่องจากการปรับเพิ่มอัตราส่วนการประกันภัยต่อ

กำไรสุทธิของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 35.69 ล้านบาท หรือคิดเป็นร้อยละ 88.37 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของรายได้รวม และการลดลงของสัดส่วนค่าสินไหมทดแทนสุทธิจากการรับคืนจากการประกันภัยต่อ

กำไรสุทธิของ TIC ในงวดปีสิ้นสุดวันที่ 31 ธันวาคม 2561 ลดลง 145.69 ล้านบาท หรือคิดเป็นร้อยละ 191.52 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองเบี้ยประกันภัยที่ยังไม่ถือเป็นรายได้ และค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อ

กำไรสุทธิของ TIC ในงวดสามเดือนสิ้นสุดวันที่ 31 มีนาคม 2561 ลดลง 45.12 ล้านบาท หรือคิดเป็นร้อยละ 304.05 จากงวดปีสิ้นสุดวันที่ 31 ธันวาคม 2561 โดยมีสาเหตุหลักมาจากค่าสินไหมทดแทนที่เพิ่มขึ้นมากจากประกันภัยรถยนต์

#### **การวิเคราะห์ผลการดำเนินงาน**

คำอธิบายผลการดำเนินงานสำหรับ TIC เป็นคำอธิบายการเปลี่ยนแปลงที่สำคัญในงบการเงินที่ผ่านการตรวจสอบแล้วโดยผู้สอบบัญชีรับอนุญาตสำหรับผลการดำเนินงานงวดปี 2559 ถึงปี 2561

##### **รายได้**

รายได้รวมของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,682.04 ล้านบาท 1,686.59 ล้านบาท และ 1,746.53 ล้านบาท ตามลำดับ โดยรายได้รวมสรุปได้ ดังนี้

| **รายการ** | **งบการเงินสำหรับงวดปีสิ้นสุดวันที่** | | | | | |
| --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| เบี้ยประกันภัยรับ | 2,070.84 | 123.11 | 2,259.66 | 133.98 | 2,335.74 | 133.74 |
| หัก เบี้ยประกันภัยจ่ายจากการเอาประกันภัยต่อ | (883.29) | (52.51) | (983.76) | (58.33) | (773.80) | (44.30) |
| เบี้ยประกันภัยรับสุทธิ | 1,187.56 | 70.60 | 1,275.90 | 75.65 | 1,561.94 | 89.43 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | 100.45 | 5.97 | (54.44) | (3.23) | (145.99) | (8.36) |
| เบี้ยประกันภัยที่ถือเป็นรายได้สุทธิจากการประกันภัยต่อ | 1,288.01 | 76.57 | 1,221.46 | 72.42 | 1,415.95 | 81.07 |
| รายได้ค่าจ้างและค่าบำเหน็จจากการประกันภัยต่อ | 324.28 | 19.28 | 367.24 | 21.77 | 265.49 | 15.20 |
| รายได้จากการลงทุน | 49.23 | 2.93 | 48.16 | 2.86 | 46.77 | 2.68 |
| กำไรจากเงินลงทุน | 5.36 | 0.32 | 27.86 | 1.65 | 3.68 | 0.21 |
| รายได้อื่น | 15.16 | 0.90 | 21.87 | 1.30 | 14.65 | 0.84 |
| **รวม** | **1,682.04** | **100.00** | **1,686.59** | **100.00** | **1,746.53** | **100.00** |

หมายเหตุ : 1 ร้อยละของรายได้รวมของ TIC

| **รายการ** | **งบการเงินสำหรับงวดสามเดือนสิ้นสุดวันที่** | | | |
| --- | --- | --- | --- | --- |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| เบี้ยประกันภัยรับ | 586.28 | 138.76 | 623.40 | 129.94 |
| หัก เบี้ยประกันภัยจ่ายจากการเอาประกันภัยต่อ | (196.03) | (46.39) | (274.91) | (57.30) |
| เบี้ยประกันภัยรับสุทธิ | 390.25 | 92.36 | 348.49 | 72.64 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (62.38) | (14.76) | 26.73 | 5.57 |
| เบี้ยประกันภัยที่ถือเป็นรายได้สุทธิจากการประกันภัยต่อ | 327.87 | 77.60 | 375.21 | 78.21 |
| รายได้ค่าจ้างและค่าบำเหน็จจากการประกันภัยต่อ | 66.45 | 15.73 | 94.52 | 19.70 |
| รายได้จากการลงทุน | 10.03 | 2.37 | 8.32 | 1.73 |
| กำไรจากเงินลงทุน | 12.83 | 3.04 | - | - |
| รายได้อื่น | 5.35 | 1.27 | 1.71 | 0.36 |
| **รวม** | **422.53** | **100.00** | **479.76** | **100.00** |

หมายเหตุ : 1 ร้อยละของรายได้รวมของ TIC

###### **เบี้ยประกันภัยรับ**

รายได้หลักของ TIC มาจากเบี้ยประกันภัยรับ จากการดำเนินธุรกิจประกันวินาศภัย ซึ่งสามารถแบ่งประเภทการประกันภัยได้เป็น 4 ประเภท ได้แก่ ประกันอัคคีภัย ประกันทางทะเลและขนส่ง ประกันรถยนต์ และประกันเบ็ดเตล็ด โดยเบี้ยประกันภัยรับสำหรับงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 2,070.84 ล้านบาท 2,259.66 ล้านบาท และ 2,335.74 ล้านบาท ตามลำดับ โดยมีรายละเอียด ดังนี้

|  |  |  |  |  |  |  |
| --- | --- | --- | --- | --- | --- | --- |
| **รายการ** | **งบการเงินสำหรับงวดปีสิ้นสุดวันที่** | | | | | |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ประกันอัคคีภัย | 156.67 | 7.57 | 150.77 | 6.67 | 143.98 | 6.16 |
| ประกันทางทะเลและขนส่ง | 28.36 | 1.37 | 54.91 | 2.43 | 95.97 | 4.11 |
| ประกันรถยนต์ | 1,237.67 | 59.77 | 1,425.28 | 63.07 | 1,558.44 | 66.72 |
| ประกันเบ็ดเตล็ด | 648.15 | 31.30 | 628.71 | 27.82 | 537.34 | 23.01 |
| **เบี้ยประกันภัยรับรวม** | **2,070.84** | **100.00** | **2,259.66** | **100.00** | **2,335.74** | **100.00** |

หมายเหตุ : 1 ร้อยละของรายได้รวมของ TIC

เบี้ยประกันภัยรับสำหรับงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 586.28 ล้านบาท และ 623.40 ล้านบาท ตามลำดับ โดยมีรายละเอียด ดังนี้

| **รายการ** | **งบการเงินสำหรับงวดสามเดือนสิ้นสุดวันที่** | | | |
| --- | --- | --- | --- | --- |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| ประกันอัคคีภัย | 46.01 | 7.85 | 50.04 | 8.03 |
| ประกันทางทะเลและขนส่ง | 26.13 | 4.46 | 20.53 | 3.29 |
| ประกันรถยนต์ | 385.58 | 65.77 | 418.67 | 67.16 |
| ประกันเบ็ดเตล็ด | 128.57 | 21.93 | 134.16 | 21.52 |
| **เบี้ยประกันภัยรับรวม** | **586.28** | **100.00** | **623.40** | **100.00** |

หมายเหตุ : 1 ร้อยละของรายได้รวมของ TIC

เบี้ยประกันภัยรับของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 188.82 ล้านบาท หรือคิดเป็นร้อยละ 9.12 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของเบี้ยประกันภัยประเภทประกันรถยนต์ และประกันเบ็ดเตล็ด เช่น ประกันภัยอุบัติเหตุส่วนบุคคล ซึ่งเป็นไปตามนโยบายที่ TIC ยังคงมุ่งเน้นการขยายงานตัวแทนและรายย่อย เช่นเดิม

เบี้ยประกันภัยรับของ TIC ในงวดปีสิ้นสุดวันที่ 31 ธันวาคม 2561 เพิ่มขึ้น 76.08 ล้านบาท หรือคิดเป็นร้อยละ 3.37 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเติบโตของเบี้ยประกันภัยประเภทประกันรถยนต์ และประกันภัยทางทะเลและขนส่ง ตามนโยบายที่ TIC เน้นการขยายงานตัวแทนและโบรคเกอร์ โดยตัวแทนและโบรคเกอร์สามารถขายประกันภัยประเภทดังกล่าวได้จำนวนมากขึ้น และมีลูกค้ารายใหญ่มากขึ้น

เบี้ยประกันภัยรับของ TIC ในงวดสามเดือนสิ้นสุดวันที่ 31 มีนาคม 2562 เพิ่มขึ้น 37.11 ล้านบาท หรือคิดเป็นร้อยละ 6.33 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของเบี้ยประกันภัยรถยนต์

###### **รายได้ค่าจ้างและค่าบำเหน็จจากการประกันภัยต่อ**

รายได้ค่าจ้างและค่าบำเหน็จจากการประกันภัยต่อของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 324.28 ล้านบาท 367.24 ล้านบาท และ 265.49 ล้านบาท ตามลำดับ คิดเป็นร้อยละ ร้อยละ 19.28 ร้อยละ 21.77 และร้อยละ 15.20 ของรายได้รวม ตามลำดับ

รายได้ค่าจ้างและค่าบำเหน็จจากการประกันภัยต่อของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 42.96 ล้านบาท หรือคิดเป็นร้อยละ 13.25 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับ โดยเฉพาะประเภทรถยนต์ ส่งผลให้มีรายได้ค่าจ้างและค่าบำเหน็จจากการประกันภัยต่อมากขึ้น

รายได้ค่าจ้างและค่าบำเหน็จจากการประกันภัยต่อของ TIC ในงวดปีสิ้นสุดวันที่ 31 ธันวาคม 2561 ลดลง 101.75 ล้านบาท หรือคิดเป็นการลดลงร้อยละ 27.71 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการปรับนโยบายลดอัตราส่วนการประกันภัยต่อ

รายได้ค่าจ้างและค่าบำเหน็จจากการประกันภัยต่อของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 66.45 ล้านบาท และ 94.52 ล้านบาท ตามลำดับ

รายได้ค่าจ้างและค่าบำเหน็จจากการประกันภัยต่อของ TIC ในงวดสามเดือนสิ้นสุดวันที่ 31 มีนาคม 2562 เพิ่มขึ้น 28.07 ล้านบาท หรือคิดเป็นร้อยละ 42.24 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากเพิ่มสัดส่วนการประกันภัยต่อสำหรับประกันภัยรถยนต์

###### **รายได้จากการลงทุน**

รายได้จากการลงทุนของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 49.23 ล้านบาท 48.16 ล้านบาท และ 46.77 ล้านบาท ตามลำดับ คิดเป็น ร้อยละ 2.93 ร้อยละ 2.86 และร้อยละ 2.68 ของรายได้รวม ตามลำดับ

รายได้จากการลงทุนของ TIC ในงวดปีสิ้นสุดวันที่ 31 ธันวาคม 2560 ลดลง 1.07 ล้านบาท หรือคิดเป็นร้อยละ 2.18 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการลดลงของรายได้เงินปันผลจากการลงทุนในเงินลงทุนที่จะถือจนครบกำหนด เช่น การลงทุนในหุ้นกู้ และตราสารหนี้อื่นๆ เป็นต้น

รายได้จากการลงทุนของ TIC ในงวดปีสิ้นสุดวันที่ 31 ธันวาคม 2561 ลดลง 1.39 ล้านบาท หรือคิดเป็นร้อยละ 2.89 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการลดลงของรายได้เงินปันผลจากการลงทุนในเงินลงทุนที่จะถือจนครบกำหนด เช่น การลงทุนในหุ้นกู้ และตราสารหนี้อื่นๆ

รายได้จากการลงทุนของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 10.03 ล้านบาท และ 8.32 ล้านบาท ตามลำดับ

รายได้จากการลงทุนของ TIC ในงวดสามเดือนสิ้นสุดวันที่ 31 มีนาคม 2562 ลดลง 1.71 ล้านบาท หรือคิดเป็นร้อยละ 17.03 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากมีการปรับเปลี่ยนนโยบายการลงทุน

###### **กำไรจากเงินลงทุน**

กำไรจากเงินลงทุนของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 5.36 ล้านบาท 27.86 ล้านบาท และ 3.68 ล้านบาท ตามลำดับ คิดเป็น ร้อยละ 0.32 ร้อยละ 1.65 และร้อยละ 0.21 ของรายได้รวม ตามลำดับ

กำไรจากเงินลงทุนของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 22.51 ล้านบาท หรือคิดเป็นร้อยละ 420.01 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากสถานการณ์การลงทุนในเงินลงทุนเผื่อขาย เช่น หุ้นสามัญของบริษัทจดทะเบียนในตลาดหลักทรัพย์ เป็นต้น ที่สามารถสร้างผลตอบแทนได้ดีขึ้น

กำไรจากเงินลงทุนของ TIC ในงวดปีสิ้นสุดวันที่ 31 ธันวาคม 2561 ลดลง 24.18 ล้านบาท หรือคิดเป็นร้อยละ 86.79 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจาก TIC มีการปรับเปลี่ยนนโยบายการลงทุนที่มีการขายหุ้นสามัญที่ไม่สามารถทำกำไรได้ จึงมีผลขาดทุนจากการขายเงินลงทุนบางส่วน

กำไรจากเงินลงทุนของ TIC ในงวดสามเดือนสิ้นสุดวันที่ 31 มีนาคม 2561 เท่ากับ 12.83 ล้านบาท โดยไม่มีกำไรจากเงินลงทุนในงวดสามเดือนสิ้นสุดวันที่ 31 มีนาคม 2562 เนื่องจากไม่มีการขายเงินลงทุน

###### **รายได้อื่น**

รายได้อื่นของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 15.16 ล้านบาท 21.87 ล้านบาท และ 14.65 ล้านบาท ตามลำดับ โดยรายได้อื่นสามารถสรุปได้ ดังนี้

|  |  |  |  |  |  |  |
| --- | --- | --- | --- | --- | --- | --- |
| **รายการ** | **งบการเงินสำหรับงวดปีสิ้นสุดวันที่** | | | | | |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| รายได้จากการให้บริการข้อมูล | 16.22 | 0.96 | 15.79 | 0.94 | 5.28 | 0.30 |
| การตัดจำหน่าย | (1.11) | (0.07) | 5.19 | 0.31 | 8.59 | 0.49 |
| อื่นๆ2 | 0.05 | 0.00 | 0.89 | 0.05 | 0.78 | 0.04 |
| **รวม** | **15.16** | **0.90** | **21.87** | **1.30** | **14.65** | **0.84** |

หมายเหตุ : 1 ร้อยละของรายได้รวม  
2 อื่นๆ ได้แก่ รายได้จากการขายซากอะไหล่รถยนต์ ค่าธรรมเนียมการชำระค่าเบี้ยประกันด้วยบัตรเครดิต เป็นต้น

|  |  |  |  |  |
| --- | --- | --- | --- | --- |
| **รายการ** | **งบการเงินสำหรับงวดสามเดือนสิ้นสุดวันที่** | | | |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| รายได้จากการให้บริการข้อมูล | 4.40 | 1.04 | 1.39 | 0.29 |
| การตัดจำหน่าย | 0.10 | 0.02 | 0.01 | 0.00 |
| อื่นๆ2 | 0.85 | 0.20 | 0.31 | 0.07 |
| **รวม** | **5.35** | **1.27** | **1.71** | **0.36** |

หมายเหตุ : 1 ร้อยละของรายได้รวม  
2 อื่นๆ ได้แก่ รายได้จากการขายซากอะไหล่รถยนต์ ค่าธรรมเนียมการชำระค่าเบี้ยประกันด้วยบัตรเครดิต เป็นต้น

##### **ต้นทุนทางตรงจากการดำเนินธุรกิจ**

ต้นทุนทางตรงจากการดำเนินธุรกิจของ TIC ประกอบด้วย ค่าสินไหมทดแทนและค่าใช้จ่ายในการจัดการสินไหมทดแทน ค่าจ้างและค่าบำเหน็จ และค่าใช้จ่ายในการรับประกันอื่น โดยมีรายละเอียด ดังนี้

###### **ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อ**

ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 750.75 ล้านบาท 618.22 ล้านบาท และ 858.59 ล้านบาท ตามลำดับ คิดเป็นร้อยละ 44.63 ร้อยละ 36.65 และร้อยละ 49.16 ของรายได้รวม ตามลำดับ

ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อของ TIC ในงวดปีสิ้นสุดวันที่ 31 ธันวาคม 2560 ลดลง 132.53 ล้านบาท หรือคิดเป็นร้อยละ 17.65 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสัดส่วนค่าสินไหมทดแทนที่ได้รับคืนจากการประกันภัยต่อ

ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อของ TIC ในงวดปีสิ้นสุดวันที่ 31 ธันวาคม 2561 เพิ่มขึ้น 240.37 ล้านบาท หรือคิดเป็นร้อยละ 38.88 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการลดสัดส่วนค่าสินไหมทดแทนที่ได้รับคืนจากการประกันภัยต่อ

ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 182.56 ล้านบาท และ 284.40 ล้านบาท ตามลำดับ

ค่าสินไหมทดแทนและค่าใช้จ่ายในการจัดการสินไหมทดแทนสุทธิจากการประกันภัยต่อของ TIC ในงวดสามเดือนสิ้นสุดวันที่ 31 มีนาคม 2562 เพิ่มขึ้น 101.84 ล้านบาท หรือคิดเป็นร้อยละ 55.79 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากอัตราความเสียหาย (Loss ratio) ที่เพิ่มขึ้นจากการรับประกันภัยรถยนต์

###### **ค่าจ้างและค่าบำเหน็จ**

ค่าจ้างและค่าบำเหน็จของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 324.57 ล้านบาท 358.75 ล้านบาท และ 373.88 ล้านบาท ตามลำดับ คิดเป็นร้อยละ 19.30   
ร้อยละ 21.27 และร้อยละ 21.41 ของรายได้รวม ตามลำดับ

ค่าจ้างและค่าบำเหน็จของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 34.18 ล้านบาท หรือคิดเป็น  
ร้อยละ 10.53 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับ

ค่าจ้างและค่าบำเหน็จของ TIC ในงวดปีสิ้นสุดวันที่ 31 ธันวาคม 2561 เพิ่มขึ้น 15.13 ล้านบาท หรือคิดเป็น  
ร้อยละ 4.22 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับ

ค่าจ้างและค่าบำเหน็จของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 92.97 ล้านบาท และ 96.59 ล้านบาท ตามลำดับ

ค่าจ้างและค่าบำเหน็จของ TIC ในงวดสามเดือนสิ้นสุดวันที่ 31 มีนาคม 2562 เพิ่มขึ้น 3.62 ล้านบาท หรือคิดเป็นร้อยละ 3.89 จากงวดสามเดือนสิ้นสุดวันที่ 31 มีนาคม 2562 โดยมีสาเหตุหลักมาจากการเพิ่มขึ้นของเบี้ยประกันภัยรับ

###### **ค่าใช้จ่ายในการรับประกันภัยอื่น**

ค่าใช้จ่ายในการรับประกันภัยอื่นของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 266.41 ล้านบาท 288.77 ล้านบาท และ 310.91 ตามลำดับ คิดเป็น ร้อยละ 15.84   
ร้อยละ 17.12 และร้อยละ 17.80 ของรายได้รวม ตามลำดับ

ค่าใช้จ่ายในการรับประกันภัยอื่นของ TIC ในงวดปีสิ้นสุดวันที่ 31 ธันวาคม 2560 เพิ่มขึ้น 22.36 ล้านบาท หรือคิดเป็นร้อยละ 8.39 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของค่าใช้จ่ายเพื่อส่งเสริมการขาย ซึ่งเป็นผลมาจากการเพิ่มขึ้นของเบี้ยประกันภัยรับ

ค่าใช้จ่ายในการรับประกันภัยอื่นของ TIC ในงวดปีสิ้นสุดวันที่ 31 ธันวาคม 2561 เพิ่มขึ้น 22.14 ล้านบาท หรือคิดเป็นร้อยละ 7.67 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของค่าใช้จ่ายเพื่อส่งเสริมการขาย ซึ่งเป็นผลมาจากการเพิ่มขึ้นของเบี้ยประกันภัยรับ

ค่าใช้จ่ายในการรับประกันภัยอื่นของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 70.92 ล้านบาท และ 68.65 ล้านบาท ตามลำดับ

ค่าใช้จ่ายในการรับประกันภัยอื่นของ TIC ในงวดสามเดือนสิ้นสุดวันที่ 31 มีนาคม 2562 ลดลง 2.27 ล้านบาท หรือคิดเป็นร้อยละ 3.21 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการควบคุมค่าใช้จ่าย

##### **ค่าใช้จ่ายในการดำเนินงาน**

ค่าใช้จ่ายในการดำเนินงานงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 293.22 ล้านบาท 327.79 ล้านบาท และ 287.98 ล้านบาท ตามลำดับ โดยค่าใช้จ่ายในการดำเนินงาน ประกอบด้วย ค่าใช้จ่ายพนักงาน ค่าใช้จ่ายเกี่ยวกับอาคารสถานที่และอุปกรณ์ ค่าภาษีอากร หนี้สูญและหนี้สงสัยจะสูญ ค่าโฆษณาส่งเสริมการขาย เป็นต้น

ค่าใช้จ่ายในการดำเนินงานของ TIC งวดปีสิ้นสุดวันที่ 31 ธันวาคม 2560 เพิ่มขึ้น 34.57 ล้านบาท หรือคิดเป็นร้อยละ 11.79 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของค่าโฆษณาและค่าใช้จ่ายพนักงาน เพื่อรองรับการเติบโตของธุรกิจ

ค่าใช้จ่ายในการดำเนินงานของ TIC งวดปีสิ้นสุดวันที่ 31 ธันวาคม 2561 ลดลง 39.82 ล้านบาท หรือคิดเป็นร้อยละ 12.15 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการลดลงของค่าใช้จ่ายพนักงาน และค่าใช้จ่ายเกี่ยวกับอาคารสถานที่และอุปกรณ์

ค่าใช้จ่ายในการดำเนินงานของ TIC ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 58.00 ล้านบาท และ 68.87 ล้านบาท ตามลำดับ

ค่าใช้จ่ายในการดำเนินงานของ TIC ในงวดสามเดือนสิ้นสุดวันที่ 31 มีนาคม 2562 เพิ่มขึ้น 10.87 ล้านบาท หรือคิดเป็นร้อยละ 18.74 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของค่าใช้จ่ายพนักงานและอื่นๆ

##### **ต้นทุนทางการเงิน**

TIC ไม่มีต้นทุนทางการเงิน เนื่องจากไม่มีหนี้สินที่มีภาระดอกเบี้ย

##### **ค่าใช้จ่ายภาษีเงินได้**

ค่าใช้จ่าย (รายได้) ภาษีเงินได้ของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 6.71 ล้านบาท 16.99 ล้านบาท และ (15.21) ล้านบาท ตามลำดับ คิดเป็นอัตราการจ่าย (รายได้) ภาษีที่แท้จริงเท่ากับร้อยละ 14.25 ร้อยละ 18.26 และร้อยละ (17.93) ของกำไรก่อนค่าใช้จ่ายภาษีเงินได้ ตามลำดับ

ค่าใช้จ่าย (รายได้) ภาษีเงินได้ของ TIC ในงวดปีสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 3.24 ล้านบาท และ (8.46) ล้านบาท ตามลำดับ คิดเป็นอัตราการจ่าย (รายได้) ภาษีที่แท้จริงเท่ากับร้อยละ 17.90 และร้อยละ (21.83) ของกำไรก่อนค่าใช้จ่ายภาษีเงินได้ ตามลำดับ

##### **กำไรสุทธิ**

กำไรสุทธิ (ขาดทุน) ของ TIC ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 40.38 ล้านบาท 76.07 ล้านบาท และขาดทุน 69.62 ล้านบาท ตามลำดับ คิดเป็นอัตรากำไรสุทธิเท่ากับ ร้อยละ 2.40 ร้อยละ 4.51 และร้อยละ (3.99) ของรายได้รวม ตามลำดับ

กำไร (ขาดทุน) สุทธิ ของ TIC ในงวดปีสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 14.84 ล้านบาท และ (30.28) ล้านบาท ตามลำดับ คิดเป็นอัตรากำไร (ขาดทุน) สุทธิ เท่ากับ ร้อยละ 3.51 และร้อยละ (6.31) ของรายได้รวม ตามลำดับ

#### **ฐานะทางการเงิน**

คำอธิบายฐานะทางการเงินนี้ เป็นคำอธิบายการเปลี่ยนแปลงที่สำคัญในงบการเงินที่ผ่านการตรวจสอบแล้วโดยผู้สอบบัญชีรับอนุญาตสำหรับฐานะทางการเงิน ณ วันที่ 31 ธันวาคม 2558 วันที่ 31 ธันวาคม 2559 วันที่ 31 ธันวาคม 2560 และที่ผ่านการสอบทานแล้วโดยผู้สอบบัญชีรับอนุญาตสำหรับผลการดำเนินงานสำหรับฐานะทางการเงิน ณ วันที่ 31 มีนาคม 2562

##### **สินทรัพย์**

สินทรัพย์รวมของ TIC ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 3,025.75 ล้านบาท 3,351.59 ล้านบาท 3,177.71 ล้านบาท และ 3,393.32 ล้านบาท ตามลำดับ โดยสินทรัพย์ส่วนใหญ่ คือ สินทรัพย์ลงทุน คิดเป็นประมาณร้อยละ 45.14 – 48.48 ของสินทรัพย์รวม รวมถึงสินทรัพย์จากการประกันภัยต่อ ซึ่งคิดเป็นประมาณร้อยละ 21.82 – 26.32 ของสินทรัพย์รวม

สินทรัพย์รวมของ TIC ณ วันที่ 31 ธันวาคม 2560 เพิ่มขึ้น 325.83 ล้านบาท หรือคิดเป็นร้อยละ 10.77 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสินทรัพย์จากการประกันภัยต่อ และการเพิ่มขึ้นของเงินลงทุนในหลักทรัพย์ เนื่องจากมีเบี้ยประกันภัยรับเพิ่มขึ้น และมีผลประกอบการที่ดีขึ้นตามลำดับ

สินทรัพย์รวมของ TIC ณ วันที่ 31 ธันวาคม 2561 ลดลง 173.88 ล้านบาท หรือคิดเป็นร้อยละ 5.19 จาก ณ วันที่ 31 ธันวาคม 2560 โดยมีสาเหตุหลักมาจากการลดลงของสินทรัพย์จากการประกันภัยต่อ และการลดลงของเงินลงทุนในหลักทรัพย์ เนื่องจากการลดลงของการรับประกันภัยต่อ และการทยอยครบกำหนดของเงินลงทุนบางส่วน

สินทรัพย์รวมของ TIC ณ วันที่ 31 มีนาคม 2562 เพิ่มขึ้น 215.61 ล้านบาท หรือคิดเป็นร้อยละ 6.78 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของสินทรัพย์จากการประกันภัยต่อ และการเพิ่มขึ้นของสินทรัพย์ลงทุน

###### **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และ วันที่ 31 มีนาคม 2562 เท่ากับ 140.95 ล้านบาท 162.05 ล้านบาท 339.24 ล้านบาท และ 280.86 ล้านบาท ตามลำดับ โดยเงินสดและรายการเทียบเท่าเงินสด ประกอบด้วย เงินสด และเงินฝากธนาคาร เป็นต้น

เงินสดและรายการเทียบเท่าเงินสด ณ วันที่ 31 ธันวาคม 2560 เพิ่มขึ้น 21.11 ล้านบาท หรือคิดเป็นร้อยละ 14.97 จาก ณ วันที่ 31 ธันวาคม 2559 โดยมีสาเหตุหลักมาจากการมีกระแสเงินสดจากการดำเนินงาน

เงินสดและรายการเทียบเท่าเงินสด ณ วันที่ 31 ธันวาคม 2561 เพิ่มขึ้น 177.19 ล้านบาท หรือคิดเป็นร้อยละ 109.34 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของกระแสเงินสดจากการดำเนินงาน

เงินสดและรายการเทียบเท่าเงินสด ณ วันที่ 31 มีนาคม 2562 ลดลง 58.38 ล้านบาท หรือคิดเป็นร้อยละ 17.21 จาก ณ วันที่ 31 ธันวาคม 2561 โดยมีสาเหตุหลักมาจากการลดลงของกระแสเงินสดจากการดำเนินงาน

###### **เบี้ยประกันภัยค้างรับ**

เบี้ยประกันภัยค้างรับ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และ 31 มีนาคม 2562 เท่ากับ 309.10 ล้านบาท 295.99 ล้านบาท 328.68 ล้านบาท และ 344.06 ล้านบาท ตามลำดับ โดยเบี้ยประกันภัยค้างรับสามารถแยกตามระยะเวลาที่ค้างชำระได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| **ยังไม่ถึงกำหนดชำระ** | 190.30 | 61.57 | 210.40 | 71.08 | 245.57 | 74.72 | 229.00 | 66.56 |
| **เกินกำหนดชำระ** |  |  |  |  |  |  |  |  |
| น้อยกว่า 30 วัน | 34.58 | 11.19 | 39.99 | 13.51 | 39.61 | 12.05 | 64.99 | 18.89 |
| 30 - 60 วัน | 27.91 | 9.03 | 19.84 | 6.70 | 27.78 | 8.45 | 21.15 | 6.15 |
| 60 - 90 วัน | 11.08 | 3.58 | 10.57 | 3.57 | 7.79 | 2.37 | 14.60 | 4.24 |
| มากกว่า 90 วัน | 85.49 | 27.66 | 60.15 | 20.32 | 55.40 | 16.86 | 61.60 | 17.90 |
| **รวม** | **349.36** | **113.03** | **340.94** | **115.19** | **376.16** | **114.45** | **391.34** | **113.74** |
|  |  |  |  |  |  |  |  |  |
| หัก ค่าเผื่อหนี้สงสัยจะสูญ | (40.26) | (13.03) | (44.95) | (15.19) | (47.48) | (14.45) | (47.28) | (13.74) |
| **สุทธิ** | **309.10** | **100.00** | **295.99** | **100.00** | **328.68** | **100.00** | **344.06** | **100.00** |

เบี้ยประกันภัยค้างรับ ณ วันที่ 31 ธันวาคม 2560 ลดลง 13.11 ล้านบาท หรือคิดเป็นร้อยละ 4.24 จาก ณ วันที่ 31 ธันวาคม 2559 โดยมีสาเหตุหลักมาจากสามารถบริหารจัดการ การเก็บค่าเบี้ยประกันภ้ยได้ดีขึ้น

เบี้ยประกันภัยค้างรับ ณ วันที่ 31 ธันวาคม 2561 เพิ่มขึ้น 32.69 ล้านบาท หรือคิดเป็นร้อยละ 11.04 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับ

เบี้ยประกันภัยค้างรับ ณ วันที่ 31 มีนาคม 2562 เพิ่มขึ้น 15.39 ล้านบาท หรือคิดเป็นร้อยละ 4.68 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของเบี้ยประกันภัยรับ

###### **สินทรัพย์จากการประกันภัยต่อ**

สินทรัพย์จากการประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 735.16 ล้านบาท 882.15 ล้านบาท 693.36 ล้านบาท และ 826.49 ล้านบาท ตามลำดับ

สินทรัพย์จากการประกันภัยต่อ ณ วันที่ 31 ธันวาคม 2560 เพิ่มขึ้น 146.99 ล้านบาท หรือคิดเป็นร้อยละ 19.99 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับ ส่งผลให้มีการทำประกันภัยต่อในมูลค่าที่มากขึ้น

สินทรัพย์จากการประกันภัยต่อ ณ วันที่ 31 ธันวาคม 2561 ลดลง 188.79 ล้านบาท หรือคิดเป็นร้อยละ 21.40 จาก ณ วันที่ 31 ธันวาคม 2560 โดยมีสาเหตุหลักมาจากการลดสัดส่วนการทำประกันภัยต่อ

สินทรัพย์จากการประกันภัยต่อ ณ วันที่ 31 มีนาคม 2562 เพิ่มขึ้น 133.14 ล้านบาท หรือคิดเป็นร้อยละ 21.40 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มสัดส่วนการทำประกันภัยต่อ

###### **ลูกหนี้จากการประกันภัยต่อ**

ลูกหนี้จากการประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 133.99 ล้านบาท 90.62 ล้านบาท 82.40 ล้านบาท และ 83.87 ล้านบาท ตามลำดับ รายละเอียดของลูกหนี้จากการประกันภัยต่อสามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| เงินค้างรับจากการประกันภัยต่อ | 133.98 | 99.99 | 90.61 | 99.99 | 82.39 | 99.99 | 83.87 | 99.99 |
| เงินวางไว้จากการประกันภัยต่อ | 0.01 | 0.01 | 0.00 | 0.01 | 0.01 | 0.01 | 0.01 | 0.01 |
| **รวม** | **133.99** | **100.00** | **90.62** | **100.00** | **82.40** | **100.00** | **83.87** | **100.00** |

โดยลูกหนี้จากการประกันภัยต่อสามารถแยกตามระยะเวลาที่ค้างชำระได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ยังไม่ถึงกำหนดชำระ | 113.66 | 84.83 | 72.64 | 80.17 | 46.37 | 56.28 | 40.41 | 48.18 |
| **เกินกำหนดชำระ** |  |  |  |  |  |  |  |  |
| น้อยกว่า 1 ปี | 17.06 | 12.73 | 11.36 | 12.54 | 28.04 | 34.03 | 26.31 | 31.37 |
| 1 - 2 ปี | 2.65 | 1.98 | 4.05 | 4.47 | 5.92 | 7.18 | 16.36 | 19.51 |
| มากกว่า 2 ปี | 0.62 | 0.46 | 2.56 | 2.83 | 2.06 | 2.50 | 0.79 | 0.95 |
| **รวม** | **133.98** | **100.00** | **90.61** | **100.00** | **82.40** | **100.00** | **83.87** | **100.00** |

ลูกหนี้จากการประกันภัยต่อ ณ วันที่ 31 ธันวาคม 2560 ลดลง 43.37 ล้านบาท หรือคิดเป็นร้อยละ 32.37 จาก ณ วันที่ 31 ธันวาคม 2559 โดยมีสาเหตุหลักมาจากมีการเรียกเก็บเงินค่าสินไหมจากการประกันภัยต่อได้รวดเร็วมากยิ่งขึ้น

ลูกหนี้จากการประกันภัยต่อ ณ วันที่ 31 ธันวาคม 2561 ลดลง 8.82 ล้านบาท หรือคิดเป็นร้อยละ 9.07 จาก ณ วันที่ 31 ธันวาคม 2560 โดยมีสาเหตุหลักมาจากมีการเรียกเก็บเงินค่าสินไหมจากการประกันภัยต่อได้รวดเร็วมากยิ่งขึ้น และสามารถเรียกเก็บเบี้ยประกันจากคู่ค้ารายใหญ่

ลูกหนี้จากการประกันภัยต่อ ณ วันที่ 31 มีนาคม 2562 เพิ่มขึ้น 1.47 ล้านบาท หรือคิดเป็นร้อยละ 1.79 จาก ณ วันที่ 31 ธันวาคม 2561 โดยมีสาเหตุหลักมาจากมียอดคงค้างเรียกเก็บค่าสินไหมรับคืนจากการประกันภัยต่อเพิ่มขึ้น

###### **สินทรัพย์ลงทุน**

สินทรัพย์ลงทุน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,383.99 ล้านบาท 1,624.80 ล้านบาท 1,434.51 ล้านบาท และ 1,546.56 โดยสินทรัพย์ลงทุนประกอบด้วย ตราสารหนี้ ตราสารทุน และเงินให้กู้ยืม ซึ่งสามารถแบ่งได้เป็น 4 ประเภท ดังต่อไปนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 มีนาคม 2562** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| เงินลงทุนเผื่อขาย | 760.69 | 54.96 | 876.34 | 53.94 | 919.58 | 64.10 | 1,161.50 | 75.10 |
| เงินลงทุนที่จะถือจนครบกำหนด | 614.20 | 44.38 | 745.59 | 45.89 | 509.42 | 35.51 | 379.45 | 24.54 |
| เงินลงทุนทั่วไป | 8.06 | 0.58 | 2.00 | 0.12 | 2.00 | 0.14 | 2.00 | 0.13 |
| เงินให้กู้ยืม | 1.05 | 0.08 | 0.87 | 0.05 | 3.51 | 0.24 | 3.61 | 0.23 |
| **รวม** | **1,383.99** | **100.00** | **1,624.80** | **100.00** | **1,431.51** | **100.00** | **1,546.56** | **100.00** |

สินทรัพย์ลงทุน ณ วันที่ 31 ธันวาคม 2560 เพิ่มขึ้น 240.80 ล้านบาท หรือคิดเป็นร้อยละ 17.40 จาก ณ วันที่ 31 ธันวาคม 2559 โดยมีสาเหตุหลักมาจากการเติบโตของผลประกอบการ ทำให้ TIC มีศักยภาพในการลงทุนได้มากขึ้น และการปรับมูลค่าของสินทรัพย์ลงทุนเผื่อขายเพิ่มขึ้นตามสภาพตลาดการลงทุนที่ดีขึ้น

สินทรัพย์ลงทุน ณ วันที่ 31 ธันวาคม 2561 ลดลง 190.28 ล้านบาท หรือคิดเป็นร้อยละ 11.71 จาก ณ วันที่ 31 ธันวาคม 2560 โดยมีสาเหตุหลักมาจากการทยอยครบกำหนดของเงินลงทุนที่จะถือจนครบกำหนด

สินทรัพย์ลงทุน ณ วันที่ 31 มีนาคม 2562 เพิ่มขึ้น 112.04 ล้านบาท หรือคิดเป็นร้อยละ 7.81 จาก ณ วันที่ 31 ธันวาคม 2561 โดยมีสาเหตุหลักมาจากลงทุนในเงินลงทุนเผื่อขายเพิ่มมากขึ้น

###### **ที่ดิน อาคาร และอุปกรณ์**

ที่ดิน อาคาร และอุปกรณ์ ณ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 22.80 ล้านบาท 20.43 ล้านบาท 36.42 ล้านบาท และ 35.46 ล้านบาท ตามลำดับ โดยที่ดิน อาคาร และอุปกรณ์สามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ที่ดิน | 10.16 | 44.58 | 10.16 | 49.74 | 23.10 | 63.43 | 23.10 | 65.14 |
| อาคารและส่วนปรับปรุงอาคาร | 0.00 | 0.00 | 0.00 | 0.00 | 3.90 | 10.71 | 3.79 | 10.69 |
| เครืองตกแต่งติดตั้งและอุปกรณ์สำนักงาน | 12.63 | 55.42 | 10.27 | 50.26 | 9.42 | 25.86 | 8.57 | 24.17 |
| ยานพาหนะ | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| งานระหว่างทำ | - | - | - | - | - | - | - | - |
| **รวม** | **22.80** | **100.00** | **20.43** | **100.00** | **36.42** | **100.00** | **35.46** | **100.00** |

หมายเหตุ : 1 งานระหว่างทำ ได้แก่ ระบบคอมพิวเตอร์

ที่ดิน อาคาร และอุปกรณ์ ณ วันที่ 31 ธันวาคม 2560 ลดลง 2.36 ล้านบาท หรือคิดเป็นร้อยละ 10.37 จาก ณ วันที่ 31 ธันวาคม 2559 โดยมีสาเหตุหลักมาจากการตัดค่าเสื่อมราคาประจำปี และไม่ได้มีการลงทุนในที่ดิน อาคาร และอุปกรณ์เพิ่มอย่างมีนัยสำคัญ

ที่ดิน อาคาร และอุปกรณ์ ณ วันที่ 31 ธันวาคม 2561 เพิ่มขึ้น 15.98 ล้านบาท หรือคิดเป็นร้อยละ 78.21 จาก ณ วันที่ 31 ธันวาคม 2560 โดยมีสาเหตุหลักมาจากการเปลี่ยนแปลงนโยบายทางบัญชีจากการบันทึกที่ดินและอาคารจากเดิมที่แสดงด้วยวิธีราคาทุนเป็นราคาที่ตีใหม่ ซึ่งคือมูลค่ายุติธรรมของสินทรัพย์ ณ วันที่ประเมินโดยผู้ประเมินอิสระภายนอก

ที่ดิน อาคาร และอุปกรณ์ ณ วันที่ 31 มีนาคม 2562 ลดลง 0.95 ล้านบาท หรือคิดเป็นร้อยละ 2.61 จาก ณ วันที่ 31 ธันวาคม 2560 โดยมีสาเหตุหลักมาจากการตัดค่าเสื่อมราคาประจำปี และไม่ได้มีการลงทุนในที่ดิน อาคาร และอุปกรณ์เพิ่มอย่างมีนัยสำคัญ

###### **สินทรัพย์ไม่มีตัวตน**

สินทรัพย์ไม่มีตัวตน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 36.38 ล้านบาท 29.44 ล้านบาท 25.43 ล้านบาท และ 25.04 ล้านบาท ตามลำดับ โดยสินทรัพย์ไม่มีตัวตนประกอบด้วย ลิขสิทธิ์ระบบคอมพิวเตอร์ และระบบคอมพิวเตอร์ที่อยู่ในระหว่างการติดตั้ง

###### **สินทรัพย์ภาษีเงินได้รอตัดบัญชี**

สินทรัพย์ภาษีเงินได้รอตัดบัญชี ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 129.18 ล้านบาท 112.32 ล้านบาท 133.35 ล้านบาท และ 140.08 ล้านบาท ตามลำดับ โดยสินทรัพย์ภาษีเงินได้รอตัดบัญชีเกิดจากความแตกต่างระหว่างค่าใช้จ่ายทางบัญชีและทางภาษี เช่น การบันทึกค่าเสื่อมราคา ค่าสินไหมทดแทนที่ได้รับรายงานแล้ว (Case reserve) และค่าสินไหมทดแทนที่เกิดขึ้นแต่ยังไม่ได้รับรายงาน (IBNR) สำรองเบี้ยที่ยังไม่ถือเป็นรายได้ เป็นต้น

###### **สินทรัพย์อื่น**

สินทรัพย์อื่น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 124.96 ล้านบาท 122.05 ล้านบาท 96.01 ล้านบาท และ 104.08 ล้านบาท ตามลำดับ โดยสินทรัพย์อื่น ประกอบด้วย ภาษีเงินได้นิติบุคคลจ่ายล่วงหน้า ลูกหนี้อื่น สินไหมค้างรับคืนจากคู่กรณี เป็นต้น

##### **หนี้สิน**

###### **หนี้สินจากสัญญาประกันภัย**

หนี้สินจากสัญญาประกันภัย ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,857.39 ล้านบาท 1,977.88 ล้านบาท 1,947.31 ล้านบาท และ 2,134.60 ล้านบาท ตามลำดับ โดยมีรายละเอียด ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ค่าสินไหมทดแทนที่ได้รับรายงานแล้ว | 710.26 | 38.24 | 727.27 | 36.77 | 682.40 | 35.04 | 812.08 | 38.04 |
| ค่าสินไหมทดแทนที่เกิดขึ้นแต่ยังไม่ได้รับรายงาน | 105.43 | 5.68 | 82.33 | 4.16 | 77.79 | 3.99 | 81.39 | 3.81 |
| สำรองประกันภัยที่ยังไม่ถือเป็นรายได้ | 1,041.70 | 56.08 | 1,168.28 | 59.07 | 1,187.13 | 60.96 | 1,241.13 | 58.14 |
| **รวมหนี้สินจากสัญญาประกันภัย** | **1,857.39** | **100.00** | **1,977.88** | **100.00** | **1,947.31** | **100.00** | **2,134.60** | **100.00** |

หนี้สินตามสัญญาประกันภัย ณ วันที่ 31 ธันวาคม 2560 เพิ่มขึ้น 120.48 ล้านบาท หรือคิดเป็นร้อยละ 6.49 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับ ส่งผลให้มีสำรองประกันภัยที่ยังไม่ถือเป็นรายได้เพิ่มขึ้น อย่างไรก็ตาม TIC มีการบริหารจัดการอัตราความเสียหาย (Loss ratio) ได้ดีขึ้น ทำให้มีหนี้สินค่าสินไหมทดแทนรวมลดลง

หนี้สินตามสัญญาประกันภัย ณ วันที่ 31 ธันวาคม 2561 ลดลง 30.56 ล้านบาท หรือคิดเป็นร้อยละ 1.55 จาก ณ วันที่ 31 ธันวาคม 2560 โดยมีสาเหตุหลักมาจากการลดลงของค่าสินไหมทดแทนที่ได้รับรายงานแล้ว

หนี้สินตามสัญญาประกันภัย ณ วันที่ 31 มีนาคม 2562 เพิ่มขึ้น 187.29 ล้านบาท หรือคิดเป็นร้อยละ 9.62 จาก ณ วันที่ 31 ธันวาคม 2561 โดยมีสาเหตุหลักมาจากอัตราความเสียหาย (Loss ratio) จากประกันภัยรถยนต์ที่มากขึ้น

###### **เจ้าหนี้บริษัทประกันภัยต่อ**

เจ้าหนี้บริษัทประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 381.78 ล้านบาท 461.72 ล้านบาท 456.55 ล้านบาท และ 494.51 ล้านบาท ตามลำดับ

เจ้าหนี้บริษัทประกันภัยต่อ ณ วันที่ 31 ธันวาคม 2560 เพิ่มขึ้น 79.94 ล้านบาท หรือคิดเป็นร้อยละ 20.94 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นเบี้ยประกันภัยรับ

เจ้าหนี้บริษัทประกันภัยต่อ ณ วันที่ 31 ธันวาคม 2561 ลดลง 5.16 ล้านบาท หรือคิดเป็นร้อยละ 1.12 จาก ณ วันที่ 31 ธันวาคม 2560 โดยมีสาเหตุหลักมาจากการการลดลงของสัดส่วนการประกันภัยต่อ

เจ้าหนี้บริษัทประกันภัยต่อ ณ วันที่ 31 มีนาคม 2562 เพิ่มขึ้น 37.96 ล้านบาท หรือคิดเป็นร้อยละ 8.31 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มสัดส่วนการประกันภัยต่อสำหรับประกันภัยรถยนต์

###### **ภาระผูกพันผลประโยชน์พนักงาน**

ภาระผูกพันผลประโยชน์พนักงาน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 14.80 ล้านบาท 17.66 ล้านบาท 14.15 ล้านบาท และ 13.06 ล้านบาท ตามลำดับ

###### **หนี้สินอื่น**

หนี้สินอื่น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 168.90 ล้านบาท 208.55 ล้านบาท 183.45 ล้านบาท และ 178.07 ล้านบาท ตามลำดับ โดยหนี้สินอื่น ประกอบด้วย เบี้ยประกันภัยรับล่วงหน้า ค่านายหน้าค้างจ่าย เจ้าหนี้อื่น ค่าใช้จ่ายค้างจ่าย เป็นต้น

##### **ส่วนของผู้ถือหุ้น**

ส่วนของผู้ถือหุ้น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 602.88 ล้านบาท 685.79 ล้านบาท 576.25 ล้านบาท และ 570.17 ล้านบาท ตามลำดับ

ส่วนของผู้ถือหุ้น ณ วันที่ 31 ธันวาคม 2560 เพิ่มขึ้น 82.91 ล้านบาท หรือคิดเป็นร้อยละ 13.75 จาก ณ วันที่ 31 ธันวาคม 2559 โดยมีสาเหตุหลักมาจาก TIC มีกำไรสุทธิในงวดปีสิ้นสุดวันที่ 31 ธันวาคม 2560

ส่วนของผู้ถือหุ้น ณ วันที่ 31 ธันวาคม 2561 ลดลง 109.54 ล้านบาท หรือคิดเป็นร้อยละ 15.97 จาก ณ วันที่ 31 ธันวาคม 2560 โดยมีสาเหตุหลักมาจาก TIC มีขาดทุนสุทธิในงวดปีสิ้นสุดวันที่ 31 ธันวาคม 2561

ส่วนของผู้ถือหุ้น ณ วันที่ 31 มีนาคม 2562 ลดลง 6.08 ล้านบาท หรือคิดเป็นร้อยละ 1.05 จาก ณ วันที่ 31 ธันวาคม 2561 โดยมีสาเหตุหลักมาจาก TIC มีขาดทุนสุทธิในงวดสามเดือนสิ้นสุดวันที่ 31 มีนาคม 2562

##### **ภาระผูกพันและหนี้สินที่อาจจะเกิดขึ้น**

ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 TIC มีภาระผูกพันและหนี้สินที่อาจจะเกิดขึ้น ดังนี้

###### **ภาระผูกพันเกี่ยวกับรายจ่ายฝ่ายทุน**

ณ วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 TIC มีภาระผูกพันเกี่ยวกับรายจ่ายฝ่ายทุน เท่ากับ 5.13 ล้านบาท 5.19 ล้านบาท 5.13 ล้านบาท และ 5.13 ล้านบาท ตามลำดับ โดยเป็นภาระผูกพันที่เกี่ยวข้องกับการซื้อระบบคอมพิวเตอร์

###### **ภาระผูกพันเกี่ยวกับสัญญาเช่าดำเนินงาน**

TIC ได้เข้าทำสัญญาเช่าดำเนินงานที่เกี่ยวข้องกับการเช่าอาคาร เช่าอุปกรณ์และบริการ อายุของสัญญามีระยะเวลาตั้งแต่ 1 ถึง 5 ปี ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 TIC มีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานและสัญญาบริการที่บอกเลิกไม่ได้ เท่ากับ 55.20 ล้านบาท 28.58 ล้านบาท 30.77 ล้านบาท และ 70.96 ล้านบาท นอกจากนี้ ณ วันที่ 31 ธันวาคม 2561 และ ณ วันที่ 31 มีนาคม 2562 TIC มีภาระผูกพันตามสัญญาที่ต้องจ่ายค่าบริการงานสนับสนุนให้แก่ SEG เป็นจำนวนเงินรวม 2.74 ล้านบาท

###### **หนี้สินที่อาจเกิดขึ้น**

TIC มีคดีที่ถูกฟ้องร้องจากการเป็นผู้รับประกันภัย ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 TIC มีภาระผูกพันไม่เกินทุนประกันสูงสุดของกรมธรรม์หลังจากหักการประกันภัยต่อ เท่ากับ 33.72 ล้านบาท 32.91 ล้านบาท 36.72 ล้านบาท และ 46.47 ล้านบาท

#### **สภาพคล่อง**

##### **กระแสเงินสดจากกิจกรรมดำเนินงาน**

กระแสเงินสดสุทธิได้มาจาก (ใช้ไปใน) กิจกรรมดำเนินงานในงวดปีสิ้นสุด วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 91.79 ล้านบาท 40.40 ล้านบาท และ 204.85 ล้านบาท ตามลำดับ โดยมีสาเหตุหลักมาจากผลการดำเนินงานที่มีกำไร และเงินสดรับจากเงินลงทุนที่ถือจนครบกำหนด

กระแสเงินสดสุทธิได้มาจาก (ใช้ไปใน) กิจกรรมดำเนินงานในงวดสามเดือนสิ้นสุด วันที่ 31 มีนาคม 2561 และวันที่ 31 มีนาคม 2562 เท่ากับ 23.46 ล้านบาท และ (57.75) ล้านบาท ตามลำดับ โดยมีสาเหตุหลักมาจากงวดสามเดือนปี 2562 มีการใช้เงินลงทุนในสินทรัพย์เพิ่มมากขึ้น

##### **กระแสเงินสดจากกิจกรรมลงทุน**

กระแสเงินสดสุทธิได้มาจาก (ใช้ไปใน) กิจกรรมลงทุนในงวดปีสิ้นสุด วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ (6.17) ล้านบาท (2.84) ล้านบาท และ (4.16) ล้านบาท ตามลำดับ โดยมีสาเหตุหลักมาจากการลงทุนในอาคารและอุปกรณ์ และสินทรัพย์ไม่มีตัวตนประเภทระบบคอมพิวเตอร์ ซอฟท์แวร์ และการซื้อเครื่องตกแต่งติดตั้งและอุปกรณ์สำนักงาน

กระแสเงินสดสุทธิได้มาจาก (ใช้ไปใน) กิจกรรมลงทุนในงวดสามเดือนสิ้นสุด วันที่ 31 มีนาคม 2561 และวันที่ 31 มีนาคม 2562 เท่ากับ (0.47) ล้านบาท และ (0.63) ล้านบาท ตามลำดับ โดยมีสาเหตุหลักมาจากการลงทุนในอาคารและอุปกรณ์ และสินทรัพย์ไม่มีตัวตนประเภทระบบคอมพิวเตอร์ ซอฟท์แวร์ และการซื้อเครื่องตกแต่งติดตั้งและอุปกรณ์สำนักงาน

##### **กระแสเงินสดจากกิจกรรมจัดหาเงิน**

กระแสเงินสดสุทธิได้มาจาก (ใช้ไปใน) กิจกรรมจัดหาเงินในงวดปีสิ้นสุด วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ (6.82) ล้านบาท (16.45) ล้านบาท และ (23.50) ล้านบาท ตามลำดับ โดยมีสาเหตุหลักมาจากการจ่ายเงินปันผล

ในงวดสามเดือนสิ้นสุด วันที่ 31 มีนาคม 2561 และวันที่ 31 มีนาคม 2562 ไม่มีกระแสเงินสดสุทธิได้มาจาก (ใช้ไปใน) กิจกรรมจัดหาเงิน

#### **การวิเคราะห์อัตราส่วนทางการเงินที่สำคัญ**

##### **อัตราส่วนสภาพคล่อง**

อัตราส่วนสภาพคล่อง ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1.12 เท่า 1.15 เท่า 1.11 เท่า และ 1.09 เท่า ตามลำดับ

อัตราส่วนสภาพคล่อง ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสินทรัพย์สภาพคล่อง โดยเฉพาะการเพิ่มขึ้นของสินทรัพย์ลงทุน ซึ่งส่งผลมาจากการมีผลประกอบการที่ดีขึ้น

อัตราส่วนสภาพคล่อง ณ วันที่ 31 ธันวาคม 2561 ลดลงจาก ณ วันที่ 31 ธันวาคม 2560 โดยมีสาเหตุหลักมาจากการลดลงของสินทรัพย์สภาพคล่อง โดยเฉพาะการลดลงของสินทรัพย์และสินทรัพย์จากการประกันภัยต่อ

อัตราส่วนสภาพคล่อง ณ วันที่ 31 มีนาคม 2562 ลดลงจาก ณ วันที่ 31 ธันวาคม 2561 เล็กน้อย

อัตราหมุนเวียนเบี้ยประกันภัยค้างรับ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 48.26 วัน 48.20 วัน 48.14 วัน และ 48.56 วันตามลำดับ

อัตราหมุนเวียนเบี้ยประกันภัยค้างรับ ณ วันที่ 31 ธันวาคม 2560 ลดลงจาก ณ วันที่ 31 ธันวาคม 2559 โดยมีสาเหตุหลักมาจากการบริหารจัดการ การเก็บเบี้ยประกันภัยได้มีประสิทธิภาพมากยิ่งขึ้น

อัตราหมุนเวียนเบี้ยประกันภัยค้างรับ ณ วันที่ 31 ธันวาคม 2561 ลดลงจาก ณ วันที่ 31 ธันวาคม 2560 โดยมีสาเหตุหลักมาจากการบริหารจัดการ การเก็บเบี้ยประกันภัยได้มีประสิทธิภาพมากยิ่งขึ้น

อัตราหมุนเวียนเบี้ยประกันภัยค้างรับ ณ วันที่ 31 มีนาคม 2562 เพิ่มขึ้นจาก ณ วันที่ 31 ธันวาคม 2561 โดยมีสาเหตุหลักมาจากการค้างชำระค่าเบี้ยประกันภัยในอัตราส่วนที่มากขึ้น

##### **อัตราส่วนความสามารถในการทำกำไร**

อัตรากำไร (ขาดทุน) สุทธิงวดปีสิ้นสุดวันที่ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 2.40 ร้อยละ 4.51 ร้อยละ (3.99) และร้อยละ (6.31) ตามลำดับ

อัตรากำไร (ขาดทุน) สำหรับปีสิ้นสุดวันที่ 31 ธันวาคม 2560 เพิ่มขึ้นจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของรายได้ และประสิทธิภาพในการบริหารอัตราการจ่ายค่าสินไหมทดแทนและค่าใช้จ่ายได้ดีขึ้น

อัตรากำไร (ขาดทุน) สำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของค่าสินไหมทดแทนและค่าใช้จ่ายในการจัดการสินไหมทดแทน

อัตรากำไร (ขาดทุน) สำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากการเพิ่มขึ้นของค่าสินไหมทดแทนจากประกันภัยรถยนต์เป็นหลัก

อัตราส่วนค่าใช้จ่ายในการรับประกันงวดปีสิ้นสุดสิ้นสุด วันที่ 31 ธันวาคม 2559 วันที่ 31 ธันวาคม 2560 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 68.65 ร้อยละ 79.85 ร้อยละ 68.70 และร้อยละ 62.39 ตามลำดับ

อัตราส่วนค่าใช้จ่ายในการรับประกันงวดปีสิ้นสุดสิ้นสุดวันที่ 31 ธันวาคม 2560 เพิ่มขึ้นจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของค่าจ้างและค่าบำเหน็จ และค่าใช้จ่ายในการับประกันภัยอื่น และค่าใช้จ่ายในการดำเนินงาน ซึ่งเป็นผลมาจากการเพิ่มขึ้นของเบี้ยประกันภัยรับ

อัตราส่วนค่าใช้จ่ายในการรับประกันงวดปีสิ้นสุดสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการลดลงของค่าใช้จ่ายดำเนินงาน เนื่องจากไม่มีการเพิ่มอัตรากำลังคน

อัตราส่วนค่าใช้จ่ายในการรับประกันงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากความสามารถในการควบคุมค่าใช้จ่ายได้ดีขึ้น

อัตราผลตอบแทนผู้ถือหุ้นงวดปีสิ้นสุดสิ้นสุดวันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 7.17 ร้อยละ 11.81 ร้อยละ (11.03) และ  
ร้อยละ (21.13) ตามลำดับ

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2560 เพิ่มขึ้นจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของกำไรสุทธิ

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการมีผลขาดทุนสุทธิ

อัตราผลตอบแทนผู้ถือหุ้นสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากการมีผลขาดทุนสุทธิ

##### **อัตราส่วนแสดงประสิทธิภาพในการดำเนินงาน**

อัตราผลตอบแทนต่อสินทรัพย์งวดปีสิ้นสุดสิ้นสุด วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 1.45 ร้อยละ 2.39 ร้อยละ (2.13) และร้อยละ 3.69 ตามลำดับ

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2560 เพิ่มขึ้นจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของกำไรสุทธิ

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการขาดทุนสุทธิ

อัตราผลตอบแทนต่อสินทรัพย์สำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากการขาดทุนสุทธิ

##### **อัตราส่วนวิเคราะห์นโยบายทางการเงิน**

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 4.02 เท่า 3.89 เท่า 4.51 เท่า และ 4.95 เท่า ตามลำดับ

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2560 ลดลงจาก ณ วันที่ 31 ธันวาคม 2559 โดยมีสาเหตุหลักมาจากการมีกำไรสุทธิ ส่งผลให้มีกำไรสะสมในส่วนของผู้ถือหุ้นเพิ่มขึ้น

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2561 เพิ่มขึ้นจาก ณ วันที่ 31 ธันวาคม 2560 โดยมีสาเหตุหลักมาจากการมีขาดทุนสุทธิ ส่งผลให้มีกำไรสะสมในส่วนของผู้ถือหุ้นลดลง

อัตราส่วนหนี้สินต่อส่วนของผู้ถือหุ้น ณ วันที่ 31 มีนาคม 2562 เพิ่มขึ้นจาก ณ วันที่ 31 ธันวาคม 2561 โดยมีสาเหตุหลักมาจากการมีขาดทุนสุทธิ ส่งผลให้มีกำไรสะสมในส่วนของผู้ถือหุ้นลดลง

อัตราส่วนเงินกองทุนต่อเงินกองทุนที่ต้องดำรงตามกฎหมาย (CAR ratio) ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ ร้อยละ 226.00 ร้อยละ 234.60 ร้อยละ 209.23 และ 161.01 ตามลำดับ โดย TIC สามารถดำรงอัตราส่วนดังกล่าวอยู่ในระดับที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนดไว้ คือ ไม่ต่ำกว่าร้อยละ 140.00

### บริษัท เครืออาคเนย์ จำกัด - SEG

ในการคำนวณตัวเลขต่างๆ ในส่วนของการวิเคราะห์และคำอธิบายของฝ่ายจัดการ ตัวเลขทศนิยมอาจเกิดจากการปัดเศษทศนิยม ตำแหน่งที่ 2 หรือ 3 แล้วแต่กรณี จึงทำให้ตัวเลขที่คำนวณได้อาจไม่ตรงกับผลลัพธ์ที่เกิดจากการคำนวณดังที่แสดงไว้

#### **ภาพรวมผลการดำเนินงานที่ผ่านมา**

SEG เป็นบริษัท Holding Company ประกอบธุรกิจลงทุนในบริษัทต่างๆ ปัจจุบันกลุ่ม SEG มีการประกอบธุรกิจโดยสามารถแบ่งออกได้เป็น 4 ประเภท ได้แก่ ธุรกิจประกันชีวิต (โดยบริษัท อาคเนย์ประกันชีวิต จำกัด (มหาชน)) ธุรกิจประกันภัย (โดยบริษัท อาคเนย์ประกันภัย จำกัด (มหาชน)) ธุรกิจลีซซิ่ง (โดยบริษัท อาคเนย์ แคปปิตอล จำกัด (มหาชน)) และธุรกิจอื่นๆ เช่น การถือครองอสังหาริมทรัพย์เพื่อการลงทุน ให้บริการศูนย์ฝึกอบรมแก่บริษัทในเครือ SEG ให้บริการให้คำปรึกษา เป็นต้น ทั้งนี้ SEG มีรายได้หลักมาจากธุรกิจประกันชีวิต ซึ่งคิดเป็นประมาณร้อยละ 44.62 – 56.24 ของรายได้รวม ในช่วงปี 2559 – 2561 และร้อยละ 37.16 – 57.67 ของรายได้รวม ในงวดสามเดือนปี 2561 และ 2562

รายได้รวมของ SEG ในงวดปีสิ้นสุดวันที่ 31 ธันวาคม 2560 เพิ่มขึ้น 5,917.93 ล้านบาท หรือคิดเป็นร้อยละ 35.86 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิตและธุรกิจประกันภัย รวมถึงรายได้จากสัญญาเช่าดำเนินงาน

รายได้รวมของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 6,343.48 ล้านบาท หรือคิดเป็นร้อยละ 28.29 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิตและธุรกิจประกันภัย รวมถึงรายได้จากสัญญาเช่าดำเนินงาน

รายได้รวมของ SEG ในงวดสามเดือนสิ้นสุดวันที่ 31 มีนาคม 2562 ลดลง 3,185.35 ล้านบาท หรือคิดเป็น  
ร้อยละ 40.67 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของเบี้ยประกันภัยรับจากธุรกิจประกันชีวิต ซึ่งมีสาเหตุหลักมาจากการปรับเปลี่ยนกลยุทธ์ด้านผลิตภัณฑ์ โดยการลดการจำหน่ายกรมธรรม์ประกันชีวิตประเภท Single Premium จากช่องทางธนาคาร และจำหน่ายกรมธรรม์ที่มีงวดการชำระเบี้ยมากขึ้น เช่น ประกันชีวิตแบบบำนาญ ประกันชีวิตแบบสะสมทรัพย์ เป็นต้น โดยการปรับกลยุทธ์ดังกล่าว ถึงแม้จะส่งผลให้รายได้ลดลงค่อนข้างมาก แตเป็นการเพิ่มความสม่ำเสมอในการรับเบี้ยประกันในปีถัดๆ ไป ซึ่งแตกต่างจากกรมธรรม์ประเภท Single premium ที่จะมีการรับเบี้ยประกันปีเดียว อย่างไรก็ตาม ในอนาคตการปรับกลยุทธ์ดังกล่าวจะไม่กระทบต่อกำไรสุทธิของธุรกิจประกันชีวิตอย่างมีนัยสำคัญ เนื่องจากในการบันทึกบัญชีมีการรับรู้รายได้และค่าใช้จ่ายอย่างเหมาะสมตามกรมธรรม์ในแต่ละประเภท

กำไรสุทธิของ SEG ในงวดปีสิ้นสุดวันที่ 31 ธันวาคม 2560 ลดลง 258.72 ล้านบาท หรือคิดเป็นร้อยละ 21.47 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินสำรองค่าสินไหมทดแทน จากธุรกิจประกันภัย

กำไรสุทธิของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 118.42 ล้านบาท หรือคิดเป็นร้อยละ 12.51 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเติบโตของผลการดำเนินงานจากธุรกิจประกันชีวิต ซึ่งเป็นผลมาจากการมีเบี้ยประกันภัยรับเพิ่มขึ้นมาก และการรับรู้กำไรจากการจำหน่ายเงินลงทุนในหลักทรัพย์

กำไรสุทธิของ SEG ในงวดสามเดือนสิ้นสุดวันที่ 31 มีนาคม 2562 ลดลง 375.00 ล้านบาท หรือคิดเป็น  
ร้อยละ 90.60 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักจากผลขาดทุนของธุรกิจประกันภัย เนื่องจากความเสียหายจากการประกันภัยรถยนต์สูงขึ้น รวมถึงการลดลงของกำไรสุทธิจากธุรกิจประกันชีวิต ซึ่งเป็นผลมาจากมีการลดลงของเบี้ยประกันภัยรับในงวดดังกล่าว

#### **การวิเคราะห์ผลการดำเนินงาน**

##### **รายได้**

รายได้รวมของ SEG ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 16,609.07 ล้านบาท 22,071.62 และ 28,765.21 ล้านบาท ตามลำดับ โดยรายได้รวมสรุปได้ ดังนี้

| **รายการ** | **งบการเงินสำหรับงวดปีสิ้นสุดวันที่** | | | | | |
| --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| รายได้จากธุรกิจประกันชีวิต | 7,364.00 | 44.62 | 11,552.42 | 51.52 | 16,178.79 | 56.24 |
| รายได้จากธุรกิจประกันภัย | 5,449.49 | 33.02 | 6,963.84 | 31.06 | 7,218.22 | 25.09 |
| รายได้จากธุรกิจลีซซิ่ง | 2,808.20 | 17.02 | 2,880.92 | 12.85 | 3,845.55 | 13.37 |
| รายได้จากธุรกิจอื่นๆ | 0.80 | 0.00 | 0.29 | 0.00 | 1.07 | 0.00 |
| รายได้อื่น | 881.30 | 5.34 | 1,024.26 | 4.57 | 1,521.58 | 5.29 |
| **รวม** | **16,503.79** | **100.00** | **22,421.73** | **100.00** | **28,765.21** | **100.00** |

หมายเหตุ : 1 ร้อยละของรายได้รวมของ SEG

| **รายการ** | **งบการเงินสำหรับงวดสามเดือนสิ้นสุดวันที่** | | | |
| --- | --- | --- | --- | --- |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| รายได้จากธุรกิจประกันชีวิต | 4,564.35 | 58.27% | 1,726.89 | 37.16% |
| รายได้จากธุรกิจประกันภัย | 1,859.08 | 23.73% | 1,745.45 | 37.56% |
| รายได้จากธุรกิจลีซซิ่ง | 858.19 | 10.96% | 872.79 | 18.78% |
| รายได้จากธุรกิจอื่นๆ | 0.25 | 0.00% | 0.04 | 0.00% |
| รายได้อื่น | 550.84 | 7.03% | 302.19 | 6.50% |
| **รวม** | **7,832.71** | **100.00%** | **4,647.36** | **100.00%** |

หมายเหตุ : 1 ร้อยละของรายได้รวมของ SEG

###### **ธุรกิจประกันชีวิต**

รายได้ของ SEG จากธุรกิจประกันชีวิตในงวดปีสิ้นสุดวันที่ 31 ธันวาคม 2560 เพิ่มขึ้น 4,188.42 ล้านบาท หรือคิดเป็นร้อยละ 56.88 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของเบี้ยประกันภัยรับจากช่องทางการขายผ่านธนาคารหลายแห่ง รวมถึงการเพิ่มขึ้นของรายได้จากการลงทุนสุทธิจากการลงทุนในตราสารหนี้ และตราสารทุน ซึ่งเพิ่มขึ้นเนื่องจากการมีสินทรัพย์ลงทุนเพิ่มมากขึ้น

รายได้ของ SEG จากธุรกิจประกันชีวิตในงวดปีสิ้นสุดวันที่ 31 ธันวาคม 2561 เพิ่มขึ้น 4,626.37 ล้านบาท หรือคิดเป็นร้อยละ 40.05 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเติบโตของเบี้ยประกันภัยรับจากช่องทางการขายผ่านธนาคารหลายแห่ง โดยมีการเพิ่มช่องทางธนาคารคู่ค้าซึ่งจำหน่ายประกันชีวิตประเภท Single premium มากขึ้น รวมถึงการเพิ่มขึ้นของรายได้จากการลงทุนสุทธิจากการลงทุนในตราสารหนี้ และตราสารทุน ซึ่งเพิ่มขึ้นเนื่องจากการมีสินทรัพย์ลงทุนเพิ่มมากขึ้น และการรับรู้กำไรจากการจำหน่ายเงินลงทุนในหลักทรัพย์

รายได้ของ SEG จากธุรกิจประกันชีวิต ในงวดสามเดือนสิ้นสุดวันที่ 31 มีนาคม 2562 ลดลง 2,837.46   
ล้านบาท หรือคิดเป็นร้อยละ 62.17 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของเบี้ยประกันภัยรับจากธุรกิจประกันชีวิต ซึ่งมีสาเหตุหลักมาจากการปรับเปลี่ยนกลยุทธ์ด้านผลิตภัณฑ์ โดยการลดการจำหน่ายกรมธรรม์ประกันชีวิตประเภท Single premium จากช่องทางธนาคาร และจำหน่ายกรมธรรม์ที่มีงวดการชำระเบี้ยมากขึ้น เช่น ประกันชีวิตแบบบำนาญ ประกันชีวิตแบบสะสมทรัพย์ เป็นต้น โดยการปรับกลยุทธ์ดังกล่าว ถึงแม้จะส่งผลให้รายได้ลดลงค่อนข้างมาก แตเป็นการเพิ่มความสม่ำเสมอในการรับเบี้ยประกันในปีถัดๆ ไป ซึ่งแตกต่างจากกรมธรรม์ประเภท Single premium ที่จะมีการรับเบี้ยประกันปีเดียว

###### **ธุรกิจประกันภัย**

รายได้ของ SEG จากธุรกิจประกันภัยในงวดปีสิ้นสุดวันที่ 31 ธันวาคม 2560 เพิ่มขึ้น 1,514.35 ล้านบาท หรือคิดเป็นร้อยละ 27.79 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของเบี้ยประกันภัยที่ถือเป็นรายได้สุทธิ จากการเพิ่มจำนวนคู่ค้าตามสาขาต่างๆ ทำให้มีรายได้จากช่องทางการขายผ่านสาขามากขึ้น และการเพิ่มขึ้นของเบี้ยประกันภัยรับจากโบรคเกอร์รายเดิม รวมถึงมีรายได้ค่าจ้างและค่าบำเหน็จจากการประกันภัยต่อเพิ่มขึ้น ซึ่งส่งผลจากการเพิ่มขึ้นของเบี้ยประกันภัยต่อ

รายได้ของ SEG จากธุรกิจประกันภัยในงวดปีสิ้นสุดวันที่ 31 ธันวาคม 2561 เพิ่มขึ้น 254.39 ล้านบาท หรือคิดเป็นร้อยละ 3.65 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของเบี้ยประกันภัยรับจากการเพิ่มจำนวนคู่ค้าตามสาขาต่างๆ ทำให้มีรายได้จากช่องทางการขายผ่านสาขามากขึ้น และการเพิ่มขึ้นของเบี้ยประกันภัยรับจากโบรคเกอร์รายเดิม อย่างไรก็ตาม ในช่วงไตรมาส 3 และไตรมาส 4 ของปี 2561 มีการปรับสัดส่วนการรับประกันภัยรถยนต์ลดลง และรับประกันภัยประเภทอัคคีภัยและความเสี่ยงทรัพย์สิน (Industrial all risk) มากขึ้น เพื่อเป็นการบริหารอัตราความเสียหาย (Loss ratio) นอกจากนี้มีรายได้ค่าจ้างและค่าบำเหน็จจากการประกันภัยต่อเพิ่มขึ้น ซึ่งส่งผลจากการเพิ่มขึ้นของเบี้ยประกันภัยรับ

รายได้ของ SEG จากธุรกิจประกันภัย ในงวดสามเดือนสิ้นสุดวันที่ 31 มีนาคม 2562 ลดลง 113.63   
ล้านบาท หรือคิดเป็นร้อยละ 6.11 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากรายได้ค่าจ้างและค่าบำเหน็จลดลง เนื่องจากบริษัทรับความเสี่ยงของการประกันภัยต่อของประกันรถยนต์ไว้เองมากขึ้น อย่างไรก็ตาม เบี้ยประกันภัยที่ถือเป็นรายได้สุทธิของรถยนต์ก็สูงขึ้นจากการที่บริษัทรัรบความเสี่ยงภัยไว้เองมากขึ้น

###### **ธุรกิจลีซซิ่ง**

รายได้ของ SEG จากธุรกิจลีซซิ่งในงวดปีสิ้นสุดวันที่ 31 ธันวาคม 2560 เพิ่มขึ้น 72.72 ล้านบาท หรือคิดเป็น  
ร้อยละ 2.59 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของรายได้ตามสัญญาเช่าดำเนินงาน ซึ่ง SEG มีการเพิ่มจำนวนสินทรัพย์ตามสัญญาเช่าดำเนินงานมากขึ้น โดยเน้นกลุ่มลูกค้าองค์กรทั้งภาครัฐและเอกชน รวมถึงมีรายได้จากการขายสินทรัพย์ที่หมดสัญญาเช่าดำเนินงานให้กับบุคคลภายนอก นอกจากนี้ยังมีรายได้จากการให้สินเชื่อ ซึ่งเริ่มขยายธุรกิจดังกล่าวในช่วงปี 2560 โดยเริ่มต้นจากการพัฒนาผลิตภัณฑ์สินเชื่อสำหรับคู่ค้าของบริษัทที่เกี่ยวข้องกัน

รายได้ของ SEG จากธุรกิจลีซซิ่งในงวดปีสิ้นสุดวันที่ 31 ธันวาคม 2561 เพิ่มขึ้น 964.64 ล้านบาท หรือคิดเป็น  
ร้อยละ 33.48 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของรายได้ตามสัญญาเช่าดำเนินงาน ซึ่ง SEG มีการเพิ่มจำนวนสินทรัพย์ตามสัญญาเช่าดำเนินงานมากขึ้น โดยเน้นกลุ่มลูกค้าองค์กรทั้งภาครัฐและเอกชน รวมถึงมีรายได้จากการขายสินทรัพย์ที่หมดสัญญาเช่าดำเนินงานให้กับบุคคลภายนอก นอกจากนี้ยังมีรายได้จากการให้สินเชื่อมากขึ้น ทั้งนี้ ในปี 2561 เกิดหนี้สงสัยจะสูญบางส่วน โดย SECAP ได้พิจารณาตั้งค่าเผื่อหนี้สงสัยจะสูญสำหรับเงินให้กู้ยืมระยะสั้นแก่คู่ค้าของบริษัทที่เกี่ยวข้องกันในปี 2561 รวม 153.31 ล้านบาท จากวงเงินปล่อยสินเชื่อระยะสั้นสำหรับผลิตภัณฑ์ดังกล่าวทั้งหมดประมาณ 3,000 ล้านบาท อย่างไรก็ตาม SECAP ได้มีการทบทวนเกณฑ์ในการพิจารณาสินเชื่อให้มีความรัดกุมมากขึ้นและจะมีมาตรการในการกำกับดูแลการออกผลิตภัณฑ์สินเชื่อให้เข้มงวดมากขึ้น

*(โปรดพิจารณารายละเอียดแนวโน้มการทำรายการระหว่างกันในอนาคตในส่วนที่ 3.14.2 รายการระหว่างกันของ SEG)*

รายได้ของ SEG จากธุรกิจลีซซิ่ง ในงวดสามเดือนสิ้นสุดวันที่ 31 มีนาคม 2562 เพิ่มขึ้น 14.60   
ล้านบาท หรือคิดเป็นร้อยละ 1.70 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของรายได้จากสัญญาเช่าดำเนินงาน เนื่องจากมีการเพิ่มจำนวนสินทรัพย์ตามสัญญาเช่าดำเนินงานมากขึ้นทั้งกลุ่มลูกค้าองค์กรภาครัฐและเอกชน

###### **ธุรกิจอื่นๆ**

รายได้ของ SEG จากธุรกิจอื่นๆ ในงวดปีสิ้นสุดวันที่ 31 ธันวาคม 2560 ลดลง 0.51 ล้านบาท หรือคิดเป็น  
ร้อยละ 63.33 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการลดลงของรายได้อื่นๆ จากบริษัทในกลุ่ม SEG เช่น รายได้จากการให้เช่าอสังหาริมทรัพย์ รายได้ค่าที่ปรึกษา เป็นต้น

รายได้ของ SEG จากธุรกิจอื่นๆ ในงวดปีสิ้นสุดวันที่ 31 ธันวาคม 2561 เพิ่มขึ้น 0.77 ล้านบาท หรือคิดเป็น  
ร้อยละ 264.16 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของรายได้ค่าสนับสนุนบุคลากร ซึ่ง SEG สนับสนุนบุคลากรแก่ TIC รวมถึง รายได้อื่นๆ จากบริษัทในกลุ่ม SEG เช่น รายได้จากการให้เช่าอสังหาริมทรัพย์ รายได้ค่าที่ปรึกษา เป็นต้น

รายได้ของ SEG จากธุรกิจอื่นๆ ในงวดสามเดือนสิ้นสุดวันที่ 31 มีนาคม 2562 ลดลง 0.21 ล้านบาท หรือคิดเป็นร้อยละ 84.00 จากงวดสามเดือนสิ้นสุดวันที่ 31 มีนาคม 2561

###### **รายได้อื่น**

รายได้อื่นในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 881.30 ล้านบาท 1,024.26 ล้านบาท และ 1,521.58 ตามลำดับ โดยรายได้อื่นสามารถสรุปได้ ดังนี้

|  |  |  |  |  |  |  |
| --- | --- | --- | --- | --- | --- | --- |
| **รายการ** | **สำหรับงวดปีสิ้นสุดวันที่** | | | | | |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| กำไร (ขาดทุน) จากการขายเงินลงทุน | 533.71 | 3.23 | 437.79 | 1.95 | 1,238.94 | 4.31 |
| กำไร (ขาดทุน) จากอัตราแลกเปลี่ยน | (109.05) | (0.66) | 302.31 | 1.35 | (40.34) | (0.14) |
| อื่นๆ2 | 456.64 | 2.77 | 284.16 | 1.27 | 322.97 | 1.12 |
| **รวม** | **881.30** | **5.34** | **1,024.26** | **4.57** | **1,521.58** | **5.29** |

หมายเหตุ : 1 ร้อยละของรายได้รวมของ SEG

2 อื่นๆ ได้แก่ รายได้ค่าที่ปรึกษา รายได้เงินสมทบรับคืนจากบริษัทกลางคุ้มครองผู้ประสบภัยจากรถยนต์ รายได้ส่วนลดค่าคอมมิชชั่น จากการประกันภัย

รายได้อื่นในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 633.37   
ล้านบาท และ 302.19 ตามลำดับ โดยรายได้อื่นสามารถสรุปได้ ดังนี้

|  |  |  |  |  |
| --- | --- | --- | --- | --- |
| **รายการ** | **สำหรับงวดสามเดือนสิ้นสุดวันที่** | | | |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| กำไร (ขาดทุน) จากการขายเงินลงทุน | 416.37 | 5.32 | 17.50 | 0.38 |
| กำไร (ขาดทุน) จากอัตราแลกเปลี่ยน | 59.62 | 0.76 | 49.15 | 1.06 |
| อื่นๆ2 | 74.85 | 0.96 | 235.54 | 5.07 |
| **รวม** | **550.84** | **7.03** | **302.19** | **6.50** |

หมายเหตุ : 1 ร้อยละของรายได้รวมของ SEG

2 อื่นๆ ได้แก่ รายได้ค่าที่ปรึกษา (เพิ่มขึ้นมากเนื่องจากการให้บริการที่ปรึกษาแก่บริษัทต่างประเทศแห่งหนึ่ง ซึ่งการให้บริการดังกล่าว เสร็จสิ้นแล้วในไตรมาส 1 ปี 2562 จึงมีการรู้รายได้ในงวดสามเดือนปี 2562) รายได้เงินสมทบ รับคืนจากบริษัทกลางคุ้มครอง ผู้ประสบภัยจากรถยนต์ รายได้ส่วนลดค่าคอมมิชชั่นจากการประกันภัย

##### **ต้นทุนทางตรงจากการดำเนินธุรกิจ**

ต้นทุนทางตรงจากการดำเนินธุรกิจในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 11,866.49 ล้านบาท 18,430.36 และ 24,180.39 ล้านบาท ตามลำดับ โดยต้นทุนทางตรงจากการดำเนินธุรกิจสามารถสรุปได้ ดังนี้

|  |  |  |  |  |  |  |
| --- | --- | --- | --- | --- | --- | --- |
| **รายการ** | **งบการเงินสำหรับงวดปีสิ้นสุดวันที่** | | | | | |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| ต้นทุนจากธุรกิจประกันชีวิต | (5,953.42) | (36.07) | (10,051.48) | (44.83) | (14,665.23) | (50.98) |
| ต้นทุนจากธุรกิจประกันภัย | (3,996.31) | (24.21) | (6,501.74) | (29.00) | (6,699.07) | (23.29) |
| ต้นทุนจากธุรกิจลีซซิ่ง | (1,916.76) | (11.61) | (1,877.18) | (8.37) | (2,816.10) | (9.79) |
| **รวม** | **(11,866.49)** | **(71.90)** | **(18,430.39)** | **(82.20)** | **(24,180.39)** | **(84.06)** |

หมายเหตุ : 1 ร้อยละของรายได้รวมของ SEG

ต้นทุนทางตรงจากการดำเนินธุรกิจในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 6,269.28 ล้านบาท และ 3,965.86 ล้านบาท ตามลำดับ โดยต้นทุนทางตรงจากการดำเนินธุรกิจสามารถสรุปได้ ดังนี้

|  |  |  |  |  |
| --- | --- | --- | --- | --- |
| **รายการ** | **สำหรับงวดสามเดือนสิ้นสุดวันที่** | | | |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| ต้นทุนจากธุรกิจประกันชีวิต | (4,402.39) | (55.62) | (1,521.51) | (32.74) |
| ต้นทุนจากธุรกิจประกันภัย | (1,348.22) | (17.03) | (1,873.18) | (40.31) |
| ต้นทุนจากธุรกิจลีซซิ่ง | (518.67) | (6.55) | (571.17) | (12.29) |
| **รวม** | **(6,269.28)** | **(79.21)** | **(3,965.86)** | **(85.34)** |

หมายเหตุ : 1 ร้อยละของรายได้รวมของ SEG

###### **ธุรกิจประกันชีวิต**

ต้นทุนทางตรง จากธุรกิจประกันชีวิตของ SEG ประกอบด้วย สำรองประกันภัยสำหรับสัญญาประกันภัยระยะยาว ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิจากการประกันภัยต่อ ค่าจ้างและค่าบำเหน็จ และค่าใช้จ่ายในการรับประกันภัยอื่น

ต้นทุนทางตรง จากธุรกิจประกันชีวิตของ SEG ในงวดปีสิ้นสุดวันที่ 31 ธันวาคม 2560 เพิ่มขึ้น 4,098.06 ล้านบาท หรือคิดเป็นร้อยละ 68.84 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินสำรองผลประโยชน์จ่ายตามกรมธรรม์ประกันภัยและค่าสินไหมทดแทน ตามเบี้ยประกันภัยรับที่เพิ่มขึ้น

ต้นทุนทางตรง จากธุรกิจประกันชีวิตของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 4,613.75 ล้านบาท หรือคิดเป็นร้อยละ 45.90 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเงินสำรองผลประโยชน์จ่ายตามกรมธรรม์ประกันภัยและค่าสินไหมทดแทน ตามเบี้ยประกันภัยรับที่เพิ่มขึ้น ทั้งนี้ เนื่องจากการเพิ่มขึ้นของเบี้ยประกันภัยรับในงวดนี้ ส่วนใหญ่เป็นกรมธรรม์ประเภท Single premium ซึ่ง SELIC จะมีการรับเบี้ยครั้งเดียว และจะบันทึกสำรองผลประโยชน์จ่ายส่วนใหญ่ในงวดเดียวกัน ส่งผลให้มีต้นทุนเพิ่มขึ้นมาก

ต้นทุนของธุรกิจประกันชีวิตของ SEG ในงวดสามเดือนสิ้นสุดวันที่ วันที่ 31 มีนาคม 2562 ลดลง 2,880.88 ล้านบาท หรือคิดเป็นร้อยละ 65.44 จากงวดสามเดือนสิ้นสุดวันที่ 31 มีนาคม 2562 โดยมีสาเหตุหลักมาจากการปรับกลยุทธ์การจำหน่ายกรมธรรม์ประเภท Single premium ลดลง และเพิ่มสัดส่วนกรมธรรม์ประเภทบำนาญ และสะสมทรัพย์มากขึ้น ซึ่งกรมธรรม์ประเภทดังกล่าวจะมีการตั้งสำรองประกันภัยในปีแรกน้อยกว่าการตั้งสำรองของ Single premium ตามการรับรู้รายได้ที่ลดลง อย่างไรก็ตามในงวดนี้มีต้นทุนจากการเวนคืนกรมธรรม์ประกันชีวิตเพิ่มมากขึ้นอีกด้วย

###### **ธุรกิจประกันภัย**

ต้นทุนทางตรง จากธุรกิจประกันภัยของ SEG ประกอบด้วย ค่าสินไหมทดแทนสุทธิจากการประกันภัยต่อ ค่าจ้างและค่าบำเหน็จ และค่าใช้จ่ายในการรับประกันภัยอื่น

ต้นทุนทางตรง จากธุรกิจประกันภัยของ SEG ในงวดปีสิ้นสุดวันที่ 31 ธันวาคม 2560 เพิ่มขึ้น 2,505.43 ล้านบาท หรือคิดเป็นร้อยละ 62.69 จากงวดปีสิ้นสุดวันที่ 31 ธันวาคม 2559 โดยมีสาเหตุมาจากการจัดประเภทค่าใช้จ่ายทางการตลาดบางส่วน ซึ่งเคยแสดงเป็นค่าใช้จ่ายในการดำเนินงานในปี 2559 เปลี่ยนมาแสดงเป็นค่าใช้จ่ายในการรับประกันภัยอื่น ซึ่งเป็นต้นทุนทางตรง นอกจากนี้ ยังมีส่วนที่เพิ่มขึ้นจากเงินสำรองค่าสินไหมทดแทนซึ่งเกิดจากความเสียหายของลูกค้ากรมธรรม์ประกันภัยรายใหญ่เป็นหลัก รวมถึงมีการเพิ่มขึ้นของค่าจ้างและค่าบำเหน็จ และค่าใช้จ่ายในการรับประกันภัยอื่นเพิ่มขึ้น ซึ่งเป็นผลมาจากการเพิ่มขึ้นของเบี้ยประกันภัยรับ

ต้นทุนทางตรง จากธุรกิจประกันภัยของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 197.33 ล้านบาท หรือคิดเป็นร้อยละ 3.04 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองค่าสินไหมทดแทน และค่าสินไหมทดแทน ค่าจ้างและค่าบำเหน็จ และค่าใช้จ่ายในการรับประกันภัยอื่น ซึ่งเป็นผลมาจากการเพิ่มขึ้นของเบี้ยประกันภัยรับ โดยเฉพาะเบี้ยประกันประเภทรถยนต์ อย่างไรก็ตาม ในช่วงไตรมาส 3 และไตรมาส 4 ของปี 2561 มีการปรับสัดส่วนการรับประกันภัยรถยนต์ลดลง และรับประกันภัยประเภทอัคคีภัยและความเสี่ยงทรัพย์สิน (Industrial all risk) มากขึ้น เพื่อเป็นการบริหารอัตราความเสียหาย (Loss ratio)

ต้นทุนของธุรกิจประกันภัยของ SEG ในงวดสามเดือนสิ้นสุดวันที่ วันที่ 31 มีนาคม 2562 เพิ่มขึ้น 524.96 ล้านบาท หรือคิดเป็นร้อยละ 38.94 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของค่าสินไหมประกันภัยรถยนต์เป็นหลัก เนื่องจากมีอัตราความเสียหายสูงขึ้น รวมถึงมีการรับเสี่ยงภัยของประกันรถยนต์ไว้เองมากขึ้น

###### **ธุรกิจลีซซิ่ง**

ต้นทุนทางตรง จากธุรกิจลีซซิ่งของ SEG ประกอบด้วย ต้นทุนทางตรงจากการให้เช่า และต้นทุนขายสินทรัพย์ให้เช่าตามสัญญาเช่าดำเนินงาน

ต้นทุนทางตรงจากธุรกิจลีซซิ่งของ SEG ในงวดปีสิ้นสุดวันที่ 31 ธันวาคม 2560 ลดลง 39.58 ล้านบาท หรือ  
คิดเป็นร้อยละ 2.07 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากจำนวนรถยนต์ที่หมดสัญญาเช่าในปี 2560 มีจำนวนน้อยกว่าปี 2559 ทำให้จำนวนรถที่ขายได้น้อยลง และส่งผลให้ต้นทุนการขายรถลดลงจากปี 2559

ต้นทุนทางตรงจากธุรกิจลีซซิ่งของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 938.92 ล้านบาท หรือ  
คิดเป็นร้อยละ 50.02 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากต้นทุนจากการขายรถยนต์ที่หมดอายุสัญญาเช่าดำเนินงานเพิ่มมากขึ้น และการเพิ่มขึ้นของจำนวนสินทรัพย์สำหรับสัญญาเช่าดำเนินงานเพื่อรองรับการขยายธุรกิจ ส่งผลให้ต้นทุนทางตรง ซึ่งได้แก่ ค่าเสื่อมราคา และค่าใช้จ่ายในการบำรุงรักษาเพิ่มขึ้น รวมถึงการเพิ่มขึ้นของค่าใช้จ่ายจากการปรับลดมูลค่ารถยนต์ที่ขายเป็นมูลค่าสุทธิที่คาดว่าจะได้รับ ซึ่งบันทึกรวมในต้นทุนจากการขายสินทรัพย์ให้เช่าตามสัญญาเช่าดำเนินงาน

ต้นทุนของธุรกิจลีซซิ่งของ SEG ในงวดสามเดือนสิ้นสุดวันที่ วันที่ 31 มีนาคม 2562 เพิ่มขึ้น 52.50 ล้านบาท หรือคิดเป็นร้อยละ 10.12 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของจำนวนสินทรัพย์สำหรับสัญญาเช่าดำเนินงานเพื่อรองรับการขยายธุรกิจ ส่งผลให้ต้นทุนทางตรง ซึ่งได้แก่ ค่าเสื่อมราคา และค่าใช้จ่ายในการบำรุงรักษาเพิ่มขึ้น

##### **ค่าใช้จ่ายในการดำเนินงาน**

ค่าใช้จ่ายในการดำเนินงานงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 2,837.02 ล้านบาท 2,120.57 ล้านบาท และ 2,544.14 ล้านบาท คิดเป็นร้อยละ 17.19 ร้อยละ 9.46 และร้อยละ 8.84 ของรายได้รวม ตามลำดับ โดยค่าใช้จ่ายในการดำเนินงาน ประกอบด้วย ค่าใช้จ่ายพนักงาน ค่าเช่าและค่าบริการ ค่าใช้จ่ายด้านอาคารและอุปกรณ์ ค่าเสื่อมราคาและค่าตัดจำหน่าย หนี้สูญและหนี้สงสัยจะสูญ ค่าใช้จ่ายเกี่ยวกับเทคโนโลยีสารสนเทศ ค่าใช้จ่ายการเดินทาง ค่าใช้จ่ายภาษีอากร เป็นต้น

ค่าใช้จ่ายในการดำเนินงานของ SEG งวดปีสิ้นสุดวันที่ 31 ธันวาคม 2560 ลดลง 716.45 ล้านบาท หรือคิดเป็นร้อยละ 25.25 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการจัดประเภทค่าใช้จ่ายทางการตลาดบางส่วน ซึ่งเคยบันทึกเป็นค่าใช้จ่ายในการดำเนินงานในปี 2559 เปลี่ยนมาบันทึกเป็นค่าใช้จ่ายในการรับประกันภัยอื่น ซึ่งเป็นต้นทุนทางตรง

ค่าใช้จ่ายในการดำเนินงานของ SEG งวดปีสิ้นสุดวันที่ 31 ธันวาคม 2561 เพิ่มขึ้น 423.57 ล้านบาท หรือคิดเป็นร้อยละ 19.97 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มจำนวนพนักงานเพื่อรองรับการขยายตัวธุรกิจ และการตั้งสำรองค่าเผื่อหนี้สงสัยจะสูญสำหรับเบี้ยประกันภัยค้างรับจากธุรกิจประกันภัยเพิ่มขึ้น รวมถึงการตั้งค่าเผื่อหนี้สงสัยจะสูญของลูกหนี้สินเชื่อระยะสั้นจากธุรกิจลีซซิ่ง

ค่าใช้จ่ายในการดำเนินงานของ SEG ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 533.25 ล้านบาท และ 429.50 ล้านบาท คิดเป็นร้อยละ 6.74 และร้อยละ 9.24 ของรายได้รวม ตามลำดับ โดยค่าใช้จ่ายในการดำเนินงาน ประกอบด้วย ค่าใช้จ่ายพนักงาน ค่าเช่าและค่าบริการ ค่าใช้จ่ายด้านอาคารและอุปกรณ์ ค่าเสื่อมราคาและค่าตัดจำหน่าย หนี้สูญและหนี้สงสัยจะสูญ ค่าใช้จ่ายเกี่ยวกับเทคโนโลยีสารสนเทศ ค่าใช้จ่ายการเดินทาง ค่าใช้จ่ายภาษีอากร เป็นต้น

ค่าใช้จ่ายในการดำเนินงานของ SEG ในงวดสามเดือนสิ้นสุดวันที่ 31 มีนาคม 2562 ลดลง 103.76 ล้านบาท หรือคิดเป็นร้อยละ 15.38 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของค่าใช้จ่ายพนักงาน เนื่องจากนโยบายควบคุมค่าใช้จ่าย และมีการกลับรายการหนี้สงสัญจะสูญของธุรกิจลีซซิ่งบางส่วน เนื่องจากได้รับชำระคืนเงินกู้

##### **ต้นทุนทางการเงิน**

ต้นทุนทางการเงินของ SEG ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 410.72 ล้านบาท 445.59 ล้านบาท และ 500.02 ตามลำดับ คิดเป็นร้อยละ 2.49 ร้อยละ 1.99 และร้อยละ 1.74 ของรายได้รวม ตามลำดับ

ต้นทุนทางการเงินของ SEG ในงวดปีสิ้นสุดวันที่ 31 ธันวาคม 2560 เพิ่มขึ้น 34.86 ล้านบาท หรือคิดเป็น  
ร้อยละ 8.49 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการกู้ยืมเงินเพิ่มขึ้นเพื่อรองรับการขยายธุรกิจ โดยเฉพาะธุรกิจลีซซิ่งเพื่อลงทุนในสินทรัพย์ตามสัญญาเช่า และเพื่อรองรับการเริ่มขยายธุรกิจการให้สินเชื่อ

ต้นทุนทางการเงินของ SEG ในงวดปีสิ้นสุดวันที่ 31 ธันวาคม 2561 เพิ่มขึ้น 54.43 ล้านบาท หรือคิดเป็น  
ร้อยละ 12.22 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการกู้ยืมเงินเพิ่มขึ้นเพื่อรองรับการขยายธุรกิจ โดยเฉพาะธุรกิจลีซซิ่งเพื่อลงทุนในสินทรัพย์ตามสัญญาเช่า

ต้นทุนทางการเงินของ SEG ในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 124.67 ล้านบาท และ 114.33 ล้านบาท คิดเป็นร้อยละ 1.58 และร้อยละ 2.46 ของรายได้รวม ตามลำดับ

ต้นทุนทางการเงินของ SEG ในงวดสามเดือนสิ้นสุดวันที่ 31 มีนาคม 2562 ลดลง 10.34 ล้านบาท หรือคิดเป็นร้อยละ 6.23 จากงวดสามเดือนสิ้นสุดวันที่ 31 มีนาคม 2561 เนื่องจากมีการชำระเงินกู้ยืมจากสถาบันการเงินบางส่วน และมีการกู้ยืมเงินน้อยลง

##### **ค่าใช้จ่ายภาษีเงินได้**

ค่าใช้จ่ายภาษีเงินได้ของ SEG ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 289.67 ล้านบาท 128.35 ล้านบาท และ 436.05 ล้านบาท ตามลำดับ คิดเป็นอัตราการจ่ายภาษีที่แท้จริงเท่ากับร้อยละ 19.38 ร้อยละ 11.94 และร้อยละ 29.05 ของกำไรก่อนค่าใช้จ่ายภาษีเงินได้ ตามลำดับ โดยค่าใช้จ่ายภาษีเงินได้ที่เพิ่มขึ้นสูงในปี 2561 เกิดจากการที่มีกำไรเพิ่มขึ้นจากธุรกิจประกันชีวิต อย่างไรก็ตาม SECAP มีการใช้ผลประโยชน์จากขาดทุนสะสมทางภาษี (Tax loss carrying forward) ส่งผลให้มีการบันทึกค่าใช้จ่ายทางภาษีเพิ่มขึ้น ทำให้มีอัตราการภาษีเงินได้เพิ่มขึ้นมาก

ค่าใช้จ่ายภาษีเงินได้ของ SEG ในงวดสามเดือนสิ้นสุดวันที่ 31 มีนาคม 2561 และวันที่ 31 มีนาคม 2562 เท่ากับ 97.76 ล้านบาท และ 15.48 ล้านบาท ตามลำดับ คิดเป็นอัตราการจ่ายภาษีที่แท้จริงเท่ากับร้อยละ 19.10 และ  
ร้อยละ 28.45 ของกำไรก่อนค่าใช้จ่ายภาษีเงินได้ ตามลำดับ

##### **กำไรสุทธิ**

กำไรสุทธิของ SEG ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,205.16 ล้านบาท 946.44 ล้านบาท และ 1,064.86 ล้านบาท ตามลำดับ คิดเป็นอัตรากำไรสุทธิเท่ากับร้อยละ 7.30 ร้อยละ 4.22 และร้อยละ 3.70 ของรายได้รวม ตามลำดับ

กำไรสุทธิของ SEG ในงวดสามเดือนสิ้นสุดวันที่ 31 มีนาคม 2561 และวันที่ 31 มีนาคม 2562 เท่ากับ 413.92 ล้านบาท และ 38.92 ล้านบาท ตามลำดับ คิดเป็นอัตรากำไรสุทธิเท่ากับร้อยละ 5.23 และร้อยละ 0.84 ของรายได้รวม ตามลำดับ

#### **ฐานะทางการเงิน**

##### **สินทรัพย์**

สินทรัพย์รวมของ SEG ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 58,173.78 ล้านบาท 69,871.66 ล้านบาท 84,226.80 ล้านบาท และ 82,799.98 ตามลำดับ โดยสินทรัพย์ส่วนใหญ่ คือ เงินลงทุนในหลักทรัพย์ คิดเป็นประมาณร้อยละ 55.00 – 61.16 ของสินทรัพย์รวม รวมถึงที่ดิน อาคารและอุปกรณ์ ซึ่งคิดเป็นประมาณร้อยละ 17.99 – 20.16 ของสินทรัพย์รวม

สินทรัพย์รวมของ SEG ณ วันที่ 31 ธันวาคม 2560 เพิ่มขึ้น 11,697.88 ล้านบาท หรือคิดเป็นร้อยละ 20.11 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสินทรัพย์ลงทุน สินทรัพย์จากการประกันภัยต่อ และการเพิ่มขึ้นของที่ดิน อาคาร และอุปกรณ์ ประเภทสินทรัพย์สำหรับสัญญาเช่าดำเนินงาน นอกจากนี้ การเพิ่มขึ้นของสินทรัพย์เกิดจากการเพิ่มขึ้นของเงินให้กู้ยืมจากการขยายธุรกิจของกลุ่มลีซซิ่ง

สินทรัพย์รวมของ SEG ณ วันที่ 31 ธันวาคม 2561 เพิ่มขึ้น 14,355.15 ล้านบาท หรือคิดเป็นร้อยละ 20.55 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์ลงทุน ที่ดิน อาคาร และอุปกรณ์ ประเภทสินทรัพย์สำหรับสัญญาเช่าดำเนินงาน สินทรัพย์จากการประกันภัยต่อ และการเพิ่มขึ้นของเบี้ยประกันภัยค้างรับ รวมถึงมีการเพิ่มขึ้นของลูกหนี้เงินลงทุน เนื่องจากมีการจำหน่ายเงินลงทุนในหลักทรัพย์ของธุรกิจประกันชีวิต

สินทรัพย์รวมของ SEG ณ วันที่ 31 มีนาคม 2562 ลดลง 1,426.82 ล้านบาท หรือคิดเป็นร้อยละ 1.69 จาก ณ วันที่ 31 ธันวาคม 2561 โดยมีสาเหตุหลักมาจากการลดลงของลูกหนี้เงินลงทุน เนื่องจาก SEG ได้รับเงินค่าการจำหน่ายเงินลงทุนที่เกิดขึ้นในปี 2561 รวมถึงการลดลงของสินทรัพย์จากการประกันภัยต่อ เนื่องจาก SEIC ได้รับเงินค่าสินไหมรับคืนจากการประกันภัยต่อของรายใหญ่ อย่างไรก็ตาม SEG ยังคงมีเงินลงทุนในหลักทรัพย์เพิ่มมากขึ้น

###### **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,915.26 ล้านบาท 3,172.47 ล้านบาท 4,570.77 ล้านบาท และ 3,584.50   
ล้านบาท ตามลำดับ โดยเงินสดและรายการเทียบเท่าเงินสด ประกอบด้วย เงินสด และเงินฝากธนาคาร เงินลงทุนระยะสั้น เป็นต้น

เงินสดและรายการเทียบเท่าเงินสด ณ วันที่ 31 ธันวาคม 2560 เพิ่มขึ้น 257.21 ล้านบาท หรือคิดเป็นร้อยละ 8.82 จาก ณ วันที่ 31 ธันวาคม 2559 โดยมีสาเหตุหลักมาจากกระแสเงินสดจากการดำเนินงาน และการกู้ยืมเงินจากสถาบันการเงิน เพื่อการลงทุนในสินทรัพย์สำหรับสัญญาเช่าดำเนินงาน และการให้กู้ยืมระยะสั้น

เงินสดและรายการเทียบเท่าเงินสด ณ วันที่ 31 ธันวาคม 2561 เพิ่มขึ้น 1,398.30 ล้านบาท หรือคิดเป็นร้อยละ 44.08 จาก ณ วันที่ 31 ธันวาคม 2560 โดยมีสาเหตุหลักมาจากการกู้ยืมเงินจากสถาบันการเงิน เพื่อการลงทุนในสินทรัพย์สำหรับสัญญาเช่าดำเนินงาน และกระแสเงินสดจากการดำเนินงาน

เงินสดและรายการเทียบเท่าเงินสด ณ วันที่ 31 มีนาคม 2562 ลดลง 986.27 ล้านบาท หรือคิดเป็นร้อยละ 21.58 จาก ณ วันที่ 31 ธันวาคม 2561 โดยมีสาเหตุหลักมาจากการชำระคืนเงินกู้ยืมจากสถาบันการเงิน

###### **ลูกหนี้เงินลงทุน**

ลูกหนี้เงินลงทุน ณ วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 5.77 ล้านบาท 2,007.90 ล้านบาท และ 66.01 ล้านบาท ตามลำดับ โดยลูกหนี้เงินลงทุน เกิดจากในช่วงไตรมาส 4 ปี 2561 SELIC มีการจำหน่ายเงินลงทุนในหลักทรัพย์จำนวนเพิ่มมากขึ้น และได้รับเงินจากการจำหน่ายเงินลงทุนในงวดสามเดือนปี 2562

###### **เบี้ยประกันภัยค้างรับ**

เบี้ยประกันภัยค้างรับ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,015.54 ล้านบาท 2,068.55 ล้านบาท 2,160.06 ล้านบาท และ 1,936.72 ล้านบาท ตามลำดับ โดยเบี้ยประกันภัยค้างรับ ประกอบด้วย เบี้ยประกันภัยค้างรับจากกิจการที่เกี่ยวข้องกัน และจากบุคคลหรือกิจการอื่น รายละเอียดของเบี้ยประกันภัยค้างรับสามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| **เบี้ยประกันภัยค้างรับ** |  |  |  |  |  |  |  |  |
| กิจการที่เกี่ยวข้องกัน | 317.79 | 15.77 | 337.83 | 16.33 | 523.61 | 24.24 | 357.24 | 18.45 |
| บุคคลและกิจการอื่น | 1,701.40 | 84.41 | 1,781.08 | 86.10 | 1,810.05 | 83.80 | 1,740.73 | 89.88 |
| **รวม** | **2,019.19** | **100.18** | **2,118.90** | **102.43** | **2,333.66** | **108.04** | **2,097.96** | **108.33** |
| หัก ค่าเผื่อหนี้สงสัยจะสูญ | (3.65) | (0.18) | (50.36) | (2.43) | (173.60) | (8.04) | (161.24) | (8.33) |
| **สุทธิ** | **2,015.54** | **100.00** | **2,068.55** | **100.00** | **2,160.06** | **100.00** | **1,936.72** | **100.00** |

โดยเบี้ยประกันภัยค้างรับสามารถแยกตามระยะเวลาที่ค้างชำระได้ ดังนี้

| **รายการ** | **สำหรับงวดปีสิ้นสุดวันที่** | | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | | **ล้านบาท** | **ร้อยละ** | **ล้านบาท** | **ร้อยละ** |
| **กิจการที่เกี่ยวข้องกัน** |  |  |  |  | |  |  |  |  |
| ยังไม่ถึงกำหนดชำระ | 21.34 | 1.26 | 78.12 | 4.51 | | 239.68 | 14.57 | 176.10 | 11.07 |
| **เกินกำหนดชำระ** |  |  |  |  | |  |  |  |  |
| น้อยกว่า 30 วัน | 10.23 | 0.60 | 42.88 | 2.48 | | 47.70 | 2.90 | 34.62 | 2.18 |
| 30 - 60 วัน | 90.03 | 5.30 | 92.82 | 5.36 | | 199.45 | 12.13 | 11.33 | 0.71 |
| 60 - 90 วัน | 40.72 | 2.40 | 19.10 | 1.10 | | 0.23 | 0.01 | 101.39 | 6.37 |
| 90 วัน - 1 ปี | 148.66 | 8.76 | 102.31 | 5.91 | | 35.49 | 2.16 | 31.84 | 2.00 |
| มากกว่า 1 ปี | 6.80 | 0.40 | 2.61 | 0.15 | | 1.08 | 0.07 | 1.96 | 0.12 |
| **รวม** | **317.79** | **18.72** | **337.83** | **19.52** | | **523.61** | **31.84** | **357.24** | **22.45** |
|  |  |  |  |  | |  |  |  |  |
| หัก ค่าเผื่อหนี้สงสัยจะสูญ | - | - | - | - | | (8.21) | (0.50) | (11.57) | (0.73) |
| **สุทธิ** | **317.79** | **N/A** | **337.83** | **19.52** | | **515.40** | **31.34** | **345.66** | **21.73** |
|  |  |  |  |  | |  |  |  |  |
| **บุคคลและกิจการอื่น** |  |  |  |  | |  |  |  |  |
| ยังไม่ถึงกำหนดชำระ | 1,181.05 | 69.57 | 1,220.39 | 70.51 | | 1,158.73 | 70.45 | 1,085.75 | 68.24 |
| **เกินกำหนดชำระ** |  |  |  |  | |  |  |  |  |
| น้อยกว่า 30 วัน | 217.33 | 12.80 | 187.96 | 10.86 | | 191.23 | 11.63 | 270.49 | 17.00 |
| 30 - 60 วัน | 151.14 | 8.90 | 110.82 | 6.40 | | 89.60 | 5.45 | 78.13 | 4.91 |
| 60 - 90 วัน | 100.39 | 5.91 | 63.73 | 3.68 | | 54.87 | 3.34 | 93.67 | 5.89 |
| 90 วัน - 1 ปี | 33.72 | 1.99 | 107.83 | 6.23 | | 205.99 | 12.52 | 115.92 | 7.29 |
| มากกว่า 1 ปี | 17.77 | 1.05 | 90.36 | 5.22 | | 109.64 | 6.67 | 96.76 | 6.08 |
| **รวม** | **1,701.40** | **100.21** | **1,781.08** | **102.91** | | **1,810.05** | **110.06** | **1,740.73** | **109.41** |
|  |  |  |  |  | |  |  |  |  |
| หัก ค่าเผื่อหนี้สงสัยจะสูญ | (3.65) | (0.21) | (50.36) | (2.91) | | (165.39) | (10.06) | (149.67) | (9.41) |
| **สุทธิ** | **1,697.76** | **100.00** | **1,730.72** | **100.00** | | **1,644.66** | **100.00** | **1,591.06** | **100.00** |
|  |  |  |  |  | |  |  |  |  |
| **รวมสุทธิ** | **2,015.54** | **118.72** | **2,068.55** | **119.52** | | **2,160.06** | **131.34** | **1,936.72** | **121.73** |

เบี้ยประกันภัยค้างรับ ณ วันที่ 31 ธันวาคม 2560 เพิ่มขึ้น 53.01 ล้านบาท หรือคิดเป็นร้อยละ 2.63 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของรายได้จากเบี้ยประกันภัยรับ ทั้งจากธุรกิจประกันชีวิตและประกันภัย

เบี้ยประกันภัยค้างรับ ณ วันที่ 31 ธันวาคม 2561 เพิ่มขึ้น 91.51 ล้านบาท หรือคิดเป็นร้อยละ 4.42 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของรายได้จากเบี้ยประกันภัยรับ ทั้งจากธุรกิจประกันชีวิตและประกันภัย โดยเฉพาะอย่างยิ่งธุรกิจประกันชีวิตซึ่งมีเบี้ยประกันภัยรับเพิ่มขึ้นมาก อย่างไรก็ตามในงวดปี 2561 มีการตั้งค่าเผื่อหนี้สงสัยจะสูญเพิ่มมากขึ้น

เบี้ยประกันภัยค้างรับ ณ วันที่ 31 มีนาคม 2562 ลดลง 223.34 ล้านบาท หรือคิดเป็นร้อยละ 10.34 จาก ณ วันที่ 31 ธันวาคม 2561 โดยมีสาเหตุหลักมาจากสามารถเรียกเก็บเบี้ยประกันภัยค้างรับของลูกค้ารายใหญ่ได้ในงวดดังกล่าว

ทั้งนี้ SELIC และ SEIC ไม่มีนโยบายการจ่ายค่าจ้างและค่าบำเหน็จให้แก่ตัวแทน หรือนายหน้าก่อนที่จะมีการนำส่งเบี้ยประกันภัย

###### **สินทรัพย์จากการประกันภัยต่อ**

สินทรัพย์จากการประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และ วันที่ 31 มีนาคม 2562 เท่ากับ 3,484.65 ล้านบาท 5,158.51 ล้านบาท 5,682.85 ล้านบาท และ 4,649.77 ล้านบาท ตามลำดับ โดยสินทรัพย์จากการประกันภัยต่อเกิดจากธุรกิจประกันวินาศภัย

สินทรัพย์จากการประกันภัยต่อ ณ วันที่ 31 ธันวาคม 2560 เพิ่มขึ้น 1,673.86 ล้านบาท หรือคิดเป็นร้อยละ 48.04 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองค่าสินไหมทดแทนเรียกคืนจากการประกันภัยต่อ ซึ่งเพิ่มขึ้นเนื่องจากความเสียหายของลูกค้ากรมธรรม์ประกันภัย

สินทรัพย์จากการประกันภัยต่อ ณ วันที่ 31 ธันวาคม 2561 เพิ่มขึ้น 524.34 ล้านบาท หรือคิดเป็นร้อยละ 10.16 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองเบี้ยประกันที่ยังไม่ถือเป็นรายได้ และสำรองค่าสินไหมทดแทนเรียกคืนจากการประกันภัยต่อ ซึ่งเพิ่มขึ้นจากการเติบโตของเบี้ยประกันภัยรับ

สินทรัพย์จากการประกันภัยต่อ ณ วันที่ 31 มีนาคม 2562 ลดลง 1,033.09 ล้านบาท หรือคิดเป็นร้อยละ 18.18 จาก ณ วันที่ 31 ธันวาคม 2561 โดยมีสาเหตุหลักมาจากการได้รับค่าสินไหมเรียกคืนจากความเสียหายครั้งใหญ่ที่เกิดขึ้นในช่วงปี 2560

###### **ลูกหนี้จากการประกันภัยต่อ**

ลูกหนี้จากการประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 468.49 ล้านบาท 593.10 ล้านบาท 639.08 ล้านบาท และ 416.28 ล้านบาท ตามลำดับ รายละเอียดของลูกหนี้จากการประกันภัยต่อสามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| เงินค้างรับจากการประกันภัยต่อ | 490.97 | 104.80 | 615.60 | 103.79 | 670.71 | 104.95 | 447.91 | 107.60 |
| เงินวางไว้จากการประกันภัยต่อ | 0.01 | 0.00 | 0.01 | 0.00 | 0.00 | 0.00 | 0.00 | 0.00 |
| **รวม** | **490.99** | **104.80** | **615.61** | **103.79** | **670.71** | **104.95** | **447.91** | **107.60** |
| หัก ค่าเผื่อขาดทุนจากการด้อยค่า | (22.50) | (4.80) | (22.50) | (3.79) | (31.63) | (4.95) | (31.63) | (7.60) |
| **สุทธิ** | **468.49** | **100.00** | **593.10** | **100.00** | **639.08** | **100.00** | **416.28** | **100.00** |

โดยลูกหนี้จากการประกันภัยต่อสามารถแยกตามระยะเวลาที่ค้างชำระได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ยังไม่ถึงกำหนดชำระ | 279.36 | 59.63 | 283.16 | 47.74 | 388.22 | 60.75 | 145.45 | 34.94 |
| **เกินกำหนดชำระ** |  |  |  |  |  |  |  |  |
| น้อยกว่า 1 ปี | 155.50 | 33.19 | 211.20 | 35.61 | 223.21 | 34.93 | 235.69 | 56.62 |
| 1 - 2 ปี | 31.87 | 6.80 | 80.46 | 13.57 | 27.64 | 4.33 | 36.19 | 8.69 |
| มากกว่า 2 ปี | 24.24 | 5.17 | 40.78 | 6.88 | 31.63 | 4.95 | 30.58 | 7.35 |
| **รวม** | **490.97** | **104.80** | **615.60** | **103.79** | **670.71** | **104.95** | **447.91** | **107.60** |
|  |  |  |  |  |  |  |  |  |
| หัก ค่าเผื่อขาดทุนจากการด้อยค่า | (22.50) | (4.80) | (22.50) | (3.79) | (31.63) | (4.95) | (31.63) | (7.60) |
| **สุทธิ** | **468.47** | **100.00** | **593.10** | **100.00** | **639.07** | **100.00** | **416.28** | **100.00** |

ลูกหนี้จากการประกันภัยต่อ ณ วันที่ 31 ธันวาคม 2560 เพิ่มขึ้น 124.62 ล้านบาท หรือคิดเป็นร้อยละ 26.60 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันภัย รวมถึงมีค่าสินไหมที่จะได้รับคืนจากการประกันภัยต่อมากขึ้น

ลูกหนี้จากการประกันภัยต่อ ณ วันที่ 31 ธันวาคม 2561 เพิ่มขึ้น 45.97 ล้านบาท หรือคิดเป็นร้อยละ 7.75 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันภัย รวมถึงมีค่าสินไหมที่จะได้รับคืนจากการประกันภัยต่อมากขึ้น

ลูกหนี้จากการประกันภัยต่อ ณ วันที่ 31 มีนาคม 2562 ลดลง 222.80 ล้านบาท หรือคิดเป็นร้อยละ 34.86 จาก ณ วันที่ 31 ธันวาคม 2561 เนื่องจากมีการรับชำระในระหว่างงวด

###### **ลูกหนี้ค่าเช่าตามสัญญาเช่าดำเนินงาน**

ลูกหนี้ค่าเช่าตามสัญญาเช่าดำเนินงาน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 266.08 ล้านบาท 262.75 ล้านบาท 351.54 ล้านบาท และ 369.46 ล้านบาท รายละเอียดของลูกหนี้ค่าเช่าตามสัญญาเช่าดำเนินงานสามารถสรุปได้ ดังนี้

|  | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| กิจการที่เกี่ยวข้องกัน | 57.39 | 21.57 | 58.34 | 22.20 | 69.82 | 19.86 | 76.09 | 20.60 |
| บุคคลและกิจการอื่น | 210.20 | 79.00 | 205.92 | 78.37 | 283.22 | 80.57 | 294.87 | 79.81 |
| **รวม** | **267.58** | **100.57** | **264.26** | **100.57** | **353.04** | **100.43** | **370.96** | **100.41** |
| หัก ค่าเผื่อหนี้สงสัยจะสูญ | (1.51) | (0.57) | (1.51) | (0.57) | (1.51) | (0.43) | (1.51) | (0.41) |
| **สุทธิ** | **266.08** | **100.00** | **262.75** | **100.00** | **351.54** | **100.00** | **369.46** | **100.00** |

โดยลูกหนี้ค่าเช่าตามสัญญาเช่าดำเนินงานสามารถแยกตามระยะเวลาที่ค้างชำระได้ ดังนี้

|  | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| **กิจการที่เกี่ยวข้องกัน** |  |  |  |  |  |  |  |  |
| ยังไม่ถึงกำหนดชำระ | 56.50 | 21.23 | 55.90 | 21.27 | 68.92 | 19.60 | 72.36 | 19.59 |
| **เกินกำหนดชำระ** |  |  |  |  |  |  |  |  |
| น้อยกว่า 3 เดือน | 0.29 | 0.11 | 1.83 | 0.70 | 0.79 | 0.22 | 3.42 | 0.93 |
| 3 - 6 เดือน | 0.37 | 0.14 | 0.55 | 0.21 | 0.09 | 0.03 | 0.25 | 0.07 |
| 6 - 12 เดือน | 0.23 | 0.09 | 0.06 | 0.02 | 0.02 | 0.01 | 0.06 | 0.02 |
| มากกว่า 12 เดือน | - | - | - | - | - | - | - | - |
| **รวม** | **57.39** | **21.57** | **58.34** | **22.20** | **69.82** | **19.86** | **76.09** | **20.60** |
|  |  |  |  |  |  |  |  |  |
| **บุคคลและกิจการอื่น** |  |  |  |  |  |  |  |  |
| ยังไม่ถึงกำหนดชำระ | 185.99 | 69.90 | 196.84 | 74.92 | 253.88 | 72.22 | 262.53 | 71.06 |
| **เกินกำหนดชำระ** |  |  |  |  |  |  |  |  |
| น้อยกว่า 3 เดือน | 1.54 | 0.58 | 7.09 | 2.70 | 26.69 | 7.59 | 27.17 | 7.36 |
| 3 - 6 เดือน | 2.32 | 0.87 | 1.26 | 0.48 | 0.62 | 0.18 | 4.65 | 1.26 |
| 6 - 12 เดือน | 20.35 | 7.65 | 0.73 | 0.28 | 1.36 | 0.39 | 0.52 | 0.14 |
| มากกว่า 12 เดือน | - | - | - | - | 0.68 | 0.19 | - | - |
| **รวม** | **210.20** | **79.00** | **205.92** | **78.37** | **283.22** | **80.57** | **294.87** | **79.81** |
|  |  |  |  |  |  |  |  |  |
| หัก ค่าเผื่อหนี้สงสัยจะสูญ | (1.51) | (0.57) | (1.51) | (0.57) | (1.51) | (0.43) | (1.51) | (0.41) |
| **สุทธิ** | **266.08** | **100.00** | **262.75** | **100.00** | **351.54** | **100.00** | **369.46** | **100.00** |

ลูกหนี้ค่าเช่าตามสัญญาเช่าดำเนินงาน ณ วันที่ 31 ธันวาคม 2560 ลดลง 3.33 ล้านบาท หรือคิดเป็นร้อยละ 1.25 จาก ณ วันที่ 31 ธันวาคม 2559 โดยมีสาเหตุหลักมาจากการสามารถเรียกเก็บค่าเช่าที่ค้างชำระได้ดียิ่งขึ้น

ลูกหนี้ค่าเช่าตามสัญญาเช่าดำเนินงาน ณ วันที่ 31 ธันวาคม 2561 เพิ่มขึ้น 88.79 ล้านบาท หรือคิดเป็นร้อยละ 33.79 จาก ณ วันที่ 31 ธันวาคม 2560 โดยมีสาเหตุหลักมาจากเพิ่มขึ้นของรายได้จากธุรกิจการให้เช่ารถยนต์ตามสัญญาเช่าดำเนินงาน

ลูกหนี้ค่าเช่าตามสัญญาเช่าดำเนินงาน ณ วันที่ 31 มีนาคม 2562 เพิ่มขึ้น 17.92 ล้านบาท หรือคิดเป็นร้อยละ 5.10 ล้านบาท จาก ณ วันที่ 31 ธันวาคม 2561 โดยมีสาเหตุหลักมาจากเพิ่มขึ้นของรายได้จากธุรกิจการให้เช่ารถยนต์ตามสัญญาเช่าดำเนินงาน

###### **ลูกหนี้ตามสัญญาเช่าซื้อและสัญญาเช่าการเงิน**

ลูกหนี้ตามสัญญาเช่าซื้อและสัญญาเช่าการเงิน ณ วันที่ 31 ธันวาคม 2559 วันที่ 31 ธันวาคม 2560 31 ธันวาคม 2561 และ 31 มีนาคม 2562 เท่ากับ 908.86 ล้านบาท 645.59 ล้านบาท 447.90 ล้านบาท และ 397.72 ล้านบาท ตามลำดับ รายละเอียดของลูกหนี้ตามสัญญาเช่าซื้อและสัญญาเช่าการเงินสามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ลูกหนี้ตามสัญญาเช่าซื้อ | 1,121.92 | 123.44 | 806.93 | 124.99 | 566.55 | 126.49 | 508.80 | 127.93 |
| ลูกหนี้ตามสัญญาเช่าการเงิน | 31.93 | 3.51 | 41.66 | 6.45 | 37.58 | 8.39 | 35.60 | 8.95 |
| บวก ค่านายหน้าและต้นทุนทางตรงเริ่มแรกรอตัดบัญชี | 21.67 | 2.38 | 13.18 | 2.04 | 6.13 | 1.37 | 5.27 | 1.33 |
| หัก ดอกเบี้ยที่ยังไม่ถือเป็นรายได้ | (215.07) | (23.66) | (136.14) | (21.09) | (81.90) | (18.29) | (71.50) | (17.98) |
| **รวม** | **960.46** | **105.68** | **725.63** | **112.40** | **528.35** | **117.96** | **478.17** | **120.23** |
| หัก ค่าเผื่อหนี้สงสัยจะสูญ | (51.60) | (5.68) | (80.03) | (12.40) | (80.45) | (17.96) | (80.45) | (20.23) |
| **สุทธิ** | **908.86** | **100.00** | **645.59** | **100.00** | **447.90** | **100.00** | **397.72** | **100.00** |

โดยลูกหนี้ตามสัญญาเช่าซื้อและสัญญาเช่าการเงินสามารถแยกตามระยะเวลาที่ค้างชำระได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| **กิจการที่เกี่ยวข้องกัน** |  |  |  |  |  |  |  |  |
| ยังไม่ถึงกำหนดชำระ | 31.93 | 3.51 | 41.66 | 6.45 | 37.58 | 8.39 | 35.60 | 8.95 |
| หัก ดอกเบี้ยที่ยังไม่ถือเป็นรายได้ | (13.52) | (1.49) | (15.39) | (2.38) | (11.58) | (2.59) | (10.53) | (2.65) |
| **สุทธิ** | **18.41** | **2.03** | **26.27** | **4.07** | **25.99** | **5.80** | **25.07** | **6.30** |
|  |  |  |  |  |  |  |  |  |
| **บุคคลและกิจการอื่น** |  |  |  |  |  |  |  |  |
| ยังไม่ถึงกำหนดชำระ | 409.52 | 45.06 | 357.29 | 55.34 | 188.46 | 42.08 | 182.02 | 45.77 |
| **เกินกำหนดชำระ** |  |  |  |  |  |  |  |  |
| น้อยกว่า 3 งวด | 584.17 | 64.28 | 343.66 | 53.23 | 276.97 | 61.84 | 227.08 | 57.10 |
| 4 - 6 งวด | 43.12 | 4.74 | 17.30 | 2.68 | 7.55 | 1.69 | 5.17 | 1.30 |
| 7 - 12 งวด | 43.87 | 4.83 | 21.17 | 3.28 | 16.27 | 3.63 | 16.89 | 4.25 |
| มากกว่า 12 งวด | 41.24 | 4.54 | 67.51 | 10.46 | 77.30 | 17.26 | 77.64 | 19.52 |
| **รวม** | **1,140.33** | **125.47** | **833.20** | **129.06** | **592.54** | **132.29** | **533.87** | **134.23** |
|  |  |  |  |  |  |  |  |  |
| บวก ค่านายหน้าและต้นทุนทางตรงเริ่มแรกรอตัดบัญชี | 21.67 | 2.38 | 13.18 | 2.04 | 6.13 | 1.37 | 5.27 | 1.33 |
| หัก ดอกเบี้ยที่ยังไม่ถือเป็นรายได้ | (201.54) | (22.18) | (120.75) | (18.70) | (70.32) | (15.70) | (60.98) | (15.33) |
| หัก ค่าเผื่อหนี้สงสัยจะสูญ | (51.60) | (5.68) | (80.03) | (12.40) | (80.45) | (17.96) | (80.45) | (20.23) |
| **สุทธิ** | **908.86** | **100.00** | **645.59** | **100.00** | **447.90** | **100.00** | **397.72** | **100.00** |

ลูกหนี้ตามสัญญาเช่าซื้อและสัญญาเช่าการเงิน ณ วันที่ 31 ธันวาคม 2560 ลดลง 263.26 ล้านบาท หรือคิดเป็นร้อยละ 28.97 จาก ณ วันที่ 31 ธันวาคม 2559 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

ลูกหนี้ตามสัญญาเช่าซื้อและสัญญาเช่าการเงิน ณ วันที่ 31 ธันวาคม 2561 ลดลง 197.69 ล้านบาท หรือคิดเป็น  
ร้อยละ 30.62 จาก ณ วันที่ 31 ธันวาคม 2560 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

ลูกหนี้ตามสัญญาเช่าซื้อและสัญญาเช่าการเงิน ณ วันที่ 31 มีนาคม 2562 ลดลง 50.19 ล้านบาท หรือคิดเป็น  
ร้อยละ 11.20 จาก ณ วันที่ 31 ธันวาคม 2561 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

###### **เงินลงทุนในหลักทรัพย์**

เงินลงทุนในหลักทรัพย์ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 31,998.01 ล้านบาท 39,998.65 ล้านบาท 47,843.50 ล้านบาท และ 50,639.85 ล้านบาท ตามลำดับ โดยเงินลงทุนในหลักทรัพย์ประกอบด้วย ตราสารหนี้ ตราสารทุน ซึ่งสามารถแบ่งได้เป็น 3 ประเภท ดังต่อไปนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ตราสารทุนและตราสารหนี้ที่เป็นหลักทรัพย์เผื่อขาย | 30,534.82 | 95.43 | 38,632.79 | 96.59 | 46,614.77 | 97.43 | 49,401.17 | 97.55 |
| หลักทรัพย์ที่จะถือจนครบกำหนด | 1,390.00 | 4.34 | 1,292.70 | 3.23 | 1,171.70 | 2.45 | 1,181.65 | 2.33 |
| ตราสารทุน | 73.19 | 0.23 | 73.16 | 0.18 | 57.03 | 0.12 | 57.03 | 0.11 |
| **รวม** | **31,998.01** | **100.00** | **39,998.65** | **100.00** | **47,843.50** | **100.00** | **50,639.85** | **100.00** |

เงินลงทุนในหลักทรัพย์ ณ วันที่ 31 ธันวาคม 2560 เพิ่มขึ้น 8,000.64 ล้านบาท หรือคิดเป็นร้อยละ 25.00 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต ส่งผลให้ SEG มีศักยภาพในการลงทุนเพิ่มมากขึ้น

เงินลงทุนในหลักทรัพย์ ณ วันที่ 31 ธันวาคม 2561 เพิ่มขึ้น 7,844.85 ล้านบาท หรือคิดเป็นร้อยละ 19.61 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต ส่งผลให้ SEG มีศักยภาพในการลงทุนเพิ่มมากขึ้น

เงินลงทุนในหลักทรัพย์ ณ วันที่ 31 มีนาคม 2562 เพิ่มขึ้น 2,796.35 ล้านบาท หรือคิดเป็นร้อยละ 5.84 จาก ณ วันที่ 31 ธันวาคม 2561 โดยมีสาเหตุหลักมาจากการได้รับเบี้ยประกันชีวิตและนำไปลงทุนเพื่อสร้างผลตอบแทนตามผลประโยชน์ที่ต้องจ่ายตามสัญญาประกันภัย

ณ วันที่ 31 ธันวาคม 2561 บริษัทย่อยของ SEG มีเงินลงทุนในหลักทรัพย์ของบริษัทที่เกี่ยวข้องกัน โดยมีสัดส่วนการถือหลักทรัพย์ ดังนี้

|  | **บริษัทที่ลงทุน** | **สัดส่วนการถือหลักทรัพย์\*** | |
| --- | --- | --- | --- |
| **SELIC** | **SEIC** |
|  | **หุ้นสามัญ** |  |  |
| 1 | บริษัท เบอร์ลี่ ยุคเกอร์ จำกัด (มหาชน) | 0.08% | 0.54% |
| 2 | บริษัท ไทคอน อินดัสเทรียล คอนเน็คชั่น จำกัด (มหาชน) | 0.31% | 6.13% |
| 3 | ทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ | - | 18.84% |
| 4 | ทรัสต์เพื่อการลงทุนในอสังหาริมทรัพย์เเละสิทธิการเช่าอสังหาริมทรัพย์ไทคอน | - | 3.01% |
|  | **หุ้นกู้** |  |  |
| 1 | บริษัท เบอร์ลี่ ยุคเกอร์ จำกัด (มหาชน) | 2.76% | - |
| 2 | บริษัท เฟรเซอร์ส พร็อพเพอร์ตี้ โฮลดิ้ง (ประเทศไทย จำกัด | 2.94% | - |
| 3 | บริษัท ไทยเบฟเวอเรจ จำกัด (มหาชน) | 1.37% | - |
| 4 | ทรัสต์เพื่อการลงทุนในอสังหาริมทรัพย์เเละสิทธิการเช่าอสังหาริมทรัพย์ไทคอน | 18.91% | - |
|  | **หลักทรัพย์อื่นๆ** |  |  |
| 1 | Frasers Hospitality Trust | 0.24% | - |
| 2 | ทรัสต์เพื่อการลงทุนในสิทธิการเช่าอสังหาริมทรัพย์โกลเด้นเวนเจอร์ | 4.90% | - |
| 3 | ทรัสต์เพื่อการลงทุนในอสังหาริมทรัพย์เเละสิทธิการเช่าอสังหาริมทรัพย์ไทคอน | 0.81% | - |

หมายเหตุ: \*สัดส่วนต่อจำนวนหลักทรัพย์แต่ละประเภทที่บริษัทนั้นๆ ออกทั้งหมด

###### **สินทรัพย์ตราสารอนุพันธ์**

สินทรัพย์ตราสารอนุพันธ์ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 364.24 ล้านบาท 154.32 ล้านบาท 132.41 ล้านบาท และ 142.88 ล้านบาท โดยสินทรัพย์ตราสารอนุพันธ์ประกอบด้วย สัญญาแลกเปลี่ยนสกุลเงินตราต่างประเทศ สัญญาซื้อขายเงินตราต่างประเทศ และสัญญาแลกเปลี่ยนอัตราดอกเบี้ย ซึ่งเป็นการป้องกันความเสี่ยงด้านอัตราแลกเปลี่ยนของเงินลงทุนที่เป็นเงินตราต่างประเทศ และความเสี่ยงจากสถานะอัตราดอกเบี้ยของเงินทุนในตราสารหนี้ ซึ่งการเปลี่ยนแปลงของสินทรัพย์ตราสารอนุพันธ์เกิดจากผลกำไรหรือขาดทุนจากการทำสัญญาดังกล่าว โดยเฉพาะอย่างยิ่งสัญญาแลกเปลี่ยนสกุลเงินตราต่างประเทศล่วงหน้า ซึ่ง SEG มีการทำเพื่อบริหารความเสี่ยง เนื่องจากมีการกู้ยืมเงินในสกุลดอลลาร์สหรัฐฯ และมีการลงทุนในตราสารสกุลเงินต่างประเทศ นอกจากนี้การเปลี่ยนแปลงสัดส่วนในการกู้ยืมเงินเป็นสกุลบาทกับดอลลาร์สหรัฐฯ ถือเป็นปัจจัยที่ทำให้เกิดการเปลี่ยนแปลงในสินทรัพย์ตราสารอนุพันธ์

###### **สินค้าคงเหลือ**

สินค้าคงเหลือ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 174.88 ล้านบาท 264.94 ล้านบาท 280.24 ล้านบาท และ 208.83 ล้านบาท ตามลำดับ โดยสินค้าคงเหลือประกอบด้วย สินทรัพย์สำหรับสัญญาเช่าดำเนินงานที่หมดสัญญารอการขาย และรถยนต์ทดแทน

สินค้าคงเหลือ ณ วันที่ 31 ธันวาคม 2560 เพิ่มขึ้น 90.05 ล้านบาท หรือคิดเป็นร้อยละ 51.49 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มจำนวนสินทรัพย์สำหรับสัญญาเช่าดำเนินงาน เพื่อรองรับการขยายตัวของธุรกิจลีซซิ่ง โดยสัญญาเช่าดำเนินงานเริ่มหมดอายุจึงมีสินทรัพย์รอการขายเพิ่มขึ้น

สินค้าคงเหลือ ณ วันที่ 31 ธันวาคม 2561 เพิ่มขึ้น 15.30 ล้านบาท หรือคิดเป็นร้อยละ 5.78 จาก ณ วันที่ 31 ธันวาคม 2560 โดยมีสาเหตุมาจากการเติบโตของรถยนต์ตามสัญญาเช่าดำเนินงาน ซึ่งส่งผลให้ SECAP ต้องมีการสำรองรถยนต์ทดแทนเพิ่มมากขึ้น

สินค้าคงเหลือ ณ วันที่ 31 มีนาคม 2562 ลดลง 71.41 ล้านบาท หรือคิดเป็นร้อยละ 25.48 จาก ณ วันที่ 31 ธันวาคม 2561 โดยมีสาเหตุมาจากมีการขายรถยนต์ที่หมดสัญญาเช่าบางส่วน

###### **เงินให้กู้ยืม**

เงินให้กู้ยืม ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,302.11 ล้านบาท 1,744.62 ล้านบาท 1,345.31 ล้านบาท และ 1,392.38 ล้านบาท ตามลำดับ โดยประกอบด้วย เงินให้กู้ยืมระยะสั้นและระยะยาว แก่กิจการที่เกี่ยวข้องกันและบุคคลหรือกิจการอื่น รวมถึงเงินให้กู้ยืมโดยมีกรมธรรม์ประกันภัยเป็นประกันและ เงินให้กู้ยืมโดยมีทรัพย์สินจำนองเป็นประกัน รายละเอียดของเงินให้กู้ยืม มีดังต่อไปนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| **เงินให้กู้ยืมระยะสั้น** |  |  |  |  |  |  |  |  |
| กิจการที่เกี่ยวข้องกัน | 562.14 | 43.17 | 14.46 | 0.83 | 14.70 | 1.09 | - | - |
| บุคคลและกิจการอื่น | 11.90 | 0.91 | 928.71 | 53.23 | 203.10 | 15.10 | 201.85 | 14.50 |
| **รวม** | **574.04** | **44.09** | **943.17** | **54.06** | **217.80** | **16.19** | **201.85** | **14.50** |
| หัก ค่าเผื่อหนี้สงสัยจะสูญ | - | - | - | - | (153.31) | (11.40) | (137.56) | (9.88) |
| **สุทธิ** | **574.04** | **44.09** | **943.17** | **54.06** | **64.49** | **4.79** | **64.29** | **4.62** |
|  |  |  |  |  |  |  |  |  |
| **เงินให้กู้ยืมระยะยาว** |  |  |  |  |  |  |  |  |
| กิจการที่เกี่ยวข้องกัน | - | - | - | - | - | - | - | - |
| บุคคลและกิจการอื่น | 37.24 | 2.86 | 107.78 | 6.18 | 528.84 | 39.31 | 559.46 | 40.18 |
| **รวม** | **37.24** | **2.86** | **107.78** | **6.18** | **528.84** | **39.31** | **559.46** | **40.18** |
| **เงินให้กู้ยืมโดยมีกรมธรรม์ประกันภัยเป็นประกัน** | **600.32** | **46.10** | **607.16** | **34.80** | **639.24** | **47.52** | **637.68** | **45.80** |
| **เงินให้กู้ยืมโดยมีทรัพย์สินจำนองเป็นประกัน** |  |  |  |  |  |  |  |  |
| เงินต้นสำหรับเงินให้กู้ยืมโดยมีทรัพย์สินจำนองเป็นประกัน | 315.12 | 24.20 | 311.12 | 17.83 | 337.36 | 25.08 | 355.57 | 25.54 |
| หัก ค่าเผื่อหนี้สงสัยจะสูญ | (224.62) | (17.25) | (224.62) | (12.87) | (224.62) | (16.70) | (224.62) | (16.13) |
| **สุทธิ** | **90.51** | **6.95** | **86.51** | **4.96** | **112.74** | **8.38** | **130.95** | **9.40** |
|  |  |  |  |  |  |  |  |  |
| **รวมเงินให้กู้ยืม** | **1,302.11** | **100.00** | **1,744.62** | **100.00** | **1,345.31** | **100.00** | **1,392.38** | **100.00** |

เงินให้กู้ยืม ณ วันที่ 31 ธันวาคม 2560 เพิ่มขึ้น 442.50 ล้านบาท หรือคิดเป็นร้อยละ 33.98 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินให้กู้ยืมแก่บุคคลหรือกิจการอื่น เนื่องจากเริ่มมีการให้สินเชื่อจากการขยายธุรกิจลีซซิ่ง

เงินให้กู้ยืม ณ วันที่ 31 ธันวาคม 2561 ลดลง 399.30 ล้านบาท หรือคิดเป็นร้อยละ 22.89 จาก ณ วันที่ 31 ธันวาคม 2560 โดยมีสาเหตุหลักมาจากการลดลงของเงินให้กู้ยืมระยะสั้นแก่บุคคลและกิจการอื่น จากการได้รับชำระสินเชื่อเพื่อเงินทุนหมุนเวียนคืนจากลูกค้าของธุรกิจลีซซิ่ง สำหรับเงินให้กู้ยืมระยะยาวที่เพิ่มขึ้นในปี 2561 มาจาก SECAP มีการให้เงินกู้ยืมแก่คู่ค้าของบริษัทที่เกี่ยวข้องกันเพื่อพัฒนาธุรกิจ

เงินให้กู้ยืม ณ วันที่ 31 มีนาคม 2562 เพิ่มขึ้น 47.07 ล้านบาท หรือคิดเป็นร้อยละ 3.50 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของเงินให้กู้ยืมโดยมีทรัพย์สินจำนองเป็นประกันของธุรกิจประกันชีวิต และการให้สินเชื่อระยะยาวของธุรกิจลีซซิ่ง

###### **เงินลงทุนในบริษัทร่วมและร่วมค้า**

เงินลงทุนในบริษัทร่วมและร่วมค้า ณ วันที่ 31 ธันวาคม 2560 เท่ากับ 12.02 ล้านบาท โดย ณ วันที่ 31 ธันวาคม 2559 วันที่ 31 ธันวาคม 2561 และวันที่ 31 มีนาคม 2562 ไม่มียอดคงเหลือของเงินลงทุนในบริษัทร่วมและร่วมค้า เงินลงทุนดังกล่าวประกอบด้วย 1) เงินลงทุนในบริษัทร่วม (ถือหุ้นโดยบริษัทย่อยของ SEG) ได้แก่ บริษัท บิ๊กซี เซอร์วิสเซส จำกัด ในสัดส่วนร้อยละ 49.00 และ 2) เงินลงทุนในบริษัทร่วมค้า (ถือหุ้นโดย SEG) ได้แก่ บริษัท ทิพยประกันภัย (สปป. ลาว) จำกัด ในสัดส่วนร้อยละ 10.00 อย่างไรก็ตาม SEG ไม่ได้รับรู้มูลค่าของบริษัท ทิพยประกันภัย (สปป. ลาว) จำกัด เป็นสินทรัพย์ของ SEG ตามวิธีส่วนได้เสีย เนื่องจาก บริษัท ทิพยประกันภัย (สปป. ลาว) จำกัด มีหนี้สินสูงกว่าสินทรัพย์ ส่งผลให้ส่วนของผู้ถือหุ้นติดลบ

###### **อสังหาริมทรัพย์เพื่อการลงทุน**

อสังหาริมทรัพย์เพื่อการลงทุน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และ วันที่ 31 มีนาคม 2562 เท่ากับ 522.73 ล้านบาท 515.64 ล้านบาท 506.23 ล้านบาท และ 503.98 ล้านบาท ตามลำดับ โดยอสังหาริมทรัพย์เพื่อการลงทุนประกอบด้วย ที่ดิน และอาคารและส่วนปรับปรุงอาคาร ซึ่งถือครองไว้สำหรับการให้บุคคลหรือกิจการอื่นเช่า

###### **ที่ดิน อาคาร และอุปกรณ์**

ที่ดิน อาคาร และอุปกรณ์ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,726.79 ล้านบาท 13,208.02 ล้านบาท 15,148.43 ล้านบาท และ 15,408.36 ล้านบาท ตามลำดับ โดยที่ดิน อาคาร และอุปกรณ์สามารถสรุปได้ ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ที่ดิน | 2,299.72 | 19.61 | 2,353.33 | 17.82 | 2,353.33 | 15.54 | 2,353.33 | 15.27 |
| อาคารและส่วนปรับปรุงอาคาร | 610.66 | 5.21 | 623.25 | 4.72 | 603.24 | 3.98 | 598.40 | 3.88 |
| เฟอร์นิเจอร์และอุปกรณ์สำนักงาน | 89.56 | 0.76 | 78.95 | 0.60 | 67.61 | 0.45 | 66.73 | 0.43 |
| ยานพาหนะ | 232.44 | 1.98 | 286.11 | 2.17 | 237.79 | 1.57 | 263.33 | 1.71 |
| สินทรัพย์สำหรับสัญญาเช่าดำเนินงาน | 8,494.12 | 72.43 | 9,866.07 | 74.70 | 11,885.27 | 78.46 | 12,126.33 | 78.70 |
| สินทรัพย์ระหว่างติดตั้ง1 | 0.30 | 0.00 | 0.31 | 0.00 | 1.19 | 0.01 | 0.25 | 0.00 |
| **รวม** | **11,726.79** | **100.00** | **13,208.02** | **100.00** | **15,148.43** | **100.00** | **15,408.36** | **100.00** |

หมายเหตุ : 1 สินทรัพย์ระหว่างติดตั้ง ได้แก่ ระบบรักษาความปลอดภัย (Access control) และการติดตั้งระบบ eBao สำหรับธุรกิจประกันชีวิตและ ประกันวินาศภัย

ที่ดิน อาคาร และอุปกรณ์ ณ วันที่ 31 ธันวาคม 2560 เพิ่มขึ้น 1,481.22 ล้านบาท หรือคิดเป็นร้อยละ 12.63 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

ที่ดิน อาคาร และอุปกรณ์ ณ วันที่ 31 ธันวาคม 2561 เพิ่มขึ้น 1,940.41 ล้านบาท หรือคิดเป็นร้อยละ 14.69 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

ที่ดิน อาคาร และอุปกรณ์ ณ วันที่ 31 มีนาคม 2562 เพิ่มขึ้น 259.94 ล้านบาท หรือคิดเป็นร้อยละ 1.72 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

###### **สินทรัพย์ไม่มีตัวตน**

สินทรัพย์ไม่มีตัวตน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 284.73 ล้านบาท 321.21 ล้านบาท 395.06 ล้านบาท และ 397.38 ล้านบาท ตามลำดับ โดยสินทรัพย์ไม่มีตัวตนประกอบด้วย สิทธิการเช่า ลิขสิทธิ์ระบบซอฟต์แวร์ และระบบซอฟต์แวร์ที่อยู่ในระหว่างการติดตั้ง

###### **สินทรัพย์ภาษีเงินได้รอตัดบัญชี**

สินทรัพย์ภาษีเงินได้รอตัดบัญชี ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2.68 ล้านบาท 2.61 ล้านบาท 158.01 ล้านบาท และ 30.04 ล้านบาท ตามลำดับ โดยสินทรัพย์ภาษีเงินได้รอตัดบัญชีเกิดจากความแตกต่างระหว่างค่าใช้จ่ายทางบัญชีและทางภาษี เช่น การบันทึกค่าเสื่อมราคา การคำนวณมูลค่าซากสำหรับสินทรัพย์ตามสัญญาเช่าดำเนินงาน ค่าสินไหมทดแทนที่ได้รับรายงานแล้ว (Case reserve) และค่าสินไหมทดแทนที่เกิดขึ้นแต่ยังไม่ได้รับรายงาน (IBNR) สำรองเบี้ยที่ยังไม่ถือเป็นรายได้ เป็นต้น

###### **สินทรัพย์อื่น**

สินทรัพย์อื่น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,738.73 ล้านบาท 1,742.89 ล้านบาท 2,557.52 ล้านบาท และ 2,655.84 ล้านบาท ตามลำดับโดยสินทรัพย์อื่น ประกอบด้วย ค่าสินไหมเรียกคืน ดอกเบี้ยค้างรับ ภาษีมูลค่าเพิ่มรอขอคืน ลูกหนี้กรมสรรพากร ค่าเบี้ยประกันรถยนต์จ่ายล่วงหน้า เป็นต้น

##### **หนี้สิน**

หนี้สินรวม ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 47,138.90 ล้านบาท 57,071.94 ล้านบาท 71,775.88 ล้านบาท และ 69,142.78 ล้านบาท ตามลำดับ โดยหนี้สินรวม ส่วนใหญ่ ได้แก่ หนี้สินจากสัญญาประกันภัยซึ่งเกิดจากธุรกิจประกันชีวิตและประกันภัย เงินกู้ยืมซึ่งเกิดจากการกู้ยืมสำหรับการดำเนินธุรกิจลีซซิ่ง เป็นต้น

###### **เจ้าหนี้เงินลงทุน**

ณ วันที่ 31 ธันวาคม 2561และ ณ วันที่ 31 มีนาคม 2562 เท่ากับ 1,804.07 ล้านบาท และ 288.77 ล้านบาท ตามลำดับ เกิดจาก SELIC มีการลงทุนในเงินลงทุนในหลักทรัพย์ จึงเกิดเป็นเจ้าหนี้เงินลงทุน ณ สิ้นปี 2561 และมีการจ่ายชำระในช่วงไตรมาส 1 ปี 2562

###### **เงินกู้ยืม**

เงินกู้ยืม ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,521.88 ล้านบาท 12,495.49 ล้านบาท 15,197.16 ล้านบาท และ 15,102.77 ล้านบาท ตามลำดับ

เงินกู้ยืม ณ วันที่ 31 ธันวาคม 2560 เพิ่มขึ้น 973.61 ล้านบาท หรือคิดเป็นร้อยละ 8.45 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินกู้ยืมจากสถาบันการเงินเพื่อใช้ในการขยายธุรกิจ โดยเฉพาะอย่างยิ่งธุรกิจลีซซิ่ง เพื่อนำมาลงทุนสำหรับรถยนต์ให้เช่าเพื่อการดำเนินงาน

เงินกู้ยืม ณ วันที่ 31 ธันวาคม 2561 เพิ่มขึ้น 2,701.67 ล้านบาท หรือคิดเป็นร้อยละ 21.62 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเงินกู้ยืมจากสถาบันการเงินเพื่อใช้ในการขยายธุรกิจ โดยเฉพาะอย่างยิ่งธุรกิจลีซซิ่ง เพื่อนำมาลงทุนสำหรับรถยนต์ให้เช่าเพื่อการดำเนินงาน

เงินกู้ยืม ณ วันที่ 31 มีนาคม 2562 ลดลง 94.38 ล้านบาท หรือคิดเป็นร้อยละ 0.62 จาก ณ วันที่ 31 ธันวาคม 2561 โดยมีสาเหตุหลักมาจากการชำระคืนเงินกู้ยืมจากสถาบันการเงินบางส่วน

###### **หนี้สินจากสัญญาประกันภัย**

หนี้สินจากสัญญาประกันภัย ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 29,528.54 ล้านบาท 38,158.04 ล้านบาท 48,271.49 ล้านบาท และ 47,591.67 ล้านบาท ตามลำดับหนี้สินจากสัญญาประกันภัยเกิดจากธุรกิจประกันชีวิตและธุรกิจประกันภัย โดยมีรายละเอียด ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| สำรองประกันภัยสำหรับสัญญาประกันภัยระยะยาว | 20,855.65 | 70.63 | 26,780.57 | 70.18 | 36,416.51 | 75.44 | 36,407.12 | 76.50 |
| สำรองประกันภัยสำหรับสัญญาประกันภัยระยะสั้น |  |  |  |  |  |  |  |  |
| ค่าสินไหมทดแทนและค่าสินไหมทดแทนค้างจ่าย |  |  |  |  |  |  |  |  |
| - ค่าสินไหมทดแทนที่ได้รับรายงานแล้ว | 2,190.60 | 7.42 | 3,663.57 | 9.60 | 4,362.05 | 9.04 | 3,978.66 | 8.36 |
| - ค่าสินไหมทดแทนที่เกิดขึ้นแต่ยังไม่ได้รับรายงาน | 294.82 | 1.00 | 867.00 | 2.27 | 734.70 | 1.52 | 428.69 | 0.90 |
| สำรองประกันภัยที่ยังไม่ถือเป็นรายได้ | 5,569.53 | 18.86 | 6,094.46 | 15.97 | 6,003.55 | 12.44 | 6,026.29 | 12.66 |
| ผลประโยชน์ตามกรมธรรม์ประกันภัยค้างจ่าย | 346.07 | 1.17 | 350.79 | 0.92 | 359.52 | 0.74 | 372.58 | 0.78 |
| หนี้สินจากสัญญาประกันภัยอื่น | 271.88 | 0.92 | 401.66 | 1.05 | 395.15 | 0.82 | 378.34 | 0.79 |
| **รวมหนี้สินจากสัญญาประกันภัย** | **29,528.54** | **100.00** | **38,158.04** | **100.00** | **48,271.49** | **100.00** | **47,591.67** | **100.00** |

หนี้สินตามสัญญาประกันภัย ณ วันที่ 31 ธันวาคม 2560 เพิ่มขึ้น 8,629.50 ล้านบาท หรือคิดเป็นร้อยละ 29.22 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองค่าสินไหมทดแทน ซึ่งเพิ่มขึ้นเนื่องจากความเสียหายของลูกค้ากรมธรรม์ประกันภัย

หนี้สินตามสัญญาประกันภัย ณ วันที่ 31 ธันวาคม 2561 เพิ่มขึ้น 10,113.46 ล้านบาท หรือคิดเป็นร้อยละ 26.50 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองผลประโยชน์ตามกรมธรรม์ประกันภัยระยะยาว ซึ่งเพิ่มขึ้นจากการเติบโตของเบี้ยประกันภัยรับจากธุรกิจประกันชีวิตเป็นหลัก ทั้งนี้ เนื่องจากการเพิ่มขึ้นของเบี้ยประกันภัยรับในงวดนี้ ส่วนใหญ่เป็นกรมธรรม์ประเภท Single premium ซึ่ง SELIC จะมีการรับเบี้ยครั้งเดียว และจะบันทึกสำรองผลประโยชน์จ่ายส่วนใหญ่ในงวดเดียวกัน รวมถึงการเพิ่มขึ้นของค่าสินไหมทดแทนที่ได้รับรายงานแล้ว ซึ่งเกิดจากประกันวินาศภัยรถยนต์เป็นส่วนใหญ่

หนี้สินตามสัญญาประกันภัย ณ วันที่ 31 มีนาคม 2562 ลดลง 679.82 ล้านบาท หรือคิดเป็นร้อยละ 1.41 จาก ณ วันที่ 31 ธันวาคม 2561 โดยมีสาเหตุหลักมาจากมีการรับเสี่ยงภัยไว้เองของการประกันภัยรถยนต์มากขึ้น

###### **เจ้าหนี้บริษัทประกันภัยต่อ**

เจ้าหนี้บริษัทประกันภัยต่อ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,448.50 ล้านบาท 2,310.70 ล้านบาท 2,773.81 ล้านบาท และ 2,305.67 ล้านบาท ตามลำดับ

เจ้าหนี้บริษัทประกันภัยต่อ ณ วันที่ 31 ธันวาคม 2560 ลดลง 137.79 ล้านบาท หรือคิดเป็นร้อยละ 5.63 จาก ณ วันที่ 31 ธันวาคม 2559 โดยมีสาเหตุหลักมาจากเงินถือไว้ของธุรกิจประกันภัยลดลง โดยเงินถือไว้จากการประกันภัยต่อ จะทำการคืนแก่บริษัทประกันภัยต่อเมื่อครบอายุสัญญา

เจ้าหนี้บริษัทประกันภัยต่อ ณ วันที่ 31 ธันวาคม 2561 เพิ่มขึ้น 463.11 ล้านบาท หรือคิดเป็นร้อยละ 20.04 จาก ณ วันที่ 31 ธันวาคม 2560 โดยมีสาเหตุหลักมาจากการเติบโตของธุรกิจประกันภัย จึงทำให้มีการประกันภัยต่อมากขึ้น และมีเจ้าหนี้บริษัทประกันภัยต่อเพิ่มมากขึ้นด้วย

เจ้าหนี้บริษัทประกันภัยต่อ ณ วันที่ 31 มีนาคม 2562 ลดลง 468.14 ล้านบาท หรือคิดเป็นร้อยละ 16.88 จาก ณ วันที่ 31 ธันวาคม 2561 โดยมีสาเหตุหลักมาจากมีการรับเสี่ยงภัยไว้เองของการประกันภัยรถยนต์มากขึ้น

###### **หนี้สินตราสารอนุพันธ์**

หนี้สินตราสารอนุพันธ์ ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 203.07 ล้านบาท 289.50 ล้านบาท 136.78 ล้านบาท 230.53 ล้านบาท ตามลำดับ โดยหนี้สินตราสารอนุพันธ์ ประกอบด้วย สัญญาแลกเปลี่ยนสกุลเงินตราต่างประเทศ สัญญาซื้อขายเงินตราต่างประเทศ และสัญญาแลกเปลี่ยนอัตราดอกเบี้ย ซึ่งเป็นการป้องกันความเสี่ยงด้านอัตราแลกเปลี่ยนของเงินลงทุนที่เป็นเงินตราต่างประเทศ และความเสี่ยงจากสถานะอัตราดอกเบี้ยของเงินทุนในตราสารหนี้ ซึ่งการเปลี่ยนแปลงของหนี้สินตราสารอนุพันธ์เกิดจากผลกำไรหรือขาดทุนจากการทำสัญญาดังกล่าว โดยเฉพาะอย่างยิ่งสัญญาแลกเปลี่ยนสกุลเงินตราต่างประเทศล่วงหน้า ซึ่ง SEG มีการทำเพื่อบริหารความเสี่ยง เนื่องจากมีการกู้ยืมเงินในสกุลดอลลาร์สหรัฐฯ และมีการลงทุนในตราสารสกุลเงินต่างประเทศ นอกจากนี้การเปลี่ยนแปลงสัดส่วนในการกู้ยืมเงินเป็นสกุลบาทกับดอลลาร์สหรัฐฯ ถือเป็นปัจจัยที่ทำให้เกิดการเปลี่ยนแปลงในหนี้สินตราสารอนุพันธ์

###### **ภาษีเงินได้ค้างจ่าย**

ภาษีเงินได้ค้างจ่าย ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 263.53 ล้านบาท 280.45 ล้านบาท 620.76 ล้านบาท และ 699.14 ล้านบาท ตามลำดับ

###### **หนี้สินตามสัญญาเช่าทางการเงิน**

หนี้สินตามสัญญาเช่าการเงิน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2.07 ล้านบาท 252.97 ล้านบาท 416.21 ล้านบาท และ 669.05 ล้านบาท ตามลำดับ โดยหนี้สินตามสัญญาเช่าการเงินที่เพิ่มขึ้นในปี 2560 ปี 2561 และปี 2562 เกิดจากมีการทำสัญญาเช่าการเงินรถยนต์ เพื่อใช้สำหรับสัญญาเช่าดำเนินงาน สำหรับธุรกิจลีซซิ่ง

###### **ประมาณการหนี้สินสำหรับผลประโยชน์พนักงาน**

ประมาณการหนี้สินสำหรับผลประโยชน์พนักงาน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 161.07 ล้านบาท 184.60 ล้านบาท 226.17 ล้านบาท และ 232.07 ล้านบาท ตามลำดับ

###### **หนี้สินภาษีเงินได้รอตัดบัญชี**

หนี้สินภาษีเงินได้รอตัดบัญชี ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,122.60 ล้านบาท 999.30 ล้านบาท 354.56 ล้านบาท และ 446.84 ล้านบาท ตามลำดับ โดยหนี้สินภาษีเงินได้รอตัดบัญชีเกิดจากความแตกต่างระหว่างค่าใช้จ่ายทางบัญชีและทางภาษี เช่น การบันทึกค่าเสื่อมราคา การคำนวณมูลค่าซากสำหรับสินทรัพย์ตามสัญญาเช่าดำเนินงาน ค่าสินไหมทดแทนที่ได้รับรายงานแล้ว (Case reserve) และค่าสินไหมทดแทนที่เกิดขึ้นแต่ยังไม่ได้รับรายงาน (IBNR) สำรองเบี้ยที่ยังไม่ถือเป็นรายได้ เป็นต้น

###### **หนี้สินอื่น**

หนี้สินอื่น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,887.65 ล้านบาท 2,101.49 ล้านบาท 1,974.86 ล้านบาท และ 1,576.28 ล้านบาท ตามลำดับ โดยหนี้สินอื่น ประกอบด้วย ค่าใช้จ่ายค้างจ่าย เจ้าหนี้อื่น ค่าจ้างและค่าบำเหน็จค้างจ่าย บัญชีพักเบี้ยประกัน เงินฝากอื่นๆ ภาษีมูลค่าเพิ่มขาย เงินค้ำประกันตัวแทน ดอกเบี้ยค้างจ่าย

##### **ส่วนของผู้ถือหุ้น**

ส่วนของผู้ถือหุ้น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,034.88 ล้านบาท 12,799.71 ล้านบาท 12,450.92 ล้านบาท และ 13,657.20 ล้านบาท ตามลำดับ

ส่วนของผู้ถือหุ้น ณ วันที่ 31 ธันวาคม 2560 เพิ่มขึ้น 1,764.83 ล้านบาท หรือคิดเป็นร้อยละ 15.99 จาก ณ วันที่ 31 ธันวาคม 2559 โดยมีสาเหตุหลักมาจาก SEG มีกำไรสุทธิในงวดปีสิ้นสุดวันที่ 31 ธันวาคม 2560

ส่วนของผู้ถือหุ้น ณ วันที่ 31 ธันวาคม 2561 ลดลง 348.80 ล้านบาท หรือคิดเป็นร้อยละ 2.73 จาก ณ วันที่ 31 ธันวาคม 2560 โดยมีสาเหตุหลักมาจากมีสัดส่วนของหนี้สินจากสัญญาประกันภัยเพิ่มขึ้นมาก

ส่วนของผู้ถือหุ้น ณ วันที่ 31 มีนาคม 2562 เพิ่มขึ้น 1,206.28 ล้านบาท หรือคิดเป็นร้อยละ 9.69 จาก ณ วันที่ 31 ธันวาคม 2561 โดยมีสาเหตุหลักมาจาก SEG มีกำไรสุทธิในงวดสามเดือนสิ้นสุดวันที่ 31 มีนาคม 2562 รวมถึงมีองค์ประกอบอื่นของส่วนของผู้ถือหุ้นเพิ่มขึ้นจากการมีผลกำไรจากการวัดมูลค่าเงินลงทุนเผื่อขาย

##### **ภาระผูกพันและหนี้สินที่อาจจะเกิดขึ้น**

ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 SEG มีภาระผูกพันและหนี้สินที่อาจจะเกิดขึ้น ดังนี้

| **รายการ** | **สำหรับงวดปีสิ้นสุดวันที่** | | | | | | **สำหรับงวดสามเดือนสิ้นสุดวันที่** | |
| --- | --- | --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | | **31 มีนาคม 2562** | |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ภาระผูกพันรายจ่ายฝ่ายทุน | N/A | N/A | 75.00 | 0.60 | 61.91 | 0.47 | 64.32 | 0.45 |
| สินทรัพย์ไม่มีตัวตนและอุปกรณ์ | N/A | N/A | 75.00 | 0.60 | 61.91 | 0.47 | 64.32 | 0.45 |
| ภาระผูกพันจากการลงทุน | N/A | N/A | 640.00 | 5.09 | 300.00 | 2.29 | 300.00 | 2.09 |
| ภายในหนึ่งปี | N/A | N/A | 240.00 | 1.91 | - | - | 100.00 | 0.70 |
| หลังจากหนึ่งปีแต่ไม่เกินห้าปี | N/A | N/A | 400.00 | 3.18 | 300.00 | 2.29 | 200.00 | 1.40 |
| จำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานที่บอกเลิกไม่ได้ | N/A | N/A | 8.54 | 0.07 | 6.02 | 0.05 | 8.80 | 0.06 |
| ภายในหนึ่งปี | N/A | N/A | 6.31 | 0.05 | 4.85 | 0.04 | 6.86 | 0.05 |
| หลังจากหนึ่งปีแต่ไม่เกินห้าปี | N/A | N/A | 2.08 | 0.02 | 1.04 | 0.01 | 1.81 | 0.01 |
| หลังจาก 5 ปี | N/A | N/A | 0.15 | 0.00 | 0.14 | 0.00 | 0.13 | 0.00 |
| ภาระผูกพันอื่นๆ | N/A | N/A | 11,860.12 | 94.25 | 12,736.17 | 97.19 | 13,957.52 | 97.40 |
| สัญญาแลกเปลี่ยนสกุลเงินตราต่างประเทศ | N/A | N/A | 2,346.21 | 18.64 | 2,812.01 | 21.46 | 2,799.89 | 19.54 |
| สัญญาแลกเปลี่ยนสกุลเงินตราต่างประเทศและอัตราดอกเบี้ย | N/A | N/A | 3,639.09 | 28.92 | 506.05 | 3.86 | 506.05 | 3.53 |
| สัญญาซื้อขายเงินตราต่างประเทศล่วงหน้า | N/A | N/A | 2,854.31 | 22.68 | 5,807.73 | 44.32 | 7,033.26 | 49.08 |
| สัญญาแลกเปลี่ยนอัตราดอกเบี้ย | N/A | N/A | 2,605.04 | 20.70 | 3,101.17 | 23.67 | 3,089.05 | 21.56 |
| หนังสือค้ำประกันจากธนาคาร | N/A | N/A | 415.47 | 3.30 | 509.22 | 3.89 | 529.28 | 3.69 |
| **รวม** | **N/A** | **N/A** | **12,583.65** | **100.00** | **13,104.11** | **100.00** | **14,330.64** | **100.00** |

###### **หนี้สินที่อาจเกิดขึ้น**

SEG มีคดีที่ถูกฟ้องร้องเกี่ยวกับค่าสินไหมทดแทนตามปกติของธุรกิจ โดย ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 SEG มีทุนทรัพย์ฟ้องร้องเป็นส่วนของ SEG หลังหักส่วนที่ได้รับคืนจากการประกันภัยต่อ เท่ากับ 291.5 ล้านบาท 197.02 ล้านบาท 85.23 ล้านบาท และ 80.41 ล้านบาท ตามลำดับ

#### **สภาพคล่อง**

ในการวิเคราะห์สภาพคล่องของ SEG เปรียบเทียบระหว่างงวดปี อาจมีความคลาดเคลื่อนเนื่องจากการจัดประเภทรายการในงบกระแสเงินสดใหม่ โดยปรับรายการกระแสเงินสดที่ได้จากการรับดอกเบี้ยจากธุรกิจประกันภัยและการรับเงินปันผลจากธุรกิจประกันภัย ซึ่งถูกจัดประเภทเป็นกระแสเงินสดจากกิจกรรมลงทุนในงบกระแสเงินสดสำหรับปี 2559 โดยจัดประเภทเป็นกระแสเงินสดจากกิจกรรมดำเนินงานในงบกระแสเงินสดสำหรับปี 2560 และ 2561

##### **กระแสเงินสดจากกิจกรรมดำเนินงาน**

กระแสเงินสดสุทธิได้มาจาก (ใช้ไปใน) กิจกรรมดำเนินงานในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และ วันที่ 31 ธันวาคม 2561 เท่ากับ 1,393.24 ล้านบาท 2,452.04 ล้านบาท และ 2,908.75 ล้านบาท ตามลำดับ โดยมีสาเหตุหลักมาจากสำรองหนี้สินจากสัญญาประกันภัยบวกกลับ และการเพิ่มขึ้นของหนี้สินตามสัญญาประกันภัย

กระแสเงินสดสุทธิได้มาจาก (ใช้ไปใน) กิจกรรมดำเนินงานในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 410.43 ล้านบาท และ (274.03) ล้านบาท ตามลำดับ โดยมีสาเหตุหลักมาจากสำรองหนี้สินจากสัญญาประกันภัยบวกกลับ และการลงทุนในหลักทรัพย์

##### **กระแสเงินสดจากกิจกรรมลงทุน**

กระแสเงินสดสุทธิได้มาจาก (ใช้ไปใน) กิจกรรมลงทุนในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และ วันที่ 31 ธันวาคม 2561 เท่ากับ (3,407.86) ล้านบาท (3,496.49) ล้านบาท และ (3,561.89) ล้านบาท ตามลำดับ โดยมีสาเหตุหลักมาจากการลงทุนซื้อยานพาหนะเพื่อเป็นสินทรัพย์สำหรับสัญญาเช่าดำเนินงานในธุรกิจลีซซิ่ง รวมถึงเริ่มมีการให้สินเชื่อตามการขยายธุรกิจลีซซิ่ง

กระแสเงินสดสุทธิได้มาจาก (ใช้ไปใน) กิจกรรมลงทุนในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ (1,135.13) ล้านบาท และ (299.96) ล้านบาท ตามลำดับ โดยมีสาเหตุหลักมาจากธุรกิจลีซซิ่งมีเงินให้กู้ยืมลดลงมาก

##### **กระแสเงินสดจากกิจกรรมจัดหาเงิน**

กระแสเงินสดสุทธิได้มาจาก (ใช้ไปใน) กิจกรรมจัดหาเงินในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และ วันที่ 31 ธันวาคม 2561 เท่ากับ 2,506.63 ล้านบาท 1,301.67 ล้านบาท และ 2,051.46 ล้านบาท ตามลำดับ โดยมีสาเหตุหลักมาจากการได้รับและจ่ายคืนเงินกู้ยืมจากสถาบันการเงิน และการจ่ายดอกเบี้ย

กระแสเงินสดสุทธิได้มาจาก (ใช้ไปใน) กิจกรรมจัดหาเงินในงวดสามเดือนสิ้นสุดวันที่ 31 มีนาคม 2561 และ วันที่ 31 มีนาคม 2562 เท่ากับ 510.38 ล้านบาท และ (413.30) ล้านบาท ตามลำดับ โดยมีสาเหตุหลักมาจากการได้รับและจ่ายคืนเงินกู้ยืมจากสถาบันการเงิน และการจ่ายดอกเบี้ย

#### **การวิเคราะห์อัตราส่วนทางการเงินที่สำคัญ**

##### **อัตราส่วนสภาพคล่อง**

อัตราส่วนสภาพคล่อง ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 0.93 เท่า 0.95 เท่า 0.91 เท่า และ 0.92 ตามลำดับ

อัตราส่วนสภาพคล่อง ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสัดส่วนสินทรัพย์สภาพคล่องต่อหนี้สิน โดยเฉพาะสินทรัพย์ลงทุน

อัตราส่วนสภาพคล่อง ณ วันที่ 31 ธันวาคม 2561 ลดลงจาก ณ วันที่ 31 ธันวาคม 2560 โดยมีสาเหตุหลักมาจากการการเพิ่มขึ้นของสัดส่วนหนี้สินต่อสินทรัพย์สภาพคล่องเล็กน้อย

อัตราส่วนสภาพคล่อง ณ วันที่ 31 มีนาคม 2562 เพิ่มขึ้นจาก ณ วันที่ 31 ธันวาคม 2561 เล็กน้อย

อัตราหมุนเวียนเบี้ยประกันภัยค้างรับของธุรกิจประกันชีวิต (SELIC) ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11.37 วัน 8.74 วัน 8.84 วัน และ 27.11 วัน ตามลำดับ

อัตราหมุนเวียนเบี้ยประกันภัยค้างรับของธุรกิจประกันชีวิต (SELIC) ณ วันที่ 31 ธันวาคม 2560 ลดลงจาก ณ วันที่ 31 ธันวาคม 2559 โดยมีสาเหตุหลักมาจากความสามารถในการเก็บชำระเบี้ยประกันได้มีประสิทธิภาพมากยิ่งขึ้น

อัตราหมุนเวียนเบี้ยประกันภัยค้างรับของธุรกิจประกันชีวิต (SELIC) ณ วันที่ 31 ธันวาคม 2561 เพิ่มขึ้นจาก ณ วันที่ 31 ธันวาคม 2560 เล็กน้อย

อัตราหมุนเวียนเบี้ยประกันภัยค้างรับของธุรกิจประกันชีวิต (SELIC) ณ วันที่ 31 มีนาคม 2562 เพิ่มขึ้นจาก ณ วันที่ 31 ธันวาคม 2561 เนื่องจากการค้างชำระเบี้ยประกันของลูกค้ารายใหญ่

อัตราหมุนเวียนเบี้ยประกันภัยค้างรับของธุรกิจประกันวินาศภัย (SEIC) ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 61.84 วัน 62.17 วัน 58.02 วัน และ 55.15 วัน ตามลำดับ

อัตราหมุนเวียนเบี้ยประกันภัยค้างรับของธุรกิจประกันวินาศภัย (SEIC) ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 เล็กน้อย

อัตราหมุนเวียนเบี้ยประกันภัยค้างรับของธุรกิจประกันวินาศภัย (SEIC) ณ วันที่ 31 ธันวาคม 2561 ลดลงจาก ณ วันที่ 31 ธันวาคม 2560 โดยมีสาเหตุหลักมาจากความสามารถในการเก็บชำระเบี้ยประกันได้มีประสิทธิภาพมากยิ่งขึ้น รวมถึงมีการตั้งค่าเผื่อหนี้สงสัยจะสูญสำหรับเบี้ยประกันค้างรับที่คงค้างนาน

อัตราหมุนเวียนเบี้ยประกันภัยค้างรับของธุรกิจประกันวินาศภัย (SEIC) ณ วันที่ 31 มีนาคม 2562 ลดลงจาก ณ วันที่ 31 ธันวาคม 2561 โดยมีสาเหตุหลักมาจากความสามารถในการเก็บชำระเบี้ยประกันได้มีประสิทธิภาพมากยิ่งขึ้น

##### **อัตราส่วนความสามารถในการทำกำไร**

อัตรากำไรสุทธิงวดปีสิ้นสุด วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 7.30 ร้อยละ 4.22 ร้อยละ 3.70 และร้อยละ 0.84 ตามลำดับ

อัตรากำไรสุทธิสำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองประกันภัยระยะยาวจากการเติบโตของธุรกิจประกันชีวิต และการเพิ่มขึ้นของผลประโยชน์จ่ายตามกรมธรรม์และค่าสินไหมทดแทน ซึ่งเกิดขึ้นเนื่องจากความเสียหายของลูกค้ากรมธรรม์ประกันภัย

อัตรากำไรสุทธิสำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองประกันภัยระยะยาวจากการเติบโตของธุรกิจประกันชีวิต และการเพิ่มขึ้นของผลประโยชน์จ่ายตามกรมธรรม์และค่าสินไหมทดแทน โดยเฉพาะความเสียหายจากการรับประกันภัยรถยนต์

อัตรากำไรสุทธิสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากอัตราความเสียหายที่เพิ่มขึ้นจากการรับประกันภัยรถยนต์หลัก

อัตราผลตอบแทนผู้ถือหุ้นงวดปีสิ้นสุดสิ้นสุด วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 11.84 ร้อยละ 7.94 ร้อยละ 8.43 และร้อยละ 1.19 ตามลำดับ

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากผลประกอบการที่ลดลง เนื่องมาจากความเสียหายของลูกค้ากรมธรรม์ประกันภัยเป็นหลัก

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2561 เพิ่มขึ้นจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากผลประกอบการเพิ่มมากขึ้น

อัตราผลตอบแทนผู้ถือหุ้นสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากอัตราความเสียหายที่เพิ่มขึ้นจากการรับประกันภัยรถยนต์หลัก

##### **อัตราส่วนแสดงประสิทธิภาพในการดำเนินงาน**

อัตราผลตอบแทนต่อสินทรัพย์งวดปีสิ้นสุดสิ้นสุดวันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 2.28 ร้อยละ 1.48 ร้อยละ 1.38 และร้อยละ 0.19 ตามลำดับ

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการลดลงของกำไรสุทธิ เนื่องจากความเสียหายของลูกค้ากรมธรรม์ประกันภัย

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์ โดยเฉพาะเงินลงทุนในหลักทรัพย์

อัตราผลตอบแทนต่อสินทรัพย์งวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากอัตราความเสียหายที่เพิ่มขึ้นจากการรับประกันภัยรถยนต์หลัก

##### **อัตราส่วนวิเคราะห์นโยบายทางการเงิน**

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 4.27 เท่า 4.46 เท่า 5.76 เท่า และ 5.06 เท่า ตามลำดับ

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของหนี้สินสัญญาประกันภัย ซึ่งเพิ่มขึ้นเนื่องจากการเติบโตของธุรกิจประกันชีวิตและประกันภัย รวมถึงการมีสำรองค่าสินไหมทดแทนเพิ่มขึ้นจากความเสียหายของลูกค้ากรมธรรม์ประกันภัย

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2561 เพิ่มขึ้นจาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของหนี้สินสัญญาประกันภัย ซึ่งเพิ่มขึ้นเนื่องจากการเติบโตของธุรกิจประกันชีวิตและประกันภัย รวมถึงการเพิ่มขึ้นของเงินกู้ยืมเพื่อการขยายธุรกิจ

อัตราส่วนหนี้สินต่อส่วนของผู้ถือหุ้น ณ วันที่ 31 มีนาคม 2562 ลดลงจาก ณ วันที่ 31 ธันวาคม 2561 โดยมีสาเหตุหลักมาจากการปรับกลยุทธ์ผลิตภัณฑ์ประกันชีวิต ส่งผลให้มีการตั้งสำรองประกันภัยลดลงมาก

อัตราส่วนเงินกองทุนต่อเงินกองทุนที่ต้องดำรงตามกฎหมาย (CAR ratio) ของ SELIC ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ ร้อยละ 307.90 ร้อยละ 270.35 ร้อยละ 259.60 และร้อยละ 272.80 ตามลำดับ โดย SELIC สามารถดำรงอัตราส่วนดังกล่าวอยู่ในระดับที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนดไว้ คือ ไม่ต่ำกว่าร้อยละ 140.00

อัตราส่วนเงินกองทุนต่อเงินกองทุนที่ต้องดำรงตามกฎหมาย (CAR ratio) ของ SEIC ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ ร้อยละ 388.76 ร้อยละ 241.34 ร้อยละ 177.60 และ 172.40 ตามลำดับ โดย SEIC สามารถดำรงอัตราส่วนดังกล่าวอยู่ในระดับที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) กำหนดไว้ คือ ไม่ต่ำกว่าร้อยละ 140.00

ทั้งนี้ งบการเงินของ SEG จะได้รับผลกระทบอย่างมีนัยสำคัญจากการนำมาตรฐานการรายงานทางการเงินที่เกี่ยวกับเครื่องมือทางการเงินมาถือปฏิบัติเป็นครั้งแรก โดย SEG มีแผนในการว่าจ้างที่ปรึกษาภายนอกในการวิเคราะห์ความแตกต่างและผลกระทบจากการนำมาตรฐานการรายงานทางการเงินดังกล่าวมาใช้ (Gap analysis) ซึ่งจะเริ่มว่าจ้างในช่วงไตรมาส 3 ปี 2562

### บริษัท เครือไทย โฮลดิ้งส์ จำกัด (มหาชน) - บริษัทฯ / TGH

คำอธิบายผลการดำเนินงานและฐานะทางการเงินสำหรับ TGH เป็นคำอธิบายการเปลี่ยนแปลงที่สำคัญในข้อมูลทางการเงินรวมเสมือนที่ได้ให้ความเชื่อมั่นโดยผู้สอบบัญชีรับอนุญาต โดยจะทำการวิเคราะห์จากข้อมูลทางการเงินรวมปี 2559 2560 และ 2561 และงวดสามเดือนปี 2561 และ 2562

เนื่องจากบริษัทฯ ได้รับการจัดตั้งขึ้น เมื่อวันที่ 29 มิถุนายน 2561 เพื่อถือหุ้นใน TIC ตามแผนการปรับโครงสร้างการถือหุ้นและการจัดการ รวมถึงการรับโอนกิจการทั้งหมดของ SEG ตามแผนการปรับโครงสร้างกิจการ ทำให้ปัจจุบันบริษัทฯ ยังไม่มีผลการดำเนินงานและฐานะทางการเงินที่เป็นสาระสำคัญ อย่างไรก็ตาม บริษัทฯ ได้จัดทำข้อมูลทางการเงินเสมือน ซึ่งจัดทำขึ้นตามสมมติฐานว่าบริษัทฯ ได้จัดตั้งขึ้นและเป็นบริษัทใหญ่ของบริษัทย่อยในกลุ่ม SEG และ TIC ตั้งแต่วันที่ 1 มกราคม 2558

ทั้งนี้ ผลแตกต่างระหว่างมูลค่ายุติธรรมของสิ่งตอบแทนที่โอนให้ (หุ้นเพิ่มทุนของ TGH เพื่อชำระเป็นค่าตอบแทนในการแลกหุ้นกับผู้ถือหุ้น TIC) กับมูลค่ายุติธรรมของสินทรัพย์สุทธิของ TIC ที่ TGH ได้มา จะแสดงเป็นค่าความนิยมในข้อมูลทางการเงินรวมเสมือนของบริษัทฯ ซึ่งค่าความนิยมดังกล่าว ณ วันที่มีการทำรายการจริงจะมีการเปลี่ยนแปลงไปจากจำนวนที่แสดงในข้อมูลทางการเงินรวมเสมือน โดยขึ้นอยู่กับการประเมินมูลค่ายุติธรรมของสินทรัพย์สุทธิของ TIC ในวันที่เกิดรายการจริง

#### **การวิเคราะห์ผลการดำเนินงาน**

##### **รายได้**

รายได้รวมของ TGH ในงวดปีสิ้นสุดวันที่ วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 18,186 ล้านบาท 24,108 ล้านบาท และ 30,512 ล้านบาท ตามลำดับ โดยรายได้รวมสรุปได้ ดังนี้

| **รายการ** | **งบการเงินสำหรับงวดปีสิ้นสุดวันที่** | | | | | |
| --- | --- | --- | --- | --- | --- | --- |
| **31 ธันวาคม 2559** | | **31 ธันวาคม 2560** | | **31 ธันวาคม 2561** | |
| **ล้านบาท** | **ร้อยละ1** | **ล้านบาท** | **ร้อยละ1** | **ล้านบาท** | **ร้อยละ1** |
| เบี้ยประกันภัยรับ | 17,402 | 95.69 | 23,045 | 95.59 | 27,815 | 91.16 |
| *หัก* เบี้ยประกันภัยต่อ | (5,070) | (27.88) | (5,479) | (22.73) | (5,997) | (19.65) |
| เบี้ยประกันภัยรับสุทธิ | 12,332 | 67.81 | 17,566 | 72.86 | 21,818 | 71.51 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (578) | (3.18) | (513) | (2.13) | 75 | 0.25 |
| เบี้ยประกันภัยที่ถือเป็นรายได้สุทธิ | 11,754 | 64.63 | 17,053 | 70.74 | 21,893 | 71.75 |
| รายได้ค่าจ้างและค่าบำเหน็จ | 1,431 | 7.87 | 1,608 | 6.67 | 1,532 | 5.02 |
| รายได้จากสัญญาเช่าดำเนินงาน | 1,758 | 9.67 | 2,146 | 8.90 | 2,534 | 8.30 |
| รายได้จากสัญญาเช่าซื้อและสัญญาเช่าทางการเงิน | 68 | 0.37 | 68 | 0.28 | 49 | 0.16 |
| รายได้จากการขายสินทรัพย์ให้เช่าตามสัญญาเช่าดำเนินงาน | 943 | 5.19 | 620 | 2.57 | 1,171 | 3.84 |
| รายได้จากการลงทุน | 1,330 | 7.31 | 1,539 | 6.38 | 1,792 | 5.87 |
| กำไร (ขาดทุน) จากการจำหน่ายเงินลงทุน | 539 | 2.96 | 466 | 1.93 | 1,243 | 4.07 |
| กำไร (ขาดทุน) จากอัตราแลกเปลี่ยน | (109) | (0.60) | 302 | 1.25 | (40) | (0.13) |
| รายได้อื่น | 472 | 2.60 | 306 | 1.27 | 338 | 1.11 |
| **รวมรายได้** | **18,186** | **100.00** | **24,108** | **100.00** | **30,512** | **100.00** |

หมายเหตุ : 1 ร้อยละของรายได้รวมของบริษัทฯ

รายได้รวมของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 8,255 ล้านบาท และ 5,119 ล้านบาท ตามลำดับ โดยรายได้รวมสรุปได้ ดังนี้

| **รายการ** | **งบการเงินสำหรับงวดสามเดือนสิ้นสุดวันที่** | | | |
| --- | --- | --- | --- | --- |
| **31 มีนาคม 2561** | | **31 มีนาคม 2562** | |
| **ล้านบาท** | **ร้อยละ1** | **ล้านบาท** | **ร้อยละ1** |
| เบี้ยประกันภัยรับ | 7,808 | 94.58 | 4,692 | 91.65 |
| *หัก* เบี้ยประกันภัยต่อ | (1,746) | (21.15) | (1,202) | (23.48) |
| เบี้ยประกันภัยรับสุทธิ | 6,061 | 73.42 | 3,489 | 68.16 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (64) | (0.77) | (284) | (5.54) |
| เบี้ยประกันภัยที่ถือเป็นรายได้สุทธิ | 5,997 | 72.65 | 3,206 | 62.62 |
| รายได้ค่าจ้างและค่าบำเหน็จ | 471 | 5.70 | 375 | 7.32 |
| รายได้จากสัญญาเช่าดำเนินงาน | 594 | 7.19 | 707 | 13.81 |
| รายได้จากสัญญาเช่าซื้อและสัญญาเช่าทางการเงิน | 14 | 0.17 | 9 | 0.18 |
| รายได้จากการขายสินทรัพย์ให้เช่าตามสัญญาเช่าดำเนินงาน | 233 | 2.83 | 148 | 2.88 |
| รายได้จากการลงทุน | 376 | 4.56 | 378 | 7.39 |
| กำไร (ขาดทุน) จากการจำหน่ายเงินลงทุน | 429 | 5.20 | 18 | 0.35 |
| กำไร (ขาดทุน) จากอัตราแลกเปลี่ยน | 60 | 0.72 | 49 | 0.96 |
| รายได้อื่น | 80 | 0.97 | 229 | 4.47 |
| **รวมรายได้** | **8,255** | **100.00** | **5,119** | **100.00** |

หมายเหตุ : 1 ร้อยละของรายได้รวมของบริษัทฯ

###### **เบี้ยประกันภัยรับ**

รายได้หลักของ TGH มาจากเบี้ยประกันภัยรับ จากการดำเนินธุรกิจประกันชีวิตและประกันวินาศภัยของ SEG และ TIC โดยสามารถพิจารณารายละเอียดเบี้ยประกันภัยรับของ TIC และ SEG ได้ในในหัวข้อ 3.16.1 การวิเคราะห์และคำอธิบายของฝ่ายจัดการ – TIC และ 3.16.2 การวิเคราะห์และคำอธิบายของฝ่ายจัดการ – SEG

เบี้ยประกันภัยรับของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 5,643 ล้านบาท หรือคิดเป็นร้อยละ 32.43 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเติบโตของเบี้ยประกันภัยรับจากธุรกิจประกันชีวิตเป็นหลัก และประกันภัย ซึ่งเกิดจากการขยายช่องทางการขายผ่านธนาคารหลายแห่ง รวมถึงการขยายจำนวนตัวแทนและการเพิ่มขึ้นของรายได้ตามสาขา

เบี้ยประกันภัยรับของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 4,770 ล้านบาท หรือคิดเป็นร้อยละ 20.70 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเติบโตของเบี้ยประกันภัยรับจากธุรกิจประกันชีวิต จากช่องทางการขายผ่านธนาคารหลายแห่งเป็นหลัก โดยมีการเพิ่มช่องทางธนาคารคู่ค้าซึ่งจำหน่ายประกันชีวิตประเภท Single premium มากขึ้น

เบี้ยประกันภัยรับของ TGH ในงวดสามเดือนสิ้นสุดวันที่ 31 มีนาคม 2562 ลดลง 3,136 ล้านบาท หรือคิดเป็นร้อยละ 37.99 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของเบี้ยประกันชีวิตรับ เนื่องจากการปรับเปลี่ยนกลยุทธ์ด้านผลิตภัณฑ์ โดยการลดการจำหน่ายกรมธรรม์ประกันชีวิตประเภท Single Premium จากช่องทางธนาคาร และจำหน่ายกรมธรรม์ที่มีงวดการชำระเบี้ยมากขึ้น เช่น ประกันชีวิตแบบบำนาญ ประกันชีวิตแบบสะสมทรัพย์ เป็นต้น โดยการปรับกลยุทธ์ดังกล่าว ถึงแม้จะส่งผลให้รายได้ลดลงค่อนข้างมาก แต่เป็นการเพิ่มความสม่ำเสมอในการรับเบี้ยประกันในปีถัดๆ ไป ซึ่งแตกต่างจากกรมธรรม์ประเภท Single premium ที่จะมีการรับเบี้ยประกันปีเดียว อย่างไรก็ตาม ในอนาคตการปรับกลยุทธ์ดังกล่าวจะไม่กระทบต่อกำไรสุทธิของธุรกิจประกันชีวิตอย่างมีนัยสำคัญ เนื่องจากในการบันทึกบัญชีมีการรับรู้รายได้และค่าใช้จ่ายอย่างเหมาะสมตามกรมธรรม์ในแต่ละประเภท

###### **รายได้ค่าจ้างและค่าบำเหน็จจากการประกันภัยต่อ**

รายได้ค่าจ้างและค่าบำเหน็จจากการประกันภัยต่อของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,431 ล้านบาท 1,608 ล้านบาท และ 1,532 ล้านบาท ตามลำดับ คิดเป็น ร้อยละ 7.87 ร้อยละ 6.67 และร้อยละ 5.02 ของรายได้รวม ตามลำดับ

รายได้ค่าจ้างและค่าบำเหน็จจากการประกันภัยต่อของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 177 ล้านบาท หรือคิดเป็นร้อยละ 12.37 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากโดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันภัย ซึ่งส่งผลให้มีการประกันภัยต่อมากขึ้น

รายได้ค่าจ้างและค่าบำเหน็จจากการประกันภัยต่อของ TGH ในงวดปีสิ้นสุดวันที่ 31 ธันวาคม 2561 ลดลง 76 ล้านบาท หรือคิดเป็นร้อยละ 4.73 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการลดสัดส่วนการประกันภัยต่อของ TIC

รายได้ค่าจ้างและค่าบำเหน็จจากการประกันภัยต่อของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 471 ล้านบาท และ 375 ล้านบาท ตามลำดับ

รายได้ค่าจ้างและค่าบำเหน็จจากการประกันภัยต่อของ TGH ในงวดสามเดือนสิ้นสุดวันที่ 31 มีนาคม 2562 ลดลง 96 ล้านบาท หรือคิดเป็นร้อยละ 20.42 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดสัดส่วนการประกันภัยต่อรถยนต์ของ SEIC

###### **รายได้จากสัญญาเช่าดำเนินงาน**

รายได้จากสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,758 ล้านบาท 2,146 ล้านบาท และ 2,534 ล้านบาท ตามลำดับ คิดเป็นร้อยละ 9.67 ร้อยละ 8.90 และร้อยละ 8.30 ของรายได้รวม ตามลำดับ

รายได้จากสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 388 ล้านบาท หรือคิดเป็นร้อยละ 22.07 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากจากการเติบโตของธุรกิจ  
ลีซซิ่งจากการเพิ่มจำนวนสินทรัพย์ตามสัญญาเช่าดำเนินงาน โดยเน้นกลุ่มลูกค้าองค์กรทั้งภาครัฐและเอกชน

รายได้จากสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 388 ล้านบาท หรือคิดเป็นร้อยละ 18.08 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากจากการเติบโตของธุรกิจ  
ลีซซิ่งจากการเพิ่มจำนวนสินทรัพย์ตามสัญญาเช่าดำเนินงาน โดยเน้นกลุ่มลูกค้าองค์กรทั้งภาครัฐและเอกชน

รายได้จากสัญญาเช่าดำเนินงานของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 594 ล้านบาท และ 707 ล้านบาท ตามลำดับ

รายได้จากสัญญาเช่าดำเนินงานของ TGH ในงวดสามเดือนสิ้นสุดวันที่ 31 มีนาคม 2562 เพิ่มขึ้น 113 ล้านบาท หรือคิดเป็นร้อยละ 19.07 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของรายได้จากสัญญาเช่าดำเนินงาน เนื่องจากมีการเพิ่มจำนวนสินทรัพย์ตามสัญญาเช่าดำเนินงานมากขึ้นทั้งกลุ่มลูกค้าองค์กรภาครัฐและเอกชน

###### **รายได้จากสัญญาเช่าซื้อและสัญญาเช่าทางการเงิน**

รายได้จากสัญญาเช่าซื้อและสัญญาเช่าทางการเงินของ TGH ในงวดปีสิ้นสุด วันที่ 31 ธันวาคม 2559   
31 ธันวาคม 2560 และวันที่ 31 ธันวาคม 2561 เท่ากับ 68 ล้านบาท 68 ล้านบาท และ 49 ล้านบาท ตามลำดับ คิดเป็นร้อยละ 0.37 ร้อยละ 0.28 และร้อยละ 0.16 ของรายได้รวม ตามลำดับ

รายได้จากสัญญาเช่าซื้อและสัญญาเช่าทางการเงินของ TGH ในงวดปีสิ้นสุดวันที่ 31 ธันวาคม 2560 เท่ากับงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากไม่มีการเพิ่มจำนวนสินทรัพย์สำหรับสัญญาเช่าซื้อและสัญญาเช่าทางการเงิน

รายได้จากสัญญาเช่าซื้อและสัญญาเช่าทางการเงินของ TGH ในงวดปีสิ้นสุดวันที่ 31 ธันวาคม 2561 ลดลง 19 ล้านบาท หรือคิดเป็นร้อยละ 27.94 จาก งวดปีสิ้นสุดวันที่ 31 ธันวาคม 2560 โดยมีสาเหตุหลักมาจากไม่มีการเพิ่มจำนวนสินทรัพย์สำหรับสัญญาเช่าซื้อและสัญญาเช่าทางการเงิน

รายได้จากสัญญาเช่าซื้อและสัญญาเช่าทางการเงินของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 14 ล้านบาท และ 9 ล้านบาท ตามลำดับ

รายได้จากสัญญาเช่าซื้อและสัญญาเช่าทางการเงินของ TGH ในงวดสามเดือนสิ้นสุดวันที่ 31 มีนาคม 2562 ลดลง 5 ล้านบาท หรือคิดเป็นร้อยละ 33.45 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากไม่มีการเพิ่มจำนวนสินทรัพย์สำหรับสัญญาเช่าซื้อและสัญญาเช่าทางการเงิน

###### **รายได้จากการขายสินทรัพย์ให้เช่าตามสัญญาเช่าดำเนินงาน**

รายได้จากการขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 943 ล้านบาท 620 ล้านบาท และ 1,171 ล้านบาท ตามลำดับ คิดเป็นร้อยละ 5.19 ร้อยละ 2.57 และร้อยละ 3.84 ของรายได้รวม ตามลำดับ

รายได้จากการขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2560 ลดลง 323 ล้านบาท หรือคิดเป็นร้อยละ 34.25 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากจำนวนรถยนต์ที่หมดสัญญาเช่าในปี 2560 มีจำนวนน้อยกว่าปี 2559 ทำให้จำนวนรถที่ขายได้น้อยลง

รายได้จากการขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 551 ล้านบาท หรือคิดเป็นร้อยละ 88.87 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากมีการจำหน่ายรถยนต์ที่หมดสัญญาเช่าดำเนินงานจำนวนมาก โดยส่วนใหญ่เป็นการขายผ่านลานประมูล

รายได้จากการขายสินทรัพย์ให้เช่าตามสัญญาเช่าดำเนินงานของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 233 ล้านบาท และ 148 ล้านบาท ตามลำดับ

รายได้จากการขายสินทรัพย์ให้เช่าตามสัญญาเช่าดำเนินงานของ TGH ในงวดสามเดือนสิ้นสุดวันที่ 31 มีนาคม 2562 ลดลง 86 ล้านบาท หรือคิดเป็นร้อยละ 36.76 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการมีการจำหน่ายรถยนต์ที่หมดสัญญาเช่าดำเนินงานน้อยลงในงวดดังกล่าว

###### **รายได้จากการลงทุน**

รายได้จากการลงทุนของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,330 ล้านบาท 1,539 ล้านบาท และ 1,792 ล้านบาท ตามลำดับ คิดเป็นร้อยละ 7.31 ร้อยละ 6.38 และร้อยละ 5.87 ของรายได้รวม ตามลำดับ

รายได้จากการลงทุนของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 209 ล้านบาท หรือคิดเป็น  
ร้อยละ 15.71 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิตและประกันภัย ส่งผลให้มีศักยภาพในการลงทุนเพิ่มมากขึ้น

รายได้จากการลงทุนของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 253 ล้านบาท หรือคิดเป็น  
ร้อยละ 16.44 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิตเป็นหลัก ส่งผลให้มีศักยภาพในการลงทุนเพิ่มมากขึ้น

รายได้จากการลงทุนของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 376 ล้านบาท และ 378 ล้านบาท ตามลำดับ ซึ่งไม่ได้เปลี่ยนแปลงอย่างมีนัยสำคัญ

##### **ต้นทุนทางตรงจากการดำเนินธุรกิจ**

ต้นทุนทางตรงจากการดำเนินธุรกิจของ TGH ประกอบด้วย ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ ค่าจ้างและค่าบำเหน็จ ค่าใช้จ่ายในการรับประกันภัยอื่น โดยมีรายละเอียด ดังนี้

###### **สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อน**

สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อนของ TGH เป็นต้นทุนที่เกิดจากการตั้งสำรองผลประโยชน์ที่ต้องจ่ายในระยะยาวที่เกิดขึ้นจากธุรกิจประกันชีวิต โดยในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 2,567 ล้านบาท 5,925 ล้านบาท และ 9,636 ตามลำดับ คิดเป็นร้อยละ 14.12 ร้อยละ 24.58 และร้อยละ 31.58 ของรายได้รวม ตามลำดับ

สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อนของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 3,358 ล้านบาท หรือคิดเป็นร้อยละ 130.81 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต

สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อนของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 3,711 ล้านบาท หรือคิดเป็นร้อยละ 62.63 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต

สำรองประกันภัยสำหรับสัญญาประกันภัยระยะยาวเพิ่มขึ้น (ลดลง) จากปีก่อนของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 3,342 ล้านบาท และ (9) ล้านบาท ตามลำดับ

สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อนของ TGH ในงวดสามเดือนสิ้นสุดวันที่ 31 มีนาคม 2562 ลดลง 3,352 ล้านบาท หรือคิดเป็นร้อยละ 100.28 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการปรับกลยุทธ์การจำหน่ายกรมธรรม์ประเภท Single premium ลดลง และเพิ่มสัดส่วนกรมธรรม์ประเภทบำนาญ และสะสมทรัพย์มากขึ้น ซึ่งกรมธรรม์ประเภทดังกล่าวจะมีการตั้งสำรองประกันภัยในปีแรกน้อยกว่าการตั้งสำรองของ Single premium ตามการรับรู้รายได้ที่ลดลง อย่างไรก็ตามในงวดนี้มีต้นทุนจากการเวนคืนกรมธรรม์ประกันชีวิตเพิ่มมากขึ้นอีกด้วย

###### **ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ**

ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิของ TGH ในงวดปีสิ้นสุดวันที่ 31 ธันวาคม 2559 31 ธันวาคม 2560 และวันที่ 31 ธันวาคม 2561 เท่ากับ 5,285 ล้านบาท 6,768 ล้านบาท และ 7,851 ล้านบาท ตามลำดับ คิดเป็นร้อยละ 29.06 ร้อยละ 28.07 และร้อยละ 25.73 ของรายได้รวม ตามลำดับ

ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 1,483 ล้านบาท หรือคิดเป็นร้อยละ 28.06 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินสำรองผลประโยชน์จ่ายตามกรมธรรม์ประกันภัยและค่าสินไหมทดแทน ซึ่งเกิดจากความเสียหายของลูกค้ากรมธรรม์ประกันภัย รวมถึงเพิ่มขึ้นตามเบี้ยประกันภัยรับทั้งจากธุรกิจประกันชีวิตและประกันภัยที่เพิ่มขึ้น

ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 1,083 ล้านบาท หรือคิดเป็นร้อยละ 16.00 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเงินสำรองผลประโยชน์จ่ายตามกรมธรรม์ประกันภัยและค่าสินไหมทดแทน ซึ่งเกิดจากความเสียหายของลูกค้ากรมธรรม์ประกันภัย รวมถึงเพิ่มขึ้นตามเบี้ยประกันภัยรับทั้งจากธุรกิจประกันชีวิตและประกันภัยที่เพิ่มขึ้น อย่างไรก็ตาม ในช่วงไตรมาส 3 และไตรมาส 4 ของปี 2561 SEIC มีการปรับสัดส่วนการรับประกันภัยรถยนต์ลดลง และรับประกันภัยประเภทอัคคีภัยและความเสี่ยงทรัพย์สิน (Industrial all risk) มากขึ้น เพื่อเป็นการบริหารอัตราความเสียหาย (Loss ratio)

ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 1,725 ล้านบาท และ 2,522 ล้านบาท ตามลำดับ

ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิของ TGH ในงวดสามเดือนสิ้นสุดวันที่ 31 มีนาคม 2562 เพิ่มขึ้น 797 ล้านบาท หรือคิดเป็นร้อยละ 46.17 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของค่าสินไหมประกันภัยรถยนต์เป็นหลัก เนื่องจากมีอัตราความเสียหายสูงขึ้น รวมถึงมีการรับเสี่ยงภัยของประกันรถยนต์ไว้เองมากขึ้น

###### **ค่าจ้างและค่าบำเหน็จ**

ค่าจ้างและค่าบำเหน็จของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 2 2,613 ล้านบาท 2,922 ล้านบาท และ 3,114 ล้านบาท ตามลำดับ คิดเป็นร้อยละ 14.37 ร้อยละ 12.12 และร้อยละ 10.21 ของรายได้รวม ตามลำดับ

ค่าจ้างและค่าบำเหน็จของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 309 ล้านบาท หรือคิดเป็น  
ร้อยละ 11.83 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับทั้งจากธุรกิจประกันชีวิตและประกันภัย

ค่าจ้างและค่าบำเหน็จของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 192 ล้านบาท หรือคิดเป็น  
ร้อยละ 6.57 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับทั้งจากธุรกิจประกันชีวิตและประกันภัย

ค่าจ้างและค่าบำเหน็จของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 806 ล้านบาท และ 744 ล้านบาท ตามลำดับ

ค่าจ้างและค่าบำเหน็จของ TGH ในงวดสามเดือนสิ้นสุดวันที่ 31 มีนาคม 2562 ลดลง 62 ล้านบาท หรือคิดเป็นร้อยละ 7.67 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของเบี้ยประกันชีวิตรับ

###### **ค่าใช้จ่ายในการรับประกันภัยอื่น**

ค่าใช้จ่ายในการรับประกันภัยอื่นของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 826 ล้านบาท 2,204 ล้านบาท และ 2,307 ล้านบาท ตามลำดับ คิดเป็นร้อยละ 4.54   
ร้อยละ 9.14 และร้อยละ 7.56 ของรายได้รวม ตามลำดับ

ค่าใช้จ่ายในการรับประกันภัยอื่นของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 1,378 ล้านบาท หรือคิดเป็นร้อยละ 166.83 จากงวดปีสิ้นสุดวันที่ 31 ธันวาคม 2559 โดยมีสาเหตุมาจากการจัดประเภทค่าใช้จ่ายทางการตลาดบางส่วนของ SEIC ซึ่งเคยแสดงเป็นค่าใช้จ่ายในการดำเนินงานในปี 2559 เปลี่ยนมาแสดงเป็นค่าใช้จ่ายในการรับประกันภัยอื่น ซึ่งเป็นต้นทุนทางตรง นอกจากนี้ ยังมีส่วนที่เพิ่มขึ้นจากเงินสำรองค่าสินไหมทดแทนซึ่งเกิดจากความเสียหายของลูกค้ากรมธรรม์ประกันภัยเป็นหลัก รวมถึงมีการเพิ่มขึ้นของค่าจ้างและค่าบำเหน็จ และค่าใช้จ่ายในการรับประกันภัยอื่นเพิ่มขึ้น ซึ่งเป็นผลมาจากการเพิ่มขึ้นของเบี้ยประกันภัยรับ

ค่าใช้จ่ายในการรับประกันภัยอื่นของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 103 ล้านบาท หรือคิดเป็นร้อยละ 4.67 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของค่าใช้จ่ายเพื่อส่งเสริมการขาย ซึ่งเป็นผลมาจากการเพิ่มขึ้นของเบี้ยประกันภัยรับทั้งจากธุรกิจประกันชีวิตและประกันภัย

ค่าใช้จ่ายในการรับประกันภัยอื่นของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 567 ล้านบาท และ 588 ล้านบาท ตามลำดับ

ค่าใช้จ่ายในการรับประกันภัยอื่นของ TGH ในงวดสามเดือนสิ้นสุดวันที่ 31 มีนาคม 2562 เพิ่มขึ้น 21 ล้านบาท หรือคิดเป็นร้อยละ 3.63 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของค่าใช้จ่ายจากธุรกิจประกันวินาศภัยของ SEIC เป็นหลัก

###### **ต้นทุนทางตรงจากการให้เช่า**

ต้นทุนทางตรงจากการให้เช่าของ TGH ในงวดปีสิ้นสุดวันที่ 31 ธันวาคม 2559 31 ธันวาคม 2560 และวันที่ 31 ธันวาคม 2561 เท่ากับ 1,011 ล้านบาท 1,189 ล้านบาท และ 1,508 ล้านบาท ตามลำดับ คิดเป็นร้อยละ 5.56 ร้อยละ 4.93 และร้อยละ 4.94 ของรายได้รวม ตามลำดับ

ต้นทุนทางตรงจากการให้เช่าของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 178 ล้านบาท หรือคิดเป็นร้อยละ 17.61 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของจำนวนสินทรัพย์สำหรับสัญญาเช่าดำเนินงานเพื่อรองรับการขยายธุรกิจ ส่งผลให้ต้นทุนทางตรง ซึ่งได้แก่ ค่าเสื่อมราคา และค่าใช้จ่ายในการบำรุงรักษาเพิ่มขึ้น

ต้นทุนทางตรงจากการให้เช่าของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 319 ล้านบาท หรือคิดเป็นร้อยละ 26.83 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของจำนวนสินทรัพย์สำหรับสัญญาเช่าดำเนินงานเพื่อรองรับการขยายธุรกิจ ส่งผลให้ต้นทุนทางตรง ซึ่งได้แก่ ค่าเสื่อมราคา และค่าใช้จ่ายในการบำรุงรักษาเพิ่มขึ้น

ต้นทุนทางตรงจากการให้เช่าของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 312 ล้านบาท และ 387 ล้านบาท ตามลำดับ

ต้นทุนทางตรงจากการให้เช่าของ TGH ในงวดสามเดือนสิ้นสุดวันที่ 31 มีนาคม 2562 เพิ่มขึ้น 75 ล้านบาท หรือคิดเป็นร้อยละ 24.08 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการเพิ่มขึ้นของจำนวนสินทรัพย์สำหรับสัญญาเช่าดำเนินงานเพื่อรองรับการขยายธุรกิจ ส่งผลให้ต้นทุนทางตรง ซึ่งได้แก่ ค่าเสื่อมราคา และค่าใช้จ่ายในการบำรุงรักษาเพิ่มขึ้น

###### **ต้นทุนขายสินทรัพย์ให้เช่าตามสัญญาเช่าดำเนินงาน**

ต้นทุนขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุด วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 906 ล้านบาท 688 ล้านบาท และ 1,308 ล้านบาท ตามลำดับ คิดเป็นร้อยละ 4.98 ร้อยละ 2.85 และร้อยละ 4.29 ของรายได้รวม ตามลำดับ

ต้นทุนขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2560 ลดลง 218 ล้านบาท หรือคิดเป็นร้อยละ 24.06 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากจำนวนรถหมดสัญญาเช่าปี 2560 มีจำนวนน้อยกว่าปี 2559 ทำให้จำนวนรถที่ขายได้น้อยลง และส่งผลต้นทุนการขายรถลดลงจากปี 2559

ต้นทุนขายสินทรัพย์ให้เช่าตามสัญญาเช่าดำเนินงานของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 620 ล้านบาท หรือคิดเป็นร้อยละ 90.12 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากมีการขายรถยนต์ที่หมดสัญญาเช่าดำเนินงานมากขึ้น รวมถึงการเพิ่มขึ้นของค่าใช้จ่ายจากการปรับลดมูลค่ารถยนต์ที่ขายเป็นมูลค่าสุทธิที่คาดว่าจะได้รับ ซึ่งบันทึกรวมในต้นทุนจากการขายสินทรัพย์ให้เช่าตามสัญญาเช่าดำเนินงาน

ต้นทุนขายสินทรัพย์ให้เช่าตามสัญญาเช่าดำเนินงานของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 240 ล้านบาท และ 184 ล้านบาท ตามลำดับ

ต้นทุนขายสินทรัพย์ให้เช่าตามสัญญาเช่าดำเนินงานของ TGH ในงวดสามเดือนสิ้นสุดวันที่ 31 มีนาคม 2562 ลดลง 56 ล้านบาท หรือคิดเป็นร้อยละ 23.28 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการมีการจำหน่ายรถยนต์ที่หมดสัญญาเช่าดำเนินงานน้อยลงในงวดดังกล่าว

##### **ค่าใช้จ่ายในการดำเนินงาน**

ค่าใช้จ่ายในการดำเนินงานงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 3,130 ล้านบาท 2,448 ล้านบาท และ 2,832 ล้านบาท ตามลำดับ โดยค่าใช้จ่ายในการดำเนินงาน ประกอบด้วย ค่าใช้จ่ายพนักงาน ค่าใช้จ่ายเกี่ยวกับอาคารสถานที่และอุปกรณ์ ค่าภาษีอาการ หนี้สูญและหนี้สงสัยจะสูญ เป็นต้น ทั้งนี้ ในปี 2560 และ 2561 มีการจัดประเภทค่าใช้จ่ายทางการตลาดบางส่วนของ SEIC ซึ่งเคยแสดงเป็นค่าใช้จ่ายในการดำเนินงานในปี 2559 เปลี่ยนมาแสดงเป็นค่าใช้จ่ายในการรับประกันภัยอื่น ซึ่งเป็นต้นทุนทางตรง นอกจากนี้ ยังมีส่วนที่เพิ่มขึ้นจากเงินสำรองค่าสินไหมทดแทนซึ่งเกิดจากความเสียหายของลูกค้ากรมธรรม์ประกันภัยเป็นหลัก รวมถึงมีการเพิ่มขึ้นของค่าจ้างและค่าบำเหน็จ และค่าใช้จ่ายในการรับประกันภัยอื่นเพิ่มขึ้น ซึ่งเป็นผลมาจากการเพิ่มขึ้นของเบี้ยประกันภัยรับ

ค่าใช้จ่ายในการดำเนินงานของ TGH งวดปีสิ้นสุดวันที่ 31 ธันวาคม 2560 ลดลง 682 ล้านบาท หรือคิดเป็น  
ร้อยละ 21.79 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการจัดประเภทรายการใหม่ตามที่กล่าวข้างต้น

ค่าใช้จ่ายในการดำเนินงานของ TGH งวดปีสิ้นสุดวันที่ 31 ธันวาคม 2561 เพิ่มขึ้น 319 ล้านบาท หรือคิดเป็นร้อยละ 15.69 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มจำนวนพนักงานเพื่อรองรับการขยายตัวธุรกิจ และการตั้งสำรองค่าเผื่อหนี้สงสัยจะสูญสำหรับเบี้ยประกันภัยค้างรับจากธุรกิจประกันภัยเพิ่มขึ้น รวมถึงการตั้งค่าเผื่อหนี้สงสัยจะสูญของลูกหนี้สินเชื่อระยะสั้นจากธุรกิจลีซซิ่ง

ค่าใช้จ่ายในการดำเนินงานของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 591 ล้านบาท และ 490 ล้านบาท ตามลำดับ

ค่าใช้จ่ายในการดำเนินงานของ TGH ในงวดสามเดือนสิ้นสุดวันที่ 31 มีนาคม 2562 ลดลง 101 ล้านบาท หรือคิดเป็นร้อยละ 17.10 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากการลดลงของค่าใช้จ่ายพนักงาน SEG เนื่องจากนโยบายควบคุมค่าใช้จ่าย และมีการกลับรายการหนี้สงสัญจะสูญของธุรกิจลีซซิ่งบางส่วน เนื่องจากได้รับชำระคืนเงินกู้

##### **ต้นทุนทางการเงิน**

ต้นทุนทางการเงินของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 411 ล้านบาท 446 ล้านบาท และ 500 ล้านบาท ตามลำดับ คิดเป็นร้อยละ 2.26 ร้อยละ 1.85 และร้อยละ 1.64 ของรายได้รวม ตามลำดับ

ต้นทุนทางการเงินของ TGH ในงวดปีสิ้นสุดวันที่ 31 ธันวาคม 2560 เพิ่มขึ้น 35 ล้านบาท หรือคิดเป็นร้อยละ 8.52 จากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการกู้ยืมเงินเพิ่มขึ้นเพื่อรองรับการขยายธุรกิจ โดยเฉพาะธุรกิจลีซซิ่งเพื่อลงทุนในสินทรัพย์ตามสัญญาเช่า และเพื่อรองรับการเริ่มขยายธุรกิจการให้สินเชื่อ

ต้นทุนทางการเงินของ TGH ในงวดปีสิ้นสุดวันที่ 31 ธันวาคม 2561 เพิ่มขึ้น 54 ล้านบาท หรือคิดเป็นร้อยละ 12.11 จากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการกู้ยืมเงินเพิ่มขึ้นเพื่อรองรับการขยายธุรกิจ โดยเฉพาะธุรกิจลีซซิ่งเพื่อลงทุนในสินทรัพย์ตามสัญญาเช่า และเพื่อรองรับการเริ่มขยายธุรกิจการให้สินเชื่อ

ต้นทุนทางการเงินของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 125 ล้านบาท และ 114 ล้านบาท ตามลำดับ

ต้นทุนทางการเงินของ TGH ในงวดสามเดือนสิ้นสุดวันที่ 31 มีนาคม 2562 ลดลง 10 ล้านบาท หรือคิดเป็น  
ร้อยละ 8.30 จากงวดสามเดือนสิ้นสุดวันที่ 31 มีนาคม 2561 โดยมีสาเหตุหลักมาจากมีการชำระเงินกู้ยืมจากสถาบันการเงินบางส่วน และมีการกู้ยืมเงินน้อยลง

##### **ค่าใช้จ่ายภาษีเงินได้**

ค่าใช้จ่ายภาษีเงินได้ของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 296 ล้านบาท 145 ล้านบาท และ 421 ล้านบาท ตามลำดับ และในงวดสามเดือนสิ้นสุดวันที่ 31 มีนาคม 2561 และวันที่ 31 มีนาคม 2562 คิดเป็นอัตราการจ่ายภาษีที่แท้จริงเท่ากับร้อยละ 19.20 ร้อยละ 12.41 และ  
ร้อยละ 29.73 และสำหรับงวดสามเดือน เท่ากับร้อยละ 19.06 และร้อยละ 43.85 ของกำไรก่อนค่าใช้จ่ายภาษีเงินได้ ตามลำดับ ทั้งนี้ SECAP มีการตัดจำหน่ายผลประโยชน์จากขาดทุนสะสมทางภาษี (Tax loss carrying forward) ส่งผลให้มีการบันทึกค่าใช้จ่ายทางภาษีเพิ่มขึ้น ทำให้มีอัตราการภาษีเงินได้เพิ่มขึ้นมากในงวดปี 2561

##### **กำไรสุทธิ**

กำไรสุทธิของ TGH ในงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 เท่ากับ 1,246 ล้านบาท 1,023 ล้านบาท และ 995 ล้านบาท ตามลำดับ คิดเป็นอัตรากำไรสุทธิเท่ากับร้อยละ 6.85 ร้อยละ 4.24 และร้อยละ 3.26 ของรายได้รวม ตามลำดับ

กำไรสุทธิของ TGH ในงวดสามเดือนสิ้นสุดวันที่ วันที่ 31 มีนาคม 2561 และวันที่ 31 มีนาคม 2562 เท่ากับ 429 ล้านบาท และ 9 ล้านบาท ตามลำดับ คิดเป็นอัตรากำไรสุทธิเท่ากับร้อยละ 5.19 และร้อยละ 0.18 ของรายได้รวม ตามลำดับ

#### **ฐานะทางการเงิน**

##### **สินทรัพย์**

สินทรัพย์รวมของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 61,383 ล้านบาท 73,406 ล้านบาท 87,570 ล้านบาท และ 86,356 ล้านบาท ตามลำดับ โดยสินทรัพย์ส่วนใหญ่ คือ เงินลงทุนในหลักทรัพย์ คิดเป็นประมาณร้อยละ 54.38 – 60.43 ของสินทรัพย์รวม

สินทรัพย์รวมของ TGH ณ วันที่ 31 ธันวาคม 2560 เพิ่มขึ้น 12,023 ล้านบาท หรือคิดเป็นร้อยละ 19.59 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินลงทุนในหลักทรัพย์และสินทรัพย์จากการประกันภัยต่อ เนื่องจากการเติบโตของเบี้ยประกันภัยรับจากธุรกิจประกันชีวิตและประกันภัย รวมถึงการเพิ่มขึ้นของที่ดิน อาคาร และอุปกรณ์ ประเภทสินทรัพย์สำหรับสัญญาเช่าดำเนินงานจากธุรกิจลีซซิ่ง

สินทรัพย์รวมของ TGH ณ วันที่ 31 ธันวาคม 2561 เพิ่มขึ้น 14,164 ล้านบาท หรือคิดเป็นร้อยละ 19.30 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์ลงทุน ที่ดิน อาคาร และอุปกรณ์ ประเภทสินทรัพย์สำหรับสัญญาเช่าดำเนินงาน สินทรัพย์จากการประกันภัยต่อ และการเพิ่มขึ้นของเบี้ยประกันภัยค้างรับ รวมถึงมีการเพิ่มขึ้นของลูกหนี้เงินลงทุน เนื่องจากมีการจำหน่ายเงินลงทุนในหลักทรัพย์ของธุรกิจประกันชีวิต

สินทรัพย์รวมของ TGH ณ วันที่ 31 มีนาคม 2562 ลดลง 1,214 ล้านบาท หรือคิดเป็นร้อยละ 1.39 จาก ณ วันที่ 31 ธันวาคม 2561 โดยมีสาเหตุหลักมาจากการลดลงของลูกหนี้เงินลงทุน ซึ่งได้รับชำระในงวดสามเดือนปี 2562 ทั้งนี้ TGH ยังคงมีการเพิ่มขึ้นของสินทรัพย์ลงทุน และที่ดิน อาคาร และอุปกรณ์ ประเภทสินทรัพย์สำหรับสัญญาเช่าดำเนินงาน

###### **เงินสดและรายการเทียบเท่าเงินสด**

เงินสดและรายการเทียบเท่าเงินสดของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 3,056 ล้านบาท 3,334 ล้านบาท 4,910 ล้านบาท และ 3,865 ตามลำดับ โดยเงินสดและรายการเทียบเท่าเงินสด ประกอบด้วย เงินสด และเงินฝากธนาคาร เป็นต้น

เงินสดและรายการเทียบเท่าเงินสดของ TGH ณ วันที่ 31 ธันวาคม 2560 เพิ่มขึ้น 278 ล้านบาท หรือคิดเป็นร้อยละ 9.10 จาก ณ วันที่ 31 ธันวาคม 2559 โดยมีสาเหตุหลักมาจากกระแสเงินสดจากการดำเนินงาน และการกู้ยืมเงินจากสถาบันการเงิน เพื่อการลงทุนในสินทรัพย์สำหรับสัญญาเช่าดำเนินงาน และการให้กู้ยืมระยะสั้น

เงินสดและรายการเทียบเท่าเงินสดของ TGH ณ วันที่ 31 ธันวาคม 2561 เพิ่มขึ้น 1,576 ล้านบาท หรือคิดเป็น  
ร้อยละ 47.27 จาก ณ วันที่ 31 ธันวาคม 2560 โดยมีสาเหตุหลักมาจากการลดลงของกระแสเงินสดจากกิจกรรมดำเนินงาน ของ SEG เนื่องจากมีการลงทุนในหลักทรัพย์มากขึ้น อย่างไรก็ตาม เงินสดและรายการเทียบเท่าเงินสดของ TIC มีจำนวนเพิ่มขึ้น โดยมีสาเหตุหลักมาจากการกู้ยืมเงินจากสถาบันการเงิน เพื่อการลงทุนในสินทรัพย์สำหรับสัญญาเช่าดำเนินงาน และกระแสเงินสดจากการดำเนินงาน

เงินสดและรายการเทียบเท่าเงินสดของ TGH ณ วันที่ 31 มีนาคม 2562 ลดลง 1,045 ล้านบาท หรือคิดเป็น  
ร้อยละ 21.28 จาก ณ วันที่ 31 ธันวาคม 2561 โดยมีสาเหตุหลักมาจากการชำระคืนเงินกู้ยืมจากสถาบันการเงิน

###### **ลูกหนี้เงินลงทุน**

ลูกหนี้เงินลงทุน ณ วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 6 ล้านบาท 2,008 ล้านบาท และ 66 ล้านบาท ตามลำดับ โดยลูกหนี้เงินลงทุน เกิดจากในช่วงไตรมาส 4 ปี 2561 SELIC มีการจำหน่ายเงินลงทุนในหลักทรัพย์จำนวนเพิ่มมากขึ้น และได้รับชำระค่าการจำหน่ายเงินลงทุนในงวดสามเดือนปี 2562

###### **เบี้ยประกันภัยค้างรับ**

เบี้ยประกันภัยค้างรับของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,325 ล้านบาท 2,364 ล้านบาท 2,489 ล้านบาท และ 2,281 ล้านบาท ตามลำดับ

เบี้ยประกันภัยค้างรับของ TGH ณ วันที่ 31 ธันวาคม 2560 เพิ่มขึ้น 39 ล้านบาท หรือคิดเป็นร้อยละ 1.68 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของรายได้จากเบี้ยประกันภัยรับ ทั้งจากธุรกิจประกันชีวิตและประกันภัย โดยเฉพาะอย่างยิ่งธุรกิจประกันชีวิตซึ่งมีเบี้ยประกันภัยรับเพิ่มขึ้นมาก

เบี้ยประกันภัยค้างรับของ TGH ณ วันที่ 31 ธันวาคม 2561 เพิ่มขึ้น 125 ล้านบาท หรือคิดเป็นร้อยละ 5.29 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของรายได้จากเบี้ยประกันภัยรับ ทั้งจากธุรกิจประกันชีวิตและประกันภัย โดยเฉพาะอย่างยิ่งธุรกิจประกันชีวิตซึ่งมีเบี้ยประกันภัยรับเพิ่มขึ้นมาก ทั้งจากธุรกิจประกันชีวิตและประกันภัย โดยเฉพาะอย่างยิ่งธุรกิจประกันชีวิตซึ่งมีเบี้ยประกันภัยรับเพิ่มขึ้นมาก อย่างไรก็ตามในงวดปี 2561 มีการตั้งค่าเผื่อหนี้สงสัยจะสูญเพิ่มมากขึ้น

เบี้ยประกันภัยค้างรับของ TGH ณ วันที่ 31 มีนาคม 2562 ลดลง 208 ล้านบาท หรือคิดเป็นร้อยละ 8.36 จาก ณ วันที่ 31 ธันวาคม 2561 โดยมีสาเหตุหลักมาจากสามารถเรียกเก็บเบี้ยประกันภัยค้างรับของลูกค้ารายใหญ่ของ SEIC ได้ในงวดดังกล่าว

###### **สินทรัพย์จากการประกันภัยต่อ**

สินทรัพย์จากการประกันภัยต่อของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 4,220 ล้านบาท 6,041 ล้านบาท 6,376 ล้านบาท และ 5,476 ล้านบาท ตามลำดับ

สินทรัพย์จากการประกันภัยต่อของ TGH ณ วันที่ 31 ธันวาคม 2560 เพิ่มขึ้น 1,821 ล้านบาท หรือคิดเป็น  
ร้อยละ 43.15 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองค่าสินไหมทดแทนเรียกคืนจากการประกันภัยต่อ ซึ่งเพิ่มขึ้นเนื่องจากความเสียหายของลูกค้ากรมธรรม์ประกันภัย

สินทรัพย์จากการประกันภัยต่อของ TGH ณ วันที่ 31 ธันวาคม 2561 เพิ่มขึ้น 335 ล้านบาท หรือคิดเป็นร้อยละ 5.55 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองเบี้ยประกันที่ยังไม่ถือเป็นรายได้ และสำรองค่าสินไหมทดแทนเรียกคืนจากการประกันภัยต่อ ซึ่งเพิ่มขึ้นจากการเติบโตของเบี้ยประกันภัยรับ อย่างไรก็ตาม สินทรัพย์จากการประกันภัยต่อของ TIC ลดลง เนื่องจากจากการปรับนโยบายลดอัตราส่วนการประกันภัยต่อ

สินทรัพย์จากการประกันภัยต่อของ TGH ณ วันที่ 31 มีนาคม 2562 ลดลง 900 ล้านบาท ล้านบาท หรือคิดเป็นร้อยละ 14.12 จาก ณ วันที่ 31 ธันวาคม 2561 โดยมีสาเหตุหลักมาจากได้รับค่าสินไหมเรียกคืนจากความเสียหายครั้งใหญ่ที่เกิดขึ้นในช่วงปี 2560

###### **ลูกหนี้จากการประกันภัยต่อ**

ลูกหนี้จากการประกันภัยต่อของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 602 ล้านบาท 684 ล้านบาท 721 ล้านบาท และ 500 ล้านบาท ตามลำดับ

ลูกหนี้จากการประกันภัยต่อของ TGH ณ วันที่ 31 ธันวาคม 2560 เพิ่มขึ้น 82 ล้านบาท หรือคิดเป็นร้อยละ 13.62 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันภัย จึงมีการประกันภัยต่อมากขึ้น

ลูกหนี้จากการประกันภัยต่อของ TGH ณ วันที่ 31 ธันวาคม 2561 เพิ่มขึ้น 37 ล้านบาท หรือคิดเป็นร้อยละ 5.41 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันภัย รวมถึงมีค่าสินไหมที่จะได้รับคืนจากการประกันภัยต่อมากขึ้น จึงมีการประกันภัยต่อมากขึ้น อย่างไรก็ตาม ลูกหนี้จากการประกันภัยต่อของ TIC ลดลง เนื่องจากจากการปรับนโยบายลดอัตราส่วนการประกันภัยต่อ

ลูกหนี้จากการประกันภัยต่อของ TGH ณ วันที่ 31 มีนาคม 2562 ลดลง 221 ล้านบาท หรือคิดเป็นร้อยละ 30.65 จาก ณ วันที่ 31 ธันวาคม 2561 เนื่องจากมีการรับชำระในระหว่างงวด

###### **ลูกหนี้ค่าเช่าตามสัญญาเช่าดำเนินงาน**

ลูกหนี้ค่าเช่าตามสัญญาเช่าดำเนินงานของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 266 ล้านบาท 263 ล้านบาท 352 ล้านบาท และ 369 ล้านบาท ตามลำดับ

ลูกหนี้ค่าเช่าตามสัญญาเช่าดำเนินงานของ TGH ณ วันที่ 31 ธันวาคม 2560 ลดลง 3 ล้านบาท หรือคิดเป็น  
ร้อยละ 1.13 จาก ณ วันที่ 31 ธันวาคม 2559 โดยมีสาเหตุหลักมาจากการสามารถเรียกเก็บค่าเช่าที่ค้างชำระได้ดียิ่งขึ้น

ลูกหนี้ค่าเช่าตามสัญญาเช่าดำเนินงานของ TGH ณ วันที่ 31 ธันวาคม 2561 เพิ่มขึ้น 89 ล้านบาท หรือคิดเป็นร้อยละ 33.84 จาก ณ วันที่ 31 ธันวาคม 2560 โดยมีสาเหตุหลักมาจากเพิ่มขึ้นของรายได้จากธุรกิจการให้เช่ารถยนต์ตามสัญญาเช่าดำเนินงาน

ลูกหนี้ค่าเช่าตามสัญญาเช่าดำเนินงานของ TGH ณ วันที่ 31 มีนาคม 2562 เพิ่มขึ้น 17 ล้านบาท หรือคิดเป็นร้อยละ 4.83 จาก ณ วันที่ 31 ธันวาคม 2561 โดยมีสาเหตุหลักมาจากเพิ่มขึ้นของรายได้จากธุรกิจการให้เช่ารถยนต์ตามสัญญาเช่าดำเนินงาน

###### **ลูกหนี้ตามสัญญาเช่าซื้อและสัญญาเช่าการเงิน**

ลูกหนี้ตามสัญญาเช่าซื้อและสัญญาเช่าการเงินของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 909 ล้านบาท 646 ล้านบาท 448 ล้านบาท และ 398 ล้านบาท ตามลำดับ

ลูกหนี้ตามสัญญาเช่าซื้อและสัญญาเช่าการเงินของ TGH ณ วันที่ 31 ธันวาคม 2560 ลดลง 263 ล้านบาท หรือคิดเป็นร้อยละ 28.93 จาก ณ วันที่ 31 ธันวาคม 2559 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

ลูกหนี้ตามสัญญาเช่าซื้อและสัญญาเช่าการเงินของ TGH ณ วันที่ 31 ธันวาคม 2561 ลดลง 198 ล้านบาท หรือคิดเป็นร้อยละ 30.65 จาก ณ วันที่ 31 ธันวาคม 2560 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

ลูกหนี้ตามสัญญาเช่าซื้อและสัญญาเช่าการเงินของ TGH ณ วันที่ 31 มีนาคม 2562 ลดลง 50 ล้านบาท หรือคิดเป็นร้อยละ 11.16 จาก ณ วันที่ 31 ธันวาคม 2560 โดยมีสาเหตุหลักมาจากไม่มีการเติบโตของลูกค้าสัญญาเช่าซื้อและสัญญาเช่าการเงิน

###### **เงินลงทุนในหลักทรัพย์**

เงินลงทุนในหลักทรัพย์ของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 33,381 ล้านบาท 41,622 ล้านบาท 49,275 ล้านบาท และ 52,183 ล้านบาท ตามลำดับ

เงินลงทุนในหลักทรัพย์ของ TGH ณ วันที่ 31 ธันวาคม 2560 เพิ่มขึ้น 8,241 ล้านบาท หรือคิดเป็นร้อยละ 24.69 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต ส่งผลให้มีศักยภาพในการลงทุนเพิ่มมากขึ้น

เงินลงทุนในหลักทรัพย์ของ TGH ณ วันที่ 31 ธันวาคม 2561 เพิ่มขึ้น 7,653 ล้านบาท หรือคิดเป็นร้อยละ 18.39 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเบี้ยประกันภัยรับจากธุรกิจประกันชีวิต ส่งผลให้มีศักยภาพในการลงทุนเพิ่มมากขึ้น

เงินลงทุนในหลักทรัพย์ของ TGH ณ วันที่ 31 มีนาคม 2562 เพิ่มขึ้น 2,908 ล้านบาท หรือคิดเป็นร้อยละ 5.90 จาก ณ วันที่ 31 ธันวาคม 2561 โดยมีสาเหตุหลักมาจากการได้รับเบี้ยประกันชีวิตและนำไปลงทุนเพื่อสร้างผลตอบแทนตามผลประโยชน์ที่ต้องจ่ายตามสัญญาประกันภัย

###### **สินทรัพย์ตราสารอนุพันธ์**

สินทรัพย์ตราสารอนุพันธ์ของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 364 ล้านบาท 154 ล้านบาท 132 ล้านบาท และ 143 ล้านบาท ตามลำดับ โดยสินทรัพย์ตราสารอนุพันธ์ประกอบด้วย สัญญาแลกเปลี่ยนสกุลเงินตราต่างประเทศ สัญญาซื้อขายเงินตราต่างประเทศ และสัญญาแลกเปลี่ยนอัตราดอกเบี้ย ซึ่งเป็นการป้องกันความเสี่ยงด้านอัตราแลกเปลี่ยนของเงินลงทุนที่เป็นเงินตราต่างประเทศ และความเสี่ยงจากสถานะอัตราดอกเบี้ยของเงินทุนในตราสารหนี้ ซึ่งการเปลี่ยนแปลงของสินทรัพย์ตราสารอนุพันธ์เกิดจากผลกำไรหรือขาดทุนจากการทำสัญญาดังกล่าว โดยเฉพาะอย่างยิ่งสัญญาแลกเปลี่ยนสกุลเงินตราต่างประเทศล่วงหน้า ซึ่ง SEG มีการทำเพื่อบริหารความเสี่ยง เนื่องจากมีการกู้ยืมเงินในสกุลดอลลาร์สหรัฐฯ และมีการลงทุนในตราสารสกุลเงินต่างประเทศ นอกจากนี้การเปลี่ยนแปลงสัดส่วนในการกู้ยืมเงินเป็นสกุลบาทกับดอลลาร์สหรัฐฯ ถือเป็นปัจจัยที่ทำให้เกิดการเปลี่ยนแปลงในสินทรัพย์ตราสารอนุพันธ์

###### **สินค้าคงเหลือ**

สินค้าคงเหลือของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 175 ล้านบาท 265 ล้านบาท 280 ล้านบาท และ 209 ล้านบาท ตามลำดับ

สินค้าคงเหลือของ TGH ณ วันที่ 31 ธันวาคม 2560 เพิ่มขึ้น 90 ล้านบาท หรือคิดเป็นร้อยละ 51.43 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มจำนวนสินทรัพย์สำหรับสัญญาเช่าดำเนินงาน เพื่อรองรับการขยายตัวของธุรกิจลีซซิ่ง โดยสัญญาเช่าดำเนินงานเริ่มหมดอายุจึงมีสินทรัพย์รอการขายเพิ่มขึ้น

สินค้าคงเหลือของ TGH ณ วันที่ 31 ธันวาคม 2561 เพิ่มขึ้น 15 ล้านบาท หรือคิดเป็นร้อยละ 5.66 จาก ณ วันที่ 31 ธันวาคม 2560 โดยมีสาเหตุมาจากการเติบโตของรถยนต์ตามสัญญาเช่าดำเนินงาน ซึ่งส่งผลให้ SECAP ต้องมีการสำรองรถยนต์ทดแทนเพิ่มมากขึ้น

สินค้าคงเหลือของ TGH ณ วันที่ 31 มีนาคม 2562 ลดลง 71 ล้านบาท หรือคิดเป็นร้อยละ 25.36 จาก ณ วันที่ 31 ธันวาคม 2561 โดยมีสาเหตุมาจากมีการขายรถยนต์ที่หมดสัญญาเช่าบางส่วน

###### **เงินให้กู้ยืม**

เงินให้กู้ยืมของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,303 ล้านบาท 1,746 ล้านบาท 1,349 ล้านบาท และ 1,396 ล้านบาท ตามลำดับ

เงินให้กู้ยืมของ TGH ณ วันที่ 31 ธันวาคม 2560 เพิ่มขึ้น 443 ล้านบาท หรือคิดเป็นร้อยละ 34.00 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินให้กู้ยืมแก่บุคคลหรือกิจการอื่น เนื่องจากเริ่มมีการให้สินเชื่อจากการขยายธุรกิจลีซซิ่ง

เงินให้กู้ยืมของ TGH ณ วันที่ 31 ธันวาคม 2561 ลดลง 397 ล้านบาท หรือคิดเป็นร้อยละ 22.74 จาก ณ วันที่ 31 ธันวาคม 2560 โดยมีสาเหตุหลักมาจากการลดลงของเงินให้กู้ยืมระยะสั้นแก่บุคคลและกิจการอื่น จากการได้รับชำระสินเชื่อเพื่อเงินทุนหมุนเวียนคืนจากลูกค้าของธุรกิจลีซซิ่ง

เงินให้กู้ยืมของ TGH ณ วันที่ 31 มีนาคม 2562 เพิ่มขึ้น 47 ล้านบาท หรือคิดเป็นร้อยละ 3.48 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของเงินให้กู้ยืมโดยมีทรัพย์สินจำนองเป็นประกันของธุรกิจประกันชีวิต และการให้สินเชื่อระยะยาวของธุรกิจลีซซิ่ง

###### **เงินลงทุนในบริษัทร่วมและร่วมค้า**

เงินลงทุนในบริษัทร่วมและร่วมค้าของ TGH ณ วันที่ 31 ธันวาคม 2560 เท่ากับ 12 ล้านบาท โดย ณ วันที่ 31 ธันวาคม 2559 วันที่ 31 ธันวาคม 2561 และวันที่ 31 มีนาคม 2562 ไม่มียอดคงเหลือของเงินลงทุนในบริษัทร่วมและร่วมค้า เงินลงทุนดังกล่าวประกอบด้วย 1) เงินลงทุนในบริษัทร่วม (ถือหุ้นโดยบริษัทย่อยของ SEG) ได้แก่ บริษัท บิ๊กซี เซอร์วิสเซส จำกัด ในสัดส่วนร้อยละ 49.00 และ 2) เงินลงทุนในบริษัทร่วมค้า (ถือหุ้นโดย SEG) ได้แก่ บริษัท ทิพยประกันภัย (สปป. ลาว) จำกัด ในสัดส่วนร้อยละ 10.00 อย่างไรก็ตาม SEG ไม่ได้รับรู้มูลค่าของบริษัท ทิพยประกันภัย (สปป. ลาว) จำกัด เป็นสินทรัพย์ของ SEG เนื่องจาก บริษัท ทิพยประกันภัย (สปป. ลาว) จำกัด มีหนี้สินสูงกว่าสินทรัพย์ ส่งผลให้ส่วนของผู้ถือหุ้นติดลบ

###### **อสังหาริมทรัพย์เพื่อการลงทุน**

อสังหาริมทรัพย์เพื่อการลงทุนของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 523 ล้านบาท 516 ล้านบาท 506 ล้านบาท และ 504 ล้านบาท ตามลำดับ โดยอสังหาริมทรัพย์เพื่อการลงทุนประกอบด้วย ที่ดิน และอาคารและส่วนปรับปรุงอาคาร ซึ่งถือครองไว้สำหรับการให้บุคคลหรือกิจการอื่นเช่า ของบริษัทในเครือ SEG

###### **ที่ดิน อาคาร และอุปกรณ์**

ที่ดิน อาคาร และอุปกรณ์ของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,767 ล้านบาท 13,245 ล้านบาท 15,185 ล้านบาท และ 15,444 ล้านบาท ตามลำดับ

ที่ดิน อาคาร และอุปกรณ์ของ TGH ณ วันที่ 31 ธันวาคม 2560 เพิ่มขึ้น 1,478 ล้านบาท หรือคิดเป็นร้อยละ 12.56 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

ที่ดิน อาคาร และอุปกรณ์ของ TGH ณ วันที่ 31 ธันวาคม 2561 เพิ่มขึ้น 1,940 ล้านบาท หรือคิดเป็นร้อยละ 14.65 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

ที่ดิน อาคาร และอุปกรณ์ของ TGH ณ วันที่ 31 มีนาคม 2562 เพิ่มขึ้น 259 ล้านบาท หรือคิดเป็นร้อยละ 1.71 จาก ณ วันที่ 31 ธันวาคม 2561 โดยมีสาเหตุหลักมาจากการเพิ่มขึ้นของสินทรัพย์สำหรับสัญญาเช่าดำเนินงาน เนื่องจากการเติบโตของธุรกิจลีซซิ่ง

###### **สินทรัพย์ไม่มีตัวตน**

สินทรัพย์ไม่มีตัวตนของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 321 ล้านบาท 351 ล้านบาท 420 ล้านบาท และ 422 ล้านบาท ตามลำดับ โดยสินทรัพย์ไม่มีตัวตนประกอบด้วย ลิขสิทธิ์ระบบคอมพิวเตอร์ และระบบคอมพิวเตอร์ที่อยู่ในระหว่างการติดตั้ง

###### **สินทรัพย์ภาษีเงินได้รอตัดบัญชี**

สินทรัพย์ภาษีเงินได้รอตัดบัญชีของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 132 ล้านบาท 115 ล้านบาท 291 ล้านบาท และ 170 ล้านบาท ตามลำดับ โดยสินทรัพย์ภาษีเงินได้รอตัดบัญชีเกิดจากความแตกต่างระหว่างค่าใช้จ่ายทางบัญชีและทางภาษี เช่น การบันทึกค่าเสื่อมราคา การคำนวณมูลค่าซากสำหรับสินทรัพย์ตามสัญญาเช่าดำเนินงาน ค่าสินไหมทดแทนที่ได้รับรายงานแล้ว (Case reserve) และค่าสินไหมทดแทนที่เกิดขึ้นแต่ยังไม่ได้รับรายงาน (IBNR) สำรองเบี้ยที่ยังไม่ถือเป็นรายได้ เป็นต้น

###### **ค่าความนิยม**

ค่าความนิยมของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 166 ล้านบาท 166 ล้านบาท 166 ล้านบาท และ 166 ล้านบาท ตามลำดับ โดยค่าความนิยมเกิดจาก ณ วันที่ 11 กรกฎาคม 2561 บริษัท อาคเนย์ แมเนจเม้นท์ จำกัด (“**SEM**”) ซื้อหุ้นสามัญจากกลุ่มผู้ถือหุ้นรายใหญ่ของ TIC ซึ่งส่งผลให้ SEM มีอำนาจควบคุมใน TIC จึงถือเป็นการซื้อธุรกิจตามมาตรฐานการรายงานทางการเงิน และมีการบันทึกค่าความนิยมดังกล่าว โดยใช้วิธีการบันทึกค่าความนิยมโดยรวมค่าความนิยมของส่วนได้เสียที่ไม่มีอำนาจควบคุมในงบการเงินของกลุ่มบริษัท

###### **สินทรัพย์อื่น**

สินทรัพย์อื่นของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,873 ล้านบาท 1,876 ล้านบาท 2,662 ล้านบาท และ 2,764 ล้านบาท ตามลำดับ โดยสินทรัพย์อื่น ประกอบด้วย ลูกหนี้กรมสรรพากร ดอกเบี้ยค้างรับ ค่าใช้จ่ายจ่ายล่วงหน้า ค่าสินไหมเรียกคืน ค่าใช้จ่ายภาษีเงินได้จ่ายล่วงหน้า ลูกหนี้อื่น ลูกหนี้จากการซื้อสิทธิเรียกร้อง

##### **หนี้สิน**

###### **เจ้าหนี้เงินลงทุน**

ณ วันที่ 31 ธันวาคม 2561 และ ณ วันที่ 31 มีนาคม 2562 เท่ากับ 1,804 ล้านบาท และ 289 ล้านบาท ตามลำดับ เกิดจาก SELIC มีการลงทุนในเงินลงทุนในหลักทรัพย์ จึงเกิดเป็นเจ้าหนี้เงินลงทุน ณ สิ้นปี 2561 และมีการจ่ายชำระในช่วงไตรมาส 1 ปี 2562

###### **เงินกู้ยืม**

เงินกู้ยืมของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,522 ล้านบาท 12,495 ล้านบาท 15,197 ล้านบาท และ 15,103 ล้านบาท ตามลำดับ

เงินกู้ยืมของ TGH ณ วันที่ 31 ธันวาคม 2560 เพิ่มขึ้น 973 ล้านบาท หรือคิดเป็นร้อยละ 8.44 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของเงินกู้ยืมจากสถาบันการเงินเพื่อใช้ในการขยายธุรกิจ โดยเฉพาะอย่างยิ่งธุรกิจลีซซิ่ง เพื่อนำมาลงทุนสำหรับรถยนต์ให้เช่าเพื่อการดำเนินงาน

เงินกู้ยืมของ TGH ณ วันที่ 31 ธันวาคม 2561 เพิ่มขึ้น 2,702 ล้านบาท หรือคิดเป็นร้อยละ 21.62 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของเงินกู้ยืมจากสถาบันการเงินเพื่อใช้ในการขยายธุรกิจ โดยเฉพาะอย่างยิ่งธุรกิจลีซซิ่ง เพื่อนำมาลงทุนสำหรับรถยนต์ให้เช่าเพื่อการดำเนินงาน

เงินกู้ยืมของ TGH ณ วันที่ 31 มีนาคม 2562 ลดลง 94 ล้านบาท หรือคิดเป็นร้อยละ 0.62 จาก ณ วันที่ 31 ธันวาคม 2561 โดยมีสาเหตุหลักมาจากการชำระคืนเงินกู้ยืมจากสถาบันการเงินบางส่วน

###### **หนี้สินจากสัญญาประกันภัย**

หนี้สินจากสัญญาประกันภัยของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 31,396 ล้านบาท 40,145 ล้านบาท 50,234 ล้านบาท และ 49,740 ล้านบาท ตามลำดับ

หนี้สินตามสัญญาประกันภัยของ TGH ณ วันที่ 31 ธันวาคม 2560 เพิ่มขึ้น 8,749 ล้านบาท หรือคิดเป็นร้อยละ 27.87 จาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองค่าสินไหมทดแทน ซึ่งเพิ่มขึ้นเนื่องจากความเสียหายของลูกค้ากรมธรรม์ประกันภัย

หนี้สินตามสัญญาประกันภัยของ TGH ณ วันที่ 31 ธันวาคม 2561 เพิ่มขึ้น 10,089 ล้านบาท หรือคิดเป็นร้อยละ 25.13 จาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองผลประโยชน์ตามกรมธรรม์ประกันภัยระยะยาว ซึ่งเพิ่มขึ้นจากการเติบโตของเบี้ยประกันภัยรับจากธุรกิจประกันชีวิตเป็นหลัก ทั้งนี้ เนื่องจากการเพิ่มขึ้นของเบี้ยประกันภัยรับในงวดนี้ ส่วนใหญ่เป็นกรมธรรม์ประเภท Single premium ซึ่ง SELIC จะมีการรับเบี้ยครั้งเดียว และจะบันทึกสำรองผลประโยชน์จ่ายส่วนใหญ่ในงวดเดียวกัน รวมถึงการเพิ่มขึ้นของค่าสินไหมทดแทนที่ได้รับรายงานแล้ว ซึ่งเกิดจากประกันวินาศภัยรถยนต์เป็นส่วนใหญ่

หนี้สินตามสัญญาประกันภัยของ TGH ณ วันที่ 31 มีนาคม 2562 ลดลง 494 ล้านบาท หรือคิดเป็นร้อยละ 0.98 จาก ณ วันที่ 31 ธันวาคม 2561 โดยมีสาเหตุหลักมาจากมีการรับเสี่ยงภัยไว้เองของการประกันภัยรถยนต์มากขึ้น

###### **เจ้าหนี้บริษัทประกันภัยต่อ**

เจ้าหนี้บริษัทประกันภัยต่อของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,830 ล้านบาท 2,772 ล้านบาท 3,230 ล้านบาท และ 2,800 ล้านบาท ตามลำดับ

เจ้าหนี้บริษัทประกันภัยต่อของ TGH ณ วันที่ 31 ธันวาคม 2560 ลดลง 58 ล้านบาท หรือคิดเป็นร้อยละ 2.05 จาก ณ วันที่ 31 ธันวาคม 2559 โดยมีสาเหตุหลักมาจากเงินถือไว้ของธุรกิจประกันภัยลดลง โดยเงินถือไว้จากการประกันภัยต่อ จะทำการคืนแก่บริษัทประกันภัยต่อเมื่อครบอายุสัญญา

เจ้าหนี้บริษัทประกันภัยต่อของ TGH ณ วันที่ 31 ธันวาคม 2561 เพิ่มขึ้น 458 ล้านบาท หรือคิดเป็นร้อยละ 16.52 จาก ณ วันที่ 31 ธันวาคม 2560 โดยมีสาเหตุหลักมาจากการเติบโตของธุรกิจประกันภัย จึงทำให้มีการประกันภัยต่อมากขึ้น และมีเจ้าหนี้บริษัทประกันภัยต่อเพิ่มมากขึ้นด้วย

เจ้าหนี้บริษัทประกันภัยต่อของ TGH ณ วันที่ 31 มีนาคม 2562 ลดลง 430 ล้านบาท หรือคิดเป็นร้อยละ 13.31 จาก ณ วันที่ 31 ธันวาคม 2561 โดยมีสาเหตุหลักมาจากมีการรับเสี่ยงภัยไว้เองของการประกันภัยรถยนต์มากขึ้น

###### **หนี้สินตราสารอนุพันธ์**

เจ้าหนี้บริษัทประกันภัยต่อของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 203 ล้านบาท 290 ล้านบาท 137 ล้านบาท และ 231 ล้านบาท ตามลำดับ โดยหนี้สินตราสารอนุพันธ์ ประกอบด้วย สัญญาแลกเปลี่ยนสกุลเงินตราต่างประเทศ สัญญาซื้อขายเงินตราต่างประเทศ และสัญญาแลกเปลี่ยนอัตราดอกเบี้ย ซึ่งเป็นการป้องกันความเสี่ยงด้านอัตราแลกเปลี่ยนของเงินลงทุนที่เป็นเงินตราต่างประเทศ และความเสี่ยงจากสถานะอัตราดอกเบี้ยของเงินทุนในตราสารหนี้ ซึ่งการเปลี่ยนแปลงของหนี้สินตราสารอนุพันธ์เกิดจากผลกำไรหรือขาดทุนจากการทำสัญญาดังกล่าว โดยเฉพาะอย่างยิ่งสัญญาแลกเปลี่ยนสกุลเงินตราต่างประเทศล่วงหน้า ซึ่ง SEG มีการทำเพื่อบริหารความเสี่ยง เนื่องจากมีการกู้ยืมเงินในสกุลดอลลาร์สหรัฐฯ และมีการลงทุนในตราสารสกุลเงินต่างประเทศ นอกจากนี้การเปลี่ยนแปลงสัดส่วนในการกู้ยืมเงินเป็นสกุลบาทกับดอลลาร์สหรัฐฯ ถือเป็นปัจจัยที่ทำให้เกิดการเปลี่ยนแปลงในหนี้สินตราสารอนุพันธ์

###### **ภาษีเงินได้ค้างจ่าย**

ภาษีเงินได้ค้างจ่ายของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 264 ล้านบาท 281 ล้านบาท 621 ล้านบาท และ 702 ล้านบาท ตามลำดับ

###### **หนี้สินตามสัญญาเช่าทางการเงิน**

หนี้สินตามสัญญาเช่าการเงิน ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2 ล้านบาท 252 ล้านบาท 416 ล้านบาท และ 669 ล้านบาท ตามลำดับ โดยหนี้สินตามสัญญาเช่าการเงินที่เพิ่มขึ้นในปี 2560 ปี 2561 และงวดสามเดือนปี 2562 เกิดจากมีการทำสัญญาเช่าการเงินรถยนต์ เพื่อใช้สำหรับสัญญาเช่าดำเนินงาน สำหรับธุรกิจลีซซิ่ง

###### **ภาระผูกพันผลประโยชน์พนักงาน**

ภาระผูกพันผลประโยชน์พนักงานของ TGH ณ วันที่ 31 ธันวาคม 2559 วันที่ 31 ธันวาคม 2560 และวันที่ 31 ธันวาคม 2561 และวันที่ 31 มีนาคม 2562 เท่ากับ 176 ล้านบาท 202 ล้านบาท 240 ล้านบาท และ 245 ล้านบาท ตามลำดับ

###### **หนี้สินภาษีเงินได้รอการตัดบัญชี**

หนี้สินภาษีเงินได้รอการตัดบัญชีของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 1,126 ล้านบาท 1,003 ล้านบาท 355 ล้านบาท และ 447 ล้านบาท ตามลำดับ โดยหนี้สินภาษีเงินได้รอตัดบัญชีเกิดจากความแตกต่างระหว่างค่าใช้จ่ายทางบัญชีและทางภาษี เช่น การบันทึกค่าเสื่อมราคา การคำนวณมูลค่าซากสำหรับสินทรัพย์ตามสัญญาเช่าดำเนินงาน ค่าสินไหมทดแทนที่ได้รับรายงานแล้ว (Case reserve) และค่าสินไหมทดแทนที่เกิดขึ้นแต่ยังไม่ได้รับรายงาน (IBNR) สำรองเบี้ยที่ยังไม่ถือเป็นรายได้ เป็นต้น

###### **หนี้สินอื่น**

หนี้สินอื่นของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 2,046 ล้านบาท 2,301 ล้านบาท 2,143 ล้านบาท และ 1,737 ล้านบาท ตามลำดับ โดยหนี้สินอื่น ประกอบด้วย ค่าใช้จ่ายค้างจ่าย เจ้าหนี้อื่น ค่าจ้างและค่าบำเหน็จค้างจ่าย บัญชีพักเบี้ยประกัน เงินฝากอื่นๆ ภาษีมูลค่าเพิ่มขาย เงินค้ำประกันตัวแทน ดอกเบี้ยค้างจ่าย

##### **ส่วนของผู้ถือหุ้น**

ส่วนของผู้ถือหุ้นของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 11,818 ล้านบาท 13,665 ล้านบาท 13,193 ล้านบาท และ 14,393 ล้านบาท ตามลำดับ

ส่วนของผู้ถือหุ้นของ TGH ณ วันที่ 31 ธันวาคม 2560 เพิ่มขึ้น 1,847 ล้านบาท หรือคิดเป็นร้อยละ 15.63 จาก ณ วันที่ 31 ธันวาคม 2559 โดยมีสาเหตุหลักมาจากมีกำไรสุทธิในงวดปีสิ้นสุดวันที่ 31 ธันวาคม 2560

ส่วนของผู้ถือหุ้นของ TGH ณ วันที่ 31 ธันวาคม 2561 ลดลง 472 ล้านบาท หรือคิดเป็นร้อยละ 3.45 ล้านบาท จาก ณ วันที่ 31 ธันวาคม 2560 โดยมีสาเหตุหลักมาจากมีสัดส่วนของหนี้สินจากสัญญาประกันภัยเพิ่มขึ้นมาก และผลขาดทุนสุทธิของ TIC

ส่วนของผู้ถือหุ้นของ TGH ณ วันที่ 31 มีนาคม 2562 เพิ่มขึ้น 1,200 ล้านบาท หรือคิดเป็นร้อยละ 9.10 จาก ณ วันที่ 31 ธันวาคม 2561 โดยมีสาเหตุหลักมาจาก SEG มีกำไรสุทธิในงวดสามเดือนสิ้นสุดวันที่ 31 มีนาคม 2562 รวมถึงมีองค์ประกอบอื่นของส่วนของผู้ถือหุ้นเพิ่มขึ้นจากการมีผลกำไรจากการวัดมูลค่าเงินลงทุนเผื่อขาย

###### **ส่วนขาดจากการรวมธุรกิจภายใต้การควบคุมเดียวกัน**

ส่วนขาดทุนจากการรวมธุรกิจภายใต้การควบคุมเดียวกันของ TGH ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ (19,815) ล้านบาท เกิดจากผลต่างระหว่างมูลค่าหุ้นเพิ่มทุนที่ TGH ออกให้แก่ SEG เพื่อชำระเป็นค่าตอบแทนการรับโอนกิจการทั้งหมด

#### **การวิเคราะห์อัตราส่วนทางการเงินที่สำคัญ**

##### **อัตราส่วนสภาพคล่อง**

อัตราส่วนสภาพคล่อง ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และวันที่ 31 มีนาคม 2562 เท่ากับ 0.94 เท่า 0.96 เท่า 0.92 เท่า และ 0.93 เท่า ตามลำดับ

อัตราส่วนสภาพคล่อง ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสัดส่วนสินทรัพย์สภาพคล่องต่อหนี้สิน โดยเฉพาะเงินลงทุนในหลักทรัพย์

อัตราส่วนสภาพคล่อง ณ วันที่ 31 ธันวาคม 2561 ลดลงจาก ณ วันที่ 31 ธันวาคม 2560 โดยมีสาเหตุหลักมาจากการการเพิ่มขึ้นของสัดส่วนหนี้สินต่อสินทรัพย์สภาพคล่องเล็กน้อย

อัตราส่วนสภาพคล่อง ณ วันที่ 31 มีนาคม 2562 เพิ่มขึ้นจาก ณ วันที่ 31 ธันวาคม 2561 เล็กน้อย

##### **อัตราส่วนความสามารถในการทำกำไร**

อัตรากำไรสุทธิงวดปีสิ้นสุดวันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 6.85 ร้อยละ 4.24 ร้อยละ 3.26 และร้อยละ 0.18 ตามลำดับ

อัตรากำไรสุทธิสำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการเพิ่มขึ้นของสำรองประกันภัยระยะยาวจากการเติบโตของธุรกิจประกันชีวิต และการเพิ่มขึ้นของผลประโยชน์จ่ายตามกรมธรรม์และค่าสินไหมทดแทน ซึ่งเกิดขึ้นเนื่องจากความเสียหายของลูกค้ากรมธรรม์ประกันภัย

อัตรากำไรสุทธิสำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสำรองประกันภัยระยะยาวจากการเติบโตของธุรกิจประกันชีวิต และการเพิ่มขึ้นของผลประโยชน์จ่ายตามกรมธรรม์และค่าสินไหมทดแทน โดยเฉพาะความเสียหายจากการรับประกันภัยรถยนต์

อัตรากำไรสุทธิสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากอัตราความเสียหายที่เพิ่มขึ้นจากการรับประกันภัยรถยนต์หลัก

อัตราผลตอบแทนผู้ถือหุ้นงวดปีสิ้นสุดสิ้นสุดวันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 11.40 ร้อยละ 8.03 ร้อยละ 7.41 และร้อยละ 0.26 ตามลำดับ

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการลดลงของผลประกอบการ เนื่องมาจากความเสียหายของลูกค้ากรมธรรม์ประกันภัยเป็นหลัก

อัตราผลตอบแทนผู้ถือหุ้นสำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากผลขาดทุนสุทธิของ TIC

อัตราผลตอบแทนผู้ถือหุ้นสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากอัตราความเสียหายที่เพิ่มขึ้นจากการรับประกันภัยรถยนต์หลัก

##### **อัตราส่วนแสดงประสิทธิภาพในการดำเนินงาน**

อัตราผลตอบแทนต่อสินทรัพย์งวดปีสิ้นสุดสิ้นสุดวันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ ร้อยละ 2.23 ร้อยละ 1.52 ร้อยละ 1.24 และร้อยละ 0.04 ตามลำดับ

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2560 ลดลงจากงวดปีสิ้นสุดวันที่ 31 ธันวาคม 2559 โดยมีสาเหตุหลักมาจากการลดลงของผลประกอบการ เนื่องมาจากความเสียหายของลูกค้ากรมธรรม์ประกันภัยเป็นหลัก

อัตราผลตอบแทนต่อสินทรัพย์สำหรับปีสิ้นสุดวันที่ 31 ธันวาคม 2561 ลดลงจากงวดปีสิ้นสุดวันที่ 31 ธันวาคม 2560 โดยมีสาเหตุหลักมาจากการเพิ่มขึ้นของสินทรัพย์ของ SEG และผลขาดทุนสุทธิของ TIC

อัตราผลตอบแทนผู้ถือหุ้นสำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากการลดลงของผลประกอบการซึ่งมีสาเหตุมาจากอัตราความเสียหายที่เพิ่มขึ้นจากการรับประกันภัยรถยนต์หลัก

##### **อัตราส่วนวิเคราะห์นโยบายทางการเงิน**

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2559 วันที่ 31 ธันวาคม 2560 วันที่ 31 ธันวาคม 2561 และสำหรับงวดสามเดือนสิ้นสุดวันที่ 31 มีนาคม 2562 เท่ากับ 4.19 เท่า 4.37 เท่า 5.64 เท่า และ 5.00 เท่า ตามลำดับ

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2560 เพิ่มขึ้นจาก ณ วันที่ 31 ธันวาคม 2559 โดยมีสาเหตุหลักมาจากการเพิ่มขึ้นของหนี้สินจากสัญญาประกันภัย เนื่องจากมีการเติบโตของเบี้ยประกันภัยรับจากธุรกิจประกันชีวิตและประกันภัย รวมถึงการเพิ่มขึ้นของเงินกู้ยืมเพื่อรองรับการขยายตัวของธุรกิจลีซซิ่ง

อัตราส่วนหนี้สินต่อส่วนของผู้ถือหุ้น ณ วันที่ 31 ธันวาคม 2561 เพิ่มขึ้นจาก ณ วันที่ 31 ธันวาคม 2560 โดยมีสาเหตุหลักมาจากการเพิ่มขึ้นของหนี้สินสัญญาประกันภัย ซึ่งเพิ่มขึ้นเนื่องจากการเติบโตของธุรกิจประกันชีวิตและประกันภัย รวมถึงการเพิ่มขึ้นของเงินกู้ยืมเพื่อการขยายธุรกิจ

อัตราส่วนหนี้สินต่อส่วนของผู้ถือหุ้น สำหรับงวดสามเดือนสิ้นสุดวันที่ 31 มีนาคม 2562 ลดลง โดยมีสาเหตุหลักมาจากการปรับกลยุทธ์ผลิตภัณฑ์ประกันชีวิต ส่งผลให้มีการตั้งสำรองประกันภัยลดลงมาก

# ผลกระทบที่อาจเกิดขึ้นจากการปรับโครงสร้างการถือหุ้นและการจัดการ

## ความเห็นของคณะกรรมการบริษัทผู้ออกหลักทรัพย์

### ผลกระทบต่อฐานะการเงินและผลการดำเนินงานของบริษัทฯ และ TIC

#### ฐานะการเงินและผลการดำเนินงานตามงบการเงินของบริษัทฯ ในปัจจุบัน

เนื่องจากบริษัทฯ ได้จัดตั้งขึ้น เมื่อวันที่ 29 มิถุนายน 2561 เพื่อถือหุ้นใน TIC รวมถึงการรับโอนกิจการทั้งหมดของ SEG ตามแผนการปรับโครงสร้างกิจการ ทำให้ปัจจุบัน บริษัทฯ ยังไม่มีฐานะการเงินและผลการดำเนินงานใดๆ ที่มีสาระสำคัญ

#### ผลกระทบของการปรับโครงสร้างการถือหุ้นและการจัดการต่อฐานะการเงินและผลการดำเนินงานตามงบการเงินของบริษัทฯ ในกรณีที่การปรับโครงสร้างประสบความสำเร็จ

##### **ผลกระทบทางบัญชีที่อาจเกิดขึ้นกับงบการเงินรวมของกลุ่มบริษัทที่ออกหลักทรัพย์**

ในกรณีที่การปรับโครงสร้างการถือหุ้นและการจัดการประสบความสำเร็จ บริษัทฯ จะรับรู้ฐานะทางการเงินและผลการดำเนินงานของ TIC ตามสัดส่วนหุ้นของ TIC ที่บริษัทฯ ซื้อได้ ทั้งนี้ ภายหลังจากบริษัทฯ รับโอนกิจการทั้งหมดของ SEG ตามแผนการปรับโครงสร้างกิจการ บริษัทฯ จะรับรู้ฐานะทางการเงินและผลการดำเนินงานของกิจการทั้งหมดของ SEG ด้วย โดยงบการเงินรวมของบริษัทฯ ในกรณีที่บริษัทฯ สามารถซื้อหุ้นของ TIC ได้ทั้งหมด จะมีลักษณะดังนี้

**งบแสดงฐานะการเงิน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **สินทรัพย์** |  |  |  |  |
| เงินสดและรายการเทียบเท่าเงินสด | 3,056 | 3,334 | 4,910 | 3,865 |
| ลูกหนี้เงินลงทุน | - | 6 | 2,008 | 66 |
| เบี้ยประกันภัยค้างรับ | 2,325 | 2,364 | 2,489 | 2,281 |
| สินทรัพย์จากการประกันภัยต่อ | 4,220 | 6,041 | 6,376 | 5,476 |
| ลูกหนี้จากการประกันภัยต่อ | 602 | 684 | 721 | 500 |
| ลูกหนี้ค่าเช่าตามสัญญาเช่าดำเนินงาน | 266 | 263 | 352 | 369 |
| ลูกหนี้ตามสัญญาเช่าซื้อและสัญญาเช่าการเงิน | 909 | 646 | 448 | 398 |
| เงินลงทุนในหลักทรัพย์ | 33,381 | 41,622 | 49,275 | 52,183 |
| สินทรัพย์ตราสารอนุพันธ์ | 364 | 154 | 132 | 143 |
| สินค้าคงเหลือ | 175 | 265 | 280 | 209 |
| เงินให้กู้ยืม | 1,303 | 1,746 | 1,349 | 1,396 |
| เงินลงทุนในบริษัทร่วมและร่วมค้า | - | 12 | - | - |
| อสังหาริมทรัพย์เพื่อการลงทุน | 523 | 516 | 506 | 504 |
| ที่ดิน อาคารและอุปกรณ์ | 11,767 | 13,245 | 15,185 | 15,444 |
| สินทรัพย์ไม่มีตัวตน | 321 | 351 | 420 | 422 |
| สินทรัพย์ภาษีเงินได้รอการตัดบัญชี | 132 | 115 | 291 | 170 |
| ค่าความนิยม | 166 | 166 | 166 | 166 |
| สินทรัพย์อื่น | 1,873 | 1,876 | 2,662 | 2,764 |
| **รวมสินทรัพย์** | **61,383** | **73,406** | **87,570** | **86,356** |
| **หนี้สิน** |  |  |  |  |
| เจ้าหนี้เงินลงทุน | - | - | 1,804 | 289 |
| เงินกู้ยืม | 11,522 | 12,495 | 15,197 | 15,103 |
| หนี้สินจากสัญญาประกันภัย | 31,396 | 40,145 | 50,234 | 49,740 |
| เจ้าหนี้บริษัทประกันภัยต่อ | 2,830 | 2,772 | 3,230 | 2,800 |
| หนี้สินตราสารอนุพันธ์ | 203 | 290 | 137 | 231 |
| ภาษีเงินได้ค้างจ่าย | 264 | 281 | 621 | 702 |
| หนี้สินตามสัญญาเช่าทางการเงิน | 2 | 252 | 416 | 669 |
| ภาระผูกพันผลประโยชน์พนักงาน | 176 | 202 | 240 | 245 |
| หนี้สินภาษีเงินได้รอการตัดบัญชี | 1,126 | 1,003 | 355 | 447 |
| หนี้สินอื่น | 2,046 | 2,301 | 2,143 | 1,737 |
| **รวมหนี้สิน** | **49,565** | **59,741** | **74,377** | **71,963** |
|  |  |  |  |  |
| **ส่วนของผู้ถือหุ้น** |  |  |  |  |
| **ทุนเรือนหุ้น** |  |  |  |  |
| ทุนจดทะเบียน | 7,536 | 7,536 | 7,536 | 7,536 |
| ทุนที่ออกและชำระแล้ว | 7,536 | 7,536 | 7,536 | 7,536 |
| ส่วนเกินมูลค่าหุ้นสามัญ | 15,548 | 15,548 | 15,548 | 15,548 |
| **กำไรสะสม** |  |  |  |  |
| จัดสรรตามกฎหมายและอื่นๆ | 324 | 324 | 368 | 368 |
| ยังไม่ได้จัดสรร | 3,561 | 4,587 | 5,544 | 5,563 |
| ส่วนขาดจากการรวมธุรกิจภายใต้การควบคุมเดียวกัน | (19,815) | (19,815) | (19,815) | (19,815) |
| องค์ประกอบอื่นของส่วนของผู้ถือหุ้น | 4,585 | 5,407 | 3,940 | 5,123 |
| รวมส่วนของผู้ถือหุ้นของบริษัทใหญ่ | 11,739 | 13,587 | 13,121 | 14,323 |
| ส่วนของส่วนได้เสียที่ไม่มีอำนาจควบคุม | 79 | 78 | 72 | 70 |
| **รวมส่วนของผู้ถือหุ้น** | **11,818** | **13,665** | **13,193** | **14,393** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

**งบกำไรขาดทุน**

| **(หน่วย : ล้านบาท)** | **สำหรับงวดปีสิ้นสุดวันที่** | | | **สำหรับงวดสามเดือนสิ้นสุดวันที่** |
| --- | --- | --- | --- | --- |
| **31 ธันวาคม 2559** | **31 ธันวาคม 2560** | **31 ธันวาคม 2561** | **31 มีนาคม 2562** |
| **รายได้** |  |  |  |  |
| เบี้ยประกันภัยรับ | 17,402 | 23,045 | 27,815 | 4,692 |
| หัก เบี้ยประกันภัยต่อ | (5,070) | (5,479) | (5,997) | (1,202) |
| เบี้ยประกันภัยรับสุทธิ | 12,332 | 17,566 | 21,818 | 3,489 |
| สำรองเบี้ยประกันภัยที่ยังไม่ถือเป็นรายได้ (เพิ่มขึ้น) ลดลงจากปีก่อน | (578) | (513) | 75 | (284) |
| เบี้ยประกันภัยที่ถือเป็นรายได้สุทธิ | 11,754 | 17,053 | 21,893 | 3,206 |
| รายได้ค่าจ้างและค่าบำเหน็จ | 1,431 | 1,608 | 1,532 | 375 |
| รายได้จากสัญญาเช่าดำเนินงาน | 1,758 | 2,146 | 2,534 | 707 |
| รายได้จากสัญญาเช่าซื้อและสัญญาเช่าทางการเงิน | 68 | 68 | 49 | 9 |
| รายได้จากการขายสินทรัพย์ให้เช่าตามสัญญาเช่าดำเนินงาน | 943 | 620 | 1,171 | 148 |
| รายได้จากการลงทุน | 1,330 | 1,539 | 1,792 | 378 |
| กำไร (ขาดทุน) จากการจำหน่ายเงินลงทุน | 539 | 466 | 1,243 | 18 |
| กำไร (ขาดทุน) จากอัตราแลกเปลี่ยน | (109) | 302 | (40) | 49 |
| รายได้อื่น | 472 | 306 | 338 | 229 |
| **รวมรายได้** | **18,186** | **24,108** | **30,512** | **5,119** |
|  |  |  |  |  |
| **ค่าใช้จ่าย** |  |  |  |  |
| สำรองประกันภัยสำหรับสัญญาประกันภัยระยะยาวเพิ่มขึ้นจากปีก่อน | (2,567) | (5,925) | (9,636) | 9 |
| ผลประโยชน์จ่ายตามกรมธรรม์ประกันภัยและค่าสินไหมทดแทน | (7,155) | (10,258) | (12,334) | (3,537) |
| หัก ผลประโยชน์จ่ายตามกรมธรรม์ประกันภัยและค่าสินไหมทดแทนรับคืนจากการประกันภัยต่อ | 1,870 | 3,490 | 4,483 | 1,015 |
| ผลประโยชน์จ่ายตามกรมธรรม์ประกันภัยและค่าสินไหมทดแทนสุทธิ | (5,285) | (6,768) | (7,851) | (2,522) |
| ค่าใช้จ่ายในการรับประกันภัยอื่น | (2,613) | (2,922) | (3,114) | (744) |
| ค่าจ้างและค่าบำเหน็จ | (826) | (2,204) | (2,307) | (588) |
| ต้นทุนทางตรงจากการให้เช่า | (1,011) | (1,189) | (1,508) | (387) |
| ต้นทุนขายสินทรัพย์ให้เช่าตามสัญญาเช่าดำเนินงาน | (906) | (688) | (1,308) | (184) |
| ค่าใช้จ่ายในการดำเนินงาน | (3,130) | (2,448) | (2,832) | (490) |
| กำไร (ขาดทุน) จากการปรับมูลค่ายุติธรรมตราสารอนุพันธ์ | 105 | (350) | (28) | (83) |
| ต้นทุนทางการเงิน | (411) | (446) | (500) | (114) |
| **รวมค่าใช้จ่าย** | **(16,644)** | **(22,940)** | **(29,084)** | **(5,103)** |
|  |  |  |  |  |
| ส่วนแบ่งกำไรขาดทุนจากเงินลงทุนในบริษัทร่วมและร่วมค้า | - | - | (12) | - |
| **กำไร (ขาดทุน) ก่อนภาษีเงินได้** | **1,542** | **1,168** | **1,416** | **16** |
|  |  |  |  |  |
| ค่าใช้จ่ายภาษีเงินได้ | (296) | (145) | (421) | (7) |
| **กำไรสำหรับปี** | **1,246** | **1,023** | **995** | **9** |

หมายเหตุ: อ้างอิงจากข้อมูลทางการเงินรวมเสมือนของ TGH ที่ให้ความเชื่อมั่นโดยผู้สอบบัญชีรับอนุญาต

##### **ผลกระทบทางภาษี**

การปรับโครงสร้างครั้งนี้ไม่มีผลกระทบทางภาษีใดๆ ต่อบริษัทฯ เนื่องจากเป็นการปรับโครงสร้างในระดับผู้ถือหุ้นเท่านั้นอย่างไรก็ดี ภายหลังจากที่หุ้นของ TIC ได้รับการเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ แล้ว TIC อาจได้รับผลกระทบทางภาษีในทางอ้อม เนื่องจาก TIC จะไม่ได้รับสิทธิประโยชน์ทางภาษีใดๆ ที่บริษัทจดทะเบียนอาจได้รับในอนาคต (ถ้ามี)

#### ผลกระทบของการปรับโครงสร้างการถือหุ้นและการจัดการต่อฐานะการเงินและผลการดำเนินงานตามงบการเงินของบริษัทฯ ในกรณีที่การปรับโครงสร้างไม่ประสบความสำเร็จ

ในกรณีที่การปรับโครงสร้างไม่ประสบความสำเร็จ แผนการปรับโครงสร้างการถือหุ้นและการจัดการจะถูกยกเลิก และบริษัทฯ จะไม่มีฐานะเป็นผู้ถือหุ้นใหญ่ของ TIC และจะหลักทรัพย์ของบริษัทฯ จะไม่ถูกจดทะเบียนเป็นหลักทรัพย์จดทะเบียนในตลาดหลักทรัพย์ฯ ในขณะที่หลักทรัพย์ของ TIC จะยังคงมีสถานะเป็นหลักทรัพย์จดทะเบียนในตลาดหลักทรัพย์ฯ ต่อไป และฐานะการเงินและผลการดำเนินงานตามงบการเงินของบริษัทฯ จะไม่มีการเปลี่ยนแปลงไปจากปัจจุบัน นอกจากนี้ กลุ่มสิริวัฒนภักดีจะมีความขัดแย้งทางผลประโยชน์จากการถือหุ้นในบริษัทที่ประกันธุรกิจประกันวินาศภัย 3 บริษัท ได้แก่ TIC, INSURE และ SEIC ซึ่งในกรณีที่การปรับโครงสร้างไม่สำเร็จ กลุ่มสิริวัฒนภักดีจะมีสัดส่วนการถือหุ้นใน 3 บริษัทดังกล่าว เท่ากับ ร้อยละ 67.93 ร้อยละ 67.82 และร้อยละ 97.33 ตามลำดับ

### ผลกระทบอื่นต่อผู้ถือหุ้นของ TIC

ผลกระทบต่อผู้ถือหุ้นสามารถแบ่งได้เป็นสองกลุ่ม คือ ผู้ถือหุ้นกลุ่มที่เลือกแลกหุ้น และผู้ถือหุ้นกลุ่มที่เลือกไม่แลกหุ้น โดยมีรายละเอียดดังต่อไปนี้

#### ผู้ถือหุ้นที่เลือกแลกหุ้นของ TIC เป็นหุ้นของบริษัทฯ

ตามแผนการปรับโครงสร้างกิจการ ก่อนที่หุ้นสามัญของบริษัทฯ จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญและหุ้นบุริมสิทธิของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน บริษัทฯ จะรับโอนกิจการทั้งหมดของ SEG ดังนั้นผู้ถือหุ้นที่เลือกแลกหุ้นของ TIC เป็นหุ้นของบริษัทฯ จะรับรู้ผลการดำเนินงานของ TIC และกิจการที่รับโอนมาจาก SEG ผ่านบริษัทฯ ด้วย โดยสามารถศึกษาข้อมูลเกี่ยวกับภาพรวมของบริษัทฯ ภายหลังการปรับโครงสร้างการถือหุ้นและได้ในส่วนที่ 1 หัวข้อ 3 ภาพรวมของ บริษัทฯ และ TIC ภายหลังการปรับโครงสร้างการถือหุ้นและการ

ในทางภาษี การแลกหุ้นดังกล่าวจะไม่ก่อให้เกิดความรับผิดทางภาษีอากรต่อบริษัทฯ หรือ TIC แต่อย่างใด แต่อย่างไรก็ดี การแลกหุ้นนั้นอาจส่งผลกระทบทางภาษีอากรต่อผู้ถือหุ้นของ TIC ดังต่อไปนี้

1. กรณีผู้ถือหุ้นเป็นบุคคลธรรมดา กำไรจากการแลกหุ้นเข้าลักษณะเป็นเงินได้จากการขายหลักทรัพย์ในตลาดหลักทรัพย์ฯ ซึ่งได้รับการยกเว้นไม่ต้องนำไปรวมคำนวณเป็นเงินได้พึงประเมินเพื่อเสียภาษีเงินได้บุคคลธรรมดา
2. กรณีผู้ถือหุ้นเป็นบริษัทหรือห้างหุ้นส่วนนิติบุคคล สำหรับบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทย จะต้องนำผลกำไรจากการแลกหุ้นไปคำนวณรวมเป็นรายได้ในการคำนวณกำไรสุทธิเพื่อเสียภาษีนิติบุคคล ซึ่งปัจจุบัน คืออัตราร้อยละ 20 ของกำไรสุทธิ ส่วนบริษัทหรือห้างหุ้นส่วนนิติบุคคลที่ตั้งขึ้นตามกฎหมายต่างประเทศแต่มิได้ประกอบกิจการในประเทศไทยนั้น กำไรจากการแลกหุ้นจะต้องเสียภาษีเงินได้หัก ณ ที่จ่ายในอัตราร้อยละ 15 เว้นแต่มีอนุสัญญาภาษีซ้อนที่ให้สิทธิยกเว้นหรือลดหย่อนการจัดเก็บภาษีของประเทศไทยสำหรับเงินได้ที่เป็นผลกำไรจากการโอนหุ้นหรือแลกหุ้นดังกล่าว
3. กรณีผู้ถือหุ้นเป็นกองทุนรวมที่จัดตั้งขึ้นตามกฎหมายไทยหรือนิติบุคคลอื่นที่จัดตั้งขึ้นตามกฎหมายพิเศษของประเทศไทย จะไม่มีหน้าที่ต้องนำผลกำไรจากการแลกหุ้นมาเสียภาษีเงินได้นิติบุคคล เนื่องจากไม่เข้าลักษณะเป็นบริษัทหรือห้างหุ้นส่วนนิติบุคคลตามความหายของประมวลรัษฎากรแต่อย่างใด

หากการปรับโครงสร้างประสบความสำเร็จ ผู้ถือหุ้นของ TIC จะกลายเป็นผู้ถือหุ้นของบริษัทฯ และจะไม่สามารถใช้สิทธิในฐานะผู้ถือหุ้นเพื่อออกเสียงในเรื่องที่เกี่ยวกับ TIC โดยตรงได้อีกต่อไป อย่างไรก็ดี บริษัทฯ และ TIC ได้จัดให้มีกลไกการกำกับดูแลการดำเนินงานเพื่อให้บริษัทฯ สามารถกำกับดูแลการดำเนินงานของ TIC รวมถึงกิจการทั้งหมดของ SEG ที่จะรับโอนมาทั้งหมดภายใต้แผนการปรับโครงสร้างกิจการได้อย่างทั่วถึง โดยได้มีการแก้ไขข้อบังคับของ TIC และจัดเตรียมให้ข้อบังคับของบริษัทฯ ครอบคลุมในหัวข้อต่อไปนี้

1. ให้บริษัทฯ มีการส่งบุคคลเข้าเป็นกรรมการหรือผู้บริหารของบริษัทย่อยและ/หรือบริษัทร่วมอย่างน้อยตามสัดส่วนการถือหุ้นในบริษัทย่อยและ/หรือบริษัทร่วมนั้น และกำหนดให้การส่งบุคคลดังกล่าวจะต้องได้รับมติเห็นชอบจากที่ประชุมคณะกรรมการของบริษัทฯ
2. มีการกำหนดขอบเขตหน้าที่และความรับผิดชอบของกรรมการและผู้บริหารที่ได้รับแต่งตั้งตาม (1) ไว้อย่างชัดเจน ซึ่งรวมถึงให้กรรมการและผู้บริหารดังกล่าวมีดุลยพินิจในการพิจารณาออกเสียงในการประชุมคณะกรรมการของบริษัทย่อย และ/หรือบริษัทร่วมในเรื่องที่เกี่ยวกับการบริหารจัดการทั่วไปและดําเนินธุรกิจตามปกติของบริษัทย่อย และ/หรือบริษัทร่วมได้ตามแต่ที่กรรมการ และผู้บริหารของบริษัทย่อย และ/หรือบริษัทร่วมจะเห็นสมควรเพื่อประโยชน์สูงสุดของบริษัทฯ บริษัทย่อย และ/หรือบริษัทร่วม เว้นแต่เรื่องที่กรรมการและผู้บริหารรายนั้นมีส่วนได้เสียเป็นพิเศษในเรื่องดังกล่าว
3. มีกลไกในการกำกับดูแลที่มีผลให้การทำรายการระหว่างบริษัทย่อย/บริษัทร่วมกับบุคคลที่เกี่ยวโยง การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใดของบริษัทย่อย/บริษัทร่วม ต้องได้รับมติจากที่ประชุมคณะกรรมการหรือที่ประชุมผู้ถือหุ้นของบริษัทฯ ก่อนการทำรายการดังกล่าว ทั้งนี้ให้พิจารณาการทำรายการดังกล่าวของบริษัทย่อยและ/หรือบริษัทร่วมทำนองเดียวกับการทำรายการในลักษณะและขนาดเดียวกันกับที่บริษัทฯ ต้องได้รับมติจากที่ประชุมคณะกรรมการหรือที่ประชุมผู้ถือหุ้นของบริษัทฯ

ทั้งนี้ TIC ได้รับอนุมัติจากที่ประชุมวิสามัญผู้ถือหุ้น ครั้งที่ 1/2561 เมื่อวันที่ 15 มิถุนายน 2561 ให้มีการแก้ไขข้อบังคับดังกล่าวแล้ว

#### ผู้ถือหุ้นที่เลือกไม่แลกหุ้นของ TIC เป็นหุ้นของบริษัทฯ

ผู้ถือหุ้นที่เลือกจะไม่แลกหุ้นจะมีสถานะเป็นผู้ถือหุ้นของ TIC ต่อไป โดยจะมีความเสี่ยงจากการถือหลักทรัพย์ที่ไม่มีสภาพคล่อง เนื่องจากหุ้นของ TIC จะถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ ภายหลังการปรับโครงสร้างกิจการ และจะไม่รับรู้ผลการดำเนินงานจากกิจการทั้งหมดของ SEG ที่จะได้รับโอนมาทั้งหมดตามแผนการปรับโครงสร้างกิจการ รวมถึงธุรกิจใหม่อื่นๆ ในกรณีที่บริษัทฯ มีการลงทุนเพิ่มเติมในอนาคต

นอกจากนี้ ผู้ถือหุ้นของ TIC ที่ไม่ได้นําหุ้นไปแลกกับหุ้นที่ออกใหม่ของบริษัทฯ จะได้รับผลกระทบในด้านต่างๆ ดังนี้

1. ขาดสภาพคล่องในการซื้อขายหลักทรัพย์

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียน แล้ว หลักทรัพย์ของ TIC จะไม่มีการซื้อขายในตลาดหลักทรัพย์ฯ หรือตลาดรองอื่นๆ ที่เป็นที่ยอมรับโดยกว้างขวางอีกต่อไป ซึ่งจะส่งผลให้ไม่มีราคาตลาดอ้างอิงในการซื้อขายหลักทรัพย์ และทำให้หลักทรัพย์ของ TIC ขาดสภาพคล่องในการซื้อขาย

1. ไม่ได้รับสิทธิประโยชน์ด้านภาษี

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว ผู้ถือหุ้นที่เป็นบุคคลธรรมดาจะไม่ได้รับการยกเว้นภาษีเงินได้สำหรับกำไรจากการซื้อขายหลักทรัพย์ (Capital Gain Tax) นอกจากนี้ ผู้โอนหลักทรัพย์ทั้งที่เป็นบุคคลธรรมดาและนิติบุคคลจะต้องเสียค่าอากรแสตมป์ในการโอนหุ้นของ TIC

1. รูปแบบผลตอบแทนการลงทุน ผลตอบแทนการลงทุนในหลักทรัพย์จะเปลี่ยนแปลงไป

โอกาสที่ผู้ถือหุ้นจะได้รับกำไรจากการซื้อขายหลักทรัพย์ที่เกิดขึ้นจากส่วนต่างของราคาซื้อขายหลักทรัพย์ (Capital Gain) จะถูกจำกัด เนื่องจากไม่มีตลาดรองสำหรับการซื้อขายหลักทรัพย์ อย่างไรก็ตาม ผู้ถือหุ้นยังคงได้รับผลตอบแทนในรูปของเงินปันผลต่อไปหลังจากหลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว

1. การได้รับข่าวสารหรือข้อมูลของ TIC ลดลง

ภายหลังจากที่หลักทรัพย์ของ TIC พ้นสภาพจากการเป็นหลักทรัพย์จดทะเบียนแล้ว TIC จะไม่จำเป็นต้องปฏิบัติตามข้อบังคับของตลาดหลักทรัพย์ฯ เรื่อง หลักเกณฑ์ เงื่อนไข และวิธีการเกี่ยวกับการเปิดเผยสารสนเทศและการปฏิบัติการใดๆ ของบริษัทจดทะเบียน พ.ศ. 2560 อีกทั้งหากภายหลังการเสนอขายหลักทรัพย์พร้อมการเสนอซื้อหลักทรัพย์ในครั้งนี้ มีผู้ถือหุ้นรายอื่นนอกเหนือจากบริษัทฯ บุคคลที่กระทำการร่วมกับบริษัทฯ (concert party) และบุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้ไขเพิ่มเติม) (“**พรบ. หลักทรัพย์ฯ**”) ของบุคคลดังกล่าว ถือหุ้นรวมกันไม่เกินร้อยละ 5 ของจำนวนสิทธิออกเสียงทั้งหมดของ TIC TIC จะไม่มีหน้าที่ที่จะต้องเปิดเผยข้อมูลเกี่ยวกับฐานะการเงินและผลการดำเนินงานของ TIC ตามประกาศคณะกรรมการกำกับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ ลงวันที่ 22 ตุลาคม 2556 (รวมทั้งที่มีแก้ไขเพิ่มเติม) (“**ประกาศที่ ทจ. 44/2556**”) อย่างไรก็ดี กรณีที่ TIC มีผู้ถือหุ้นรายอื่นข้างต้นถือหุ้นรวมกันเกินกว่าร้อยละ 5 ของจำนวนสิทธิออกเสียงทั้งหมด TIC สามารถขอความยินยอมเป็นหนังสือจากผู้ถือหุ้นทุกรายว่าไม่ประสงค์จะได้รับข้อมูลตามประกาศที่ ทจ. 44/2556 ได้ นอกจากนี้ กรรมการ ผู้บริหาร และผู้สอบบัญชีของ TIC จะไม่จำเป็นต้องจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ. 12/2552 เรื่อง การจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบบัญชี ลงวันที่ 10 มิถุนายน 2552 (รวมทั้งที่มีการแก้ไขเพิ่มเติม) นอกจากนี้ ตามประกาศคณะกรรมการกำกับตลาดทุนที่ ทจ. 20/2558 เรื่อง กำหนดลักษณะของบริษัทที่ได้รับยกเว้นไม่อยู่ภายใต้บังคับของหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ได้กำหนดให้บริษัทมหาชนจำกัดที่ไม่มีหน้าที่จัดทำและเปิดเผยข้อมูลเกี่ยวกับฐานะการเงินและผลการดำเนินงานตามประกาศคณะกรรมการกำกับตลาดทุนที่ออกตามความในมาตรา 56 ของพรบ. หลักทรัพย์ฯ ได้รับยกเว้นไม่อยู่ภายใต้บังคับของหมวด 3/1 (การบริหารกิจการของบริษัทที่ออกหลักทรัพย์) แห่งพรบ. หลักทรัพย์ฯ ซึ่งรวมถึงแต่ไม่จำกัดเพียง ประกาศคณะกรรมการกำกับตลาดทุน ที่ ทจ. 20/2551 เรื่อง หลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งทรัพย์สิน และประกาศคณะกรรมการกำกับตลาดทุน ที่ ทจ. 21/2551 เรื่อง หลักเกณฑ์ในการทำรายการที่เกี่ยวโยงกัน

อย่างไรก็ตาม การเปิดเผยข้อมูลของ TIC อาจเป็นส่วนหนึ่งของการเปิดเผยข้อมูลของบริษัทฯ ในฐานะที่ TIC จะเป็นบริษัทย่อยของบริษัทฯ ภายหลังการปรับโครงสร้างกิจการในครั้งนี้ นอกจากนี้ TIC จะยังคงสถานะเป็นบริษัทมหาชนจำกัด ดังนั้น ผู้ถือหุ้นจะยังคงได้รับข่าวสารหรือข้อมูลซึ่ง TIC ต้องเปิดเผยตามพระราชบัญญัติบริษัทมหาชนจำกัด พ.ศ. 2535 (รวมทั้งที่มีการแก้ไขเพิ่มเติม) ได้แก่ ข้อมูลที่เปิดเผยในการประชุมผู้ถือหุ้น และรายงานประจำปีของบริษัทฯ ที่จะต้องจัดส่งให้แก่ผู้ถือหุ้นเป็นประจำทุกปี เป็นต้น และผู้ถือหุ้นยังสามารถขอคัดถ่ายเอกสารสำคัญของ TIC ได้แก่ หนังสือรับรอง รายชื่อผู้ถือหุ้น และงบการเงินประจำปีจากกรมพัฒนาธุรกิจการค้า กระทรวงพาณิชย์ได้

1. สูญเสียผลประโยชน์ที่อาจจะได้รับในอนาคตจากผลการดำเนินงานของการลงทุนในธุรกิจใหม่ของบริษัทฯ

ตามแผนการปรับโครงสร้างกิจการ บริษัทฯ จะรับโอนกิจการทั้งหมดของ SEG รวมถึงบริษัทฯ มีแผนที่จะหาโอกาสขยายกิจการไปในธุรกิจใหม่ๆ โดยจะมุ่งเน้นการการลงทุนในธุรกิจใหม่ที่มีความสามารถในการสร้างรายได้ที่ยั่งยืน โดยผู้ถือหุ้นของ TIC ที่ไม่ได้นำหุ้นไปแลกกับหุ้นที่ออกใหม่ของบริษัทฯ จะไม่ได้รับรู้ผลการดำเนินงานนี้ในอนาคต

*(รายละเอียดตามเอกสารแนบ 3.1 ความเห็นของคณะกรรมการบริษัท เครือไทย โฮลดิ้งส์ จำกัด (มหาชน))*

## ความเห็นของคณะกรรมการบริษัทจดทะเบียนที่ถูกเสนอซื้อหลักทรัพย์

คณะกรรมการบริษัท ไทยประกันภัย จำกัด (มหาชน) ได้พิจารณาความเห็นของคณะกรรมการบริษัท เครือไทย โฮลดิ้งส์ จำกัด (มหาชน) เกี่ยวกับผลกระทบต่อฐานะการเงินและผลการดำเนินงานของบริษัท ไทยประกันภัย จำกัด (มหาชน) ผลกระทบต่อฐานะการเงินและผลการดำเนินงานของบริษัท ไทยประกันภัย จำกัด (มหาชน) และผลกระทบอื่นต่อผู้ถือหุ้นของบริษัท ไทยประกันภัย จำกัด (มหาชน) และเห็นว่าความเห็นของคณะกรรมการบริษัท เครือไทย โฮลดิ้งส์ จำกัด (มหาชน) ดังกล่าวมีความเหมาะสม และขอรับรองว่าคณะกรรมการบริษัท เครือไทย โฮลดิ้งส์ จำกัด (มหาชน) ได้ให้ความเห็นอย่างถูกต้องครบถ้วนไม่ขาดข้อความที่ควรต้องแจ้งในสาระสำคัญที่จะมีผลกระทบต่อการตัดสินใจของผู้ถือหลักทรัพย์ของบริษัท ไทยประกันภัย จำกัด (มหาชน)

*(รายละเอียดตามเอกสารแนบ 3.1 ความเห็นของคณะกรรมการบริษัท ไทยประกันภัย จำกัด (มหาชน))*

## ความเห็นของที่ปรึกษาทางการเงินเกี่ยวกับความเหมาะสมของแผนการปรับโครงสร้างการถือหุ้นและการจัดการ

ที่ปรึกษาทางการเงินมีความเห็นว่า แผนการปรับโครงสร้างการถือหุ้นและการจัดการของ TIC มีความเหมาะสมเนื่องจากจะเป็นประโยชน์ต่อ TIC และบริษัทฯ โดยจะช่วยเพิ่มความคล่องตัวในการขยายธุรกิจ ช่วยจำกัดขอบเขตและบริหารความเสี่ยงทางธุรกิจ อีกทั้งยังช่วยเพิ่มประสิทธิภาพและความยืดหยุ่นของโครงสร้างการจัดการขององค์กรเพื่อให้เหมาะสมกับการประกอบธุรกิจในอนาคตอีกด้วย

ที่ปรึกษาทางการเงินมีความเห็นว่า การเพิกถอนหุ้นของ TIC ออกจากการเป็นหลักทรัพย์จดทะเบียนในตลาดหลักทรัพย์ฯ มีความเหมาะสมเช่นกัน เนื่องจากเป็นการดำเนินการตามแผนการปรับโครงสร้างการถือหุ้นและการจัดการของ TIC เพื่อให้สามารถนำหุ้นของ TGH เข้าเป็นหลักทรัพย์จดทะเบียนในตลาดหลักทรัพย์ฯ แทนที่ได้

ที่ปรึกษาทางการเงินมีความเห็นว่า อัตราการแลกหลักทรัพย์เท่ากับ 1 หุ้นของ TIC ต่อ 1 หุ้นของ TGH เป็นอัตราการแลกเปลี่ยนหลักทรัพย์ที่มีความเหมาะสม และไม่ทำให้ผู้ถือหุ้นเสียผลประโยชน์ เนื่องจากหุ้นของ TIC จะมีสิทธิและผลประโยชน์ที่เท่าเทียมกันทั้งในแง่ของสิทธิในการได้รับเงินปันผลและสิทธิในการออกเสียงในเรื่องสำคัญของกิจการ

ด้วยเหตุผลที่กล่าวมาในข้างต้น ที่ปรึกษาทางการเงินจึงมีความเห็นว่าผู้ถือหุ้นของ TIC ควรตอบรับคำเสนอซื้อ ในครั้งนี้ อย่างไรก็ตาม การพิจารณาตอบรับคำเสนอซื้อหรือไม่นั้น เป็นการตัดสินใจของผู้ถือหุ้น ผู้ถือหุ้นควรพิจารณาข้อมูลต่างๆ ที่เป็นส่วนหนึ่งของแบบ 69/247-1 รวมทั้งรายละเอียดต่างๆ ในการจัดทำความเห็นของที่ปรึกษาทางการเงินฉบับนี้และใช้ดุลพินิจในการตัดสินใจอย่างรอบคอบ

*(รายละเอียดตามเอกสารแนบ 4 ความเห็นของที่ปรึกษาทางการเงินเกี่ยวกับความเหมาะสมของแผนการปรับโครงสร้างการถือหุ้นและการจัดการ)*

# ข้อมูลอื่นที่จำเป็นต่อผู้ลงทุน

- ไม่มี -